SunOnline: Kashithah varugadha kuran beynun nama mi keunthah beynun kurey!\nކަށިތައް ވަރުގަދަ ކުރަން ބޭނުންވާނަމަ މި ކެއުންތައް ބޭނުންކުރޭ!\nފާތިމަތު ސާނިހާ 13 Jun 2022, 09:16\nކަށި ވަރުގަދަ ކުރުމަށް ކާންވީ ބައެއް ތަކެތި--\nފުރިހަމަ ސިއްހަތެއްގައި ދެމިހުރުމަށްޓަކައި ހަށިގަނޑުގައިވާ ކަށިތައް ވަރުގަދަކަންމަތީ ބެހެއްޓުމަކީ މުހިންމުކަމެކެވެ. ހަށިގަނޑުގައިވާ ކަށިތައް ބަލިކަށިވުމަކީ ދިރިއުޅުމުގައި ކުރާ މަސައްކަތްތަކަށް ބުރޫ އަރާ ކަމެކެވެ. އެހެންކަމުން ކަށިތައް ވަރުގަދަކަމާއިއެކު ރަނގަޅު ސިއްޙަތެއްގައި ބެހެއްޓުމަށްޓަކައި ފައިދާހުރި ކާނާކެއުމަކީ މުހިންމުކަމެކެވެ.\nސެންޓާ ފޯ ޑިޒީޒް ކޮންޓްރޯލް އިން ބުނެފައިވަނީ އުމުރުން 50 އަހަރުން މަތީގެ އަންހެނުންގެ ތެރެއިން 50 ޕަސެންޓަށް ވުރެ ގިނަ އަންހެނުންގެ ހަށިގަނޑުގެ ހިމެނޭ ކަށިތަކުގެ ތެރެއިން ބޮޑުބައެއް ފީވެފައިވާ ކަމެކެވެ.\nކަށިތައް ބަލިވުމުގެ ސަބަބުން ތަފާތު ގިނަގުނަ މައްސަލަތަކާއި ކުރިމަތިވެއެވެ. އެގޮތުން ހުޅުތަށް ގޭނުމުގެ އިތުރުން ކަށިތައް ބިންދައިގެން ދިޔުމުގެ ފުރުސަތުވެސް ބޮޑުވެގެންދެއެވެ.\nކަށިތަކުގެ ދުޅަހެޔޮކަން ބިނާކޮށް ދެމެހެއްޓުމަށްޓަކައި، ހަށިގަނޑަށް މައިގަނޑު ތިން ވިޓަމިންއެއް ބޭނުންވެއެވެ. އެގޮތުން ނިއުޓްރިޝަންގެ ފައުންޑާ އެމީ ޝަޕީރޯ ބުނެފައިވަނީ ކަށިތައް ވަރުގަދަ ކުރުމަށްޓަކައި ކެލްސިއަމް، ވިޓަމިން ޑީ އަދި މެގްނީޒިއަމް ބޭނުންވާނެ ކަމަށެވެ.\nކަށިތަށް ވަރުގަދަކޮށް ދުޅަހެޔޮކަންމަތީ ދެމެހެއްޓުމަށް ކެލްސިއަމް ބޮޑު ރޯލެއް އަދާކުރެއެވެ. ސަބަބަކީ ކެލްސިއަމްގައި ކަށިތަށް ވަރުގަދަކޮށްދޭ ގިނަ މައުދަންތަކެއް އެކުލެވިގެންވާތީއެެވެ. މީގެ އިތުރުން ކެލްސިއަމް އަކީ މުޅި ބޯން ޑެންސިޓީ އަށް ވަރަށް މުހިންމު ދައުރެއް އަދާކުރާ އެއްޗެކެވެ.\nއާންމު ގޮތެއްގައި އިންސާނާގެ ހަށިގަނޑުން އުމުރުން 35 އަހަރަށްފަހު ކެލްސިއަމް މަދުވާން ފަށައެެވެ. އެހެންކަމުން ކަށިތަކަށް ގެއްލުންވެ، ހެލިފެލިވެ އުޅުމަށް ދަތިތަކާއި ކުރިމަތިލާން ޖެހެއެވެ. އެހެންކަމުން އުމުރުން ދުވަސްވާ ވަރަކަށް ކެއުމުގައި ކެލްސިއަމް ހިމެނޭ މާއްދާތައް ބޭނުންކުރުމަކީ މުހިންމުކަމެކެވެ.\nކެލްސިއަމްގެ 99 ޕަސެންޓް އަހަރެމެންގެ ކަށިތަކުގައި ރައްކާކޮށްފައި ހުންނަ އިރު އަނެއް ޕަސެންޓް ރައްކާކޮށްފައި ހުންނަނީ ލޭ އަދި ޕަސްކްލް ޓިޝޫގައެވެ. އުމުރުގެ ގޮތުން ހަށިގަނޑަށް ކެލްސިއަމް ބޭނުންވާ މިންވަރު ބަދަލުވެގެންދެއެވެ. އެގޮތުން އުމުރުން 18 އަހަރާއި 50 އަހަރާ ދެމެދުގެ އަންހެނުންނަށް އެއް ގްރާމް، އަދި 50 އަށް ވުރެ މަތީގެ އަންހެނުންނަށް 1.2 ގްރާމް ބޭނުންވެއެވެ. އެހެންކަމުން، ގަވައިދުން ޑޮކްޓަރަށް ދައްކައިގެން ކެލްސިއަމް ސަޕްލިމެންޓެއް ނަގަން ޖެހޭތޯ އޮޅުންފިލުވުމަކީ މުހިންމުކަމެކެވެ.\nކެލްސިއަމް އިން މުއްސަނދިވެފައިވާ ގިނަ ކާނާތަކެއްް ހިމެނެއެވެ. އެގޮތުން، ކިރު، ޗީޒް، ފަތްޕިލާވެލީގެ ފެހި ތަރުކާރީ، ސަލްމަން އަދި ޔޯގަޓްފަދަ ކެއުންތަށް ހިމެނެއެވެ.\nވިޓަމިން ޑީ އަކީވެސް ކަށިތައް ވަރުގަދަ ކުރުމަށްޓަކައި ނުހަނު ބޭނުންތެރި މާއްދާއެެކެވެ. އެގޮތުން މަޝްހޫރު ނިއުޓިރީޝަނިސްޓެއް ބުނެފައިވަނީ ވިޓަމިން ޑީ3 އާއި ނުލައި ކެލްސިއަމް އެބްޒޯބް ނުކުރެވޭނެ ކަމަށެވެ. އެހެންކަމުން ކަށިތަކުގެ ބާރު ގަދަވުމަށް ބޭނުންވާ މިންވަރަށް ވިޓަމިން ޑީ ލިބުމަކީ މުހިންމު ކަމެކެވެ.\nޤުދުރަތީ ގޮތުން ވިޓަމިން ޑީ ގިނަ އަދަދަކަށް އެކުލެވޭ ކެއުންތަކުގެ ތެރޭގައި ދަޅުގައި ބަންދުކުރި މަސް، ބިހުގެ ގޮބޮޅި، އަދި މިރުސް ހިމެނެއެވެ. ވިޓަމިން ޑީއަށް އަހަރެމެންގެ އެންމެ ރަނގަޅު ވަސީލަތަކީ އިރުގެ އައްޔެވެ. ވިޓަމިން ޑީ ލިބިގަތުމަށް ދުވާލަކު 15 މިނެޓުގެ އިރުގެ އަތްވަށް ނުކުތުމަކީ މުހިންމު ކަމެކެވެ.\nމެގްނީޒިއަމް ގެ މިންވަރު މަތި މީހުން ކަށިތަކުގެ ޑެންސިޓީ އިތުރުވެފައިވާކަން ވަނީ ހާމަވެފައެވެ. އުމުރުން ދުވަސްވުމުން ކަށިތަކުގެ ދުޅަހެޔޮކަން ރައްކާތެރިކުރުމަށްޓަކައި އެކަށީގެންވާ މިންވަރަކަށް މެގްނީޒިއަމްގެ ލެވެލްތައް ހިފެހެއްޓުމަކީވަރަށް މުހިންމު ކަމެކެވެ.\nމެގްނީޒިއަމް އިން މުއްސަނދިވެފައިވާ ކާނާގެ ބާވަތްތަކުގެ ތެރޭގައި ކުކުޅު ބިސް، ސްޕިނެޗް، ކެޝޫ، ބްލެކް ބީންސް، ޕީނަޓް، އަލްމަންޑްސް، ޑާކް ޗޮކްލެޓް ހިމެނެއެވެ.


Nolhivaranfaru "sandbank" dhathuru dhaa meehunge medhugai magubool vanee\nނޮޅިވަރަންފަރު ސޭންޑް ބޭންކް. ދަތުރު ދާ މީހުންގެ މެދުގައި މިތަން އަންނަނީ މަގުބޫލު ވަމުން--\nނޮޅިވަރަންފަރު ފަޅުތެރޭގައި އުފެދިފައިވާ ސޭންޑު ބޭންކު މިހާރުވެފައިމިވަނީ މިސަރަހައްދުގެ މީހުންގެ މެދުގައި ދަތުރުދާން އެންމެ މަޤުބޫލު އެއް މަންޒިލަށް ވެފައެވެ. ގުދުރަތީ ގޮތުން ހެދިފައިވާ މި ވެލިގަނޑުގައި ގާތްގަނޑަކަށް 6400 އަކަފޫޓު ހުރެއެވެ.\nނޮޅި އެސްކޭޕަށް، ނޮޅިވަރަންފަރުން މިނެޓް ހާއިރުން ދެވެއެވެ. ހަނިމާދޫ އިންޓަރނޭޝަނަލް އެއާޕޯޓުން ފުރައިގެން 15 މިނެޓް އިން ލޯންޗުގައި އާދެވޭނެއެވެ. ނޮޅިވަރަންފަރުން ޖެޓްސްކީ ފަދަ ތަކެތި، އެރަށަށް ދަތުރު އަންނަ ފަރާތްތަކަށް ޚާއްސަކޮށް ކުއްޔަން ދޫކުރެއެވެ. އެރަށަށް ދަތުރުދާ ފަރާތްތަކުގެ އިންސްޓަގުރާމާއި ފޭސްބުކް އެކައުންޓުތަކުގައި މިތަނުގެ ރީތި ވެލިގަނޑާއި ހިތްގައިމު މޫދުގެ ފޮޓޯތައް ވަރަށް ގިނައިން ޕޯސްޓް ކޮށްފައިވެއެވެ. އެތަނުގެ ވަށައިގެން އޮންނަ މޫދަކީ ކުޑަކުދިންނާއި ބޮޑެތި މީހުންވެސް މޫދަށް އެރި އުޅެން ފަސޭހަ ތަނެކެވެ.\nލޯކަލް ޓޫރިޒަމާއި ގެސްޓް ހައުސް ވިޔަފާރި ފުޅާވަމުން އަންނައިރު މިތަނަކީ، ނޮޅިވަރަންފަރު ރައްޔިތުންނަށް ވަރަށްވެސް ބޭނުންތެރި ތަނަކަށް ވެގެންދާނެ ކަމާމެދު ޝައްކެއް ނެތެވެ. ނޮޅިވަރަންފަރާއި ދުރު ނޫން ހިސާބެއްގައި އުފެދިފައިވާ މި ކުޑަ ޗާލު " ސޭންޑް ބޭންކް" އަށް ހުކުރު ހޮނިހިރުގައި4ނުވަތަ5ލޯންޗުން މީހުން އަބަދުވެސް ދަތުރުދާކަމަށްވެއެވެ. މިއީ ސްކޫލު ބަންދު ދުވަސްވަރަށްވެފައި އަދި އާ އަހަރަށް މަރުހަބާ ކިޔުމުގެ ގޮތުންނާއި ރައްޓެހިންނާއި އާއިލާ މީހުންގެ ގުޅުން ބަދަހިކޮށްލާ މަޖާކޮށްލަން ދަތުރު ދިޔުމަށް އެރަށް ވަރަށްވެސް ހިތްފަސޭހަ ތަނެކެވެ.\nޒަމާނުންސުރެ ނޮޅިވަރަންފަރަށް ޕިކްނިކް އެންމެ ގިނައިން ދަނީ ކުޅުދުއްފުށީ މީހުންނެވެ. ފަހަކަށް އައިސް ނޮޅިވަރަންފަރުގެ މި ޗާލު "ސޭންޑް ބޭންކް"އަށް ދަތުރުދާ މީހުން އަންނަނީ އިތުރުވަމުންނެވެ. އެގޮތުން ކުޅުދުއްފުއްޓަށް ނިސްބަތްވާ ހަދީޖާ އަލީ ބުނީ އޭނާ ކޮންމެ ބޮޑު ޗުއްޓީއަކާ ދިމާކޮށް ނޮޅިވަރަންފަރަށް ޕިކްނިކް ދާ ކަމަށެވެ. އެކަމަކު އޭރު ދަތުރު ގޮސް އުޅެނީ އެރަށުގެ މީހުން ދިރިނޫޅޭ ހިސާބު ގޮނޑުދޮށަށެވެ.\nއެކަމަކު ފަހުން އެރަށުގެ ސޭންޑް ބޭންކް އުފެދުނު ފަހުން ހަދީޖާ މުޅިންވެސް ދަތުރުގޮސް އުޅެނީ ސޭންޑް ބޭންކަށެވެ. މިތަނަކީ ވިޔަފާރީގެ ގޮތުންވެސް ތަރައްގީކުރެވި ވަސީލަތްތައް އިތުރުކުރެއްވިއްޖެނަމަ އެކަށީގެންވާ ރަނގަޅު އާންމުދަނީއެއް ކައުންސިލަށް ނެރެވިދާނެ ތަނެކެވެ.


ކުރިމަގާއި މެދު އެއްޗެއް ބުނަން އަދި ނޭނގޭ: ގްރީޒްމަން | Jazeera\tކުރިމަގާއި މެދު އެއްޗެއް ބުނަން އަދި ނޭނގޭ: ގްރީޒްމަން - Jazeera\nކުރިމަގާއި މެދު އެއްޗެއް ބުނަން އަދި ނޭނގޭ: ގްރީޒްމަން\nމުޙައްމަދު ޤާސިމް June 5, 2019 68 views0\nއެތުލެޓިކޯ މެޑްރިޑްގެ ފްރާންސްގެ ފޯވާޑް އެންޓޮއިން ގްރީޒްމަން މި ސީޒަނަށް ފަހު އެ ކްލަބް ދޫކޮށްލަން ނިންމާފައިވާކަން މިދިޔަ މެއި މަހު އިއުލާންކުރިނަމަވެސް، ކުރިއަށް އޮތް ސީޒަނުގައި އޭނާ ކުޅޭނެ ކްލަބެއް އަދިވެސް ނޭނގެއެވެ.\nޔޫރޯ ކޮލިފައިންގައި އަންނަ ހޮނިހިރު ދުވަހު ރަށުން ބޭރުގައި ތުރުކީއާ ދެކޮޅަށް ކުޅެން އޮތް މެޗުގެ ކުރީން ފްރާންސުން އަމިއްލަ ދަނޑުގައި ރޭ ކުޅުނު އެކުވެރިކަމުގެ މެޗުގައި ބޮލީވިއާ އަތުން 2-0 އިން މޮޅުވިއިރު އެ މެޗުގައި ގްރީޒްމަން ވަނީ ގޯލެއް ކާމިޔާބުކޮށްފައެވެ.\nރޭގެ މެޗަށްފަހު ނޫސްވެރިން ކުރި ސުވާލުތަކަށް ޖަވާބުދެމުން ގްރީޒްމަން ބުނީ ކުރިއަށް އޮތް ސީޒަނުގައި އޭނާ ފެނިގެންދާނީ ކޮން ޓީމަކުން ކަމެއް އަދި ބުނަން ނޭނގޭ ކަމަށާއި އެހެން ނަމަވެސް ވަރަށް އަވަހަށް މުސްތަޤްބަލާއި މެދު ގޮތެއް ނިންމާނެކަމަށެވެ.\n"ކުރިއަށް އޮތް ސީޒަނުގައި ފެންނާނީ ކޮން ޓީމަކުން ކަމެއް އަދި ބުނަން ނޭނގޭ. އެހެންނަމަވެސް، ވަރަށް އަވަހަށް ގޮތެއް ނިންމާނަން." ރޭގެ މެޗަށްފަހު ވާހަކަދައްކަމުން ގްރީޒްމަން ބުންޏެވެ.\nއުމުރުން 28 އަހަރުގެ ގްރީޒްމަން ވަނީ ވޭތުވެދިޔަ ފަސް އަހަރުގެ ތެރޭގައި އެތުލެޓިކޯގެ އެންމެ މުހިއްމު ކުޅުންތެރިޔާއަށްވެ އެ ޓީމަށް އެންމެ ގިނަ ލަނޑުޖަހައިދިން ކުޅުންތެރިޔާގެ ގޮތުގައި ނިމިދިޔަ ފަސް ސީޒަންވެސް ނިންމާލައިފައެވެ. އެގޮތުން، އޭނާ ވަނީ 2014 ވަނަ އަހަރު ރެއާލް ސޮސިއެޑާޑުން 30 މިލިއަން ޔޫރޯގެ އަގަކަށް އެތުލެޓިކޯ އަށް ބަދަލުވެ އެ ޓީމަށް ކުޅެދިން 256 މެޗުން 133 ގޯލު ކާމިޔާބުކޮށްފައެވެ. އަދި އެ ޓީމާ އެކު ޔުރޮޕާ ލީގު، ސްޕެނިޝް ސުޕަ ކަޕް އަދި ޔުއެފާ ސުޕަ ކަޕް ވެސް އޭނާ ވަނީ ކާމިޔާބުކޮށްފައެވެ.\nމި ސީޒަން ފެށުމުގެ ކުރިން ގްރީޒްމަން ބާސެލޯނާ އަށް ބަދަލުވާން ހުރިހާ ކަމެއް ނިމިފައިވާ ކަމަށް މީޑިއާތަކުން ރިޕޯޓްކޮށްފައިވަނިކޮށް، އޭނާ ވަނީ ވޯލްޑް ކަޕް ފެށުމުގެ ކުރިން އެތުލެޓިކޯއާ އެކު ފަސް އަހަރުގެ އެއްބަސްވުމެއްގައި ސޮއިކޮށްފައެވެ. އަދި އެ ކޮންޓްރެކްޓްގައިވާ ގޮތުން ކުރިއަށް އޮތް ޖުލައި މަހުގެ 1 ވަނަ ދުވަހުގެ ފަހުން ގްރީޒްމަން އަށް 120 މިލިއަން ޔޫރޯގެ ހުށަހެޅުމެއް ލިބިއްޖެނަމަ އޭނާ ދޫކޮށްލަން ޖެހެއެވެ. އެހެންކަމަށްވުމުން، ކުރިއަށް އޮތް ދުވަސްތަކަށްފަހު އޭނާ ކުޅޭނެ ޓީމެއް އެނގިގެންދާނެކަމަށް ފަހުގެ މީޑިއާ ރިޕޯޓްތައް ބުނެއެވެ.


Roadhaige savaabaai dharuma furihama gothugai libigathumah mikamuge ilm hoadhumakee muhimmu kameh - AO News\nރޯދައިގެ ޘަވާބާއި ދަރުމަ ފުރިހަމަގޮތުގައި ލިބިގަތުމަށް މިކަމުގެ ޢިލްމު ހޯދުމަކީ މުހިންމު ކަމެއް\nމާތްވެގެންވާ އިސްލާމް ދީނުގައި ޝަރުޢުކުރައްވަވާފައިވާ ކޮންމެ ކަމަކީ ވެސް ނުވަތަ ކޮންމެ އަޅުކަމަކީ ވެސް ވަރަށް މަތިވެރި ޙިކުމަތްތަކާއި އެކު ޝަރުޢުކުރައްވަވާފައިވާ ކަންކަމެވެ. ވަރަށް މާތް މަޤުސަދެއްގައި ޝަރުޢުކުރައްވަވާފައި ކަންކަކެމެވެ. އެހެން ކަމުން އިސްލާމް ދީނުގެ ކޮންމެ އަޅުކަމަށް ވެސް ނުވަތަ ކޮންމެ ކަމަށް ވެސް އެކަމެއް އެންމެ ރަނގަޅު ގޮތުގައި ނުވަތަ އެންމެ ފުރިހަމަ ގޮތުގައި ކުރުމަށް އެކަމަކާއި ގުޅޭ ޢިލްމު ހޯދުމަކީ ކޮންމެހެންވެސް ކުރަން ޖެހޭނެ ކަމެކެވެ. ސަބަބަކީ ކޮންމެ ކަމެއް ވެސް އެކަމެއް އޮތްގޮތައް އެންމެ ފުރިހަމައަށް ކުރެވޭނީ އެކަމެއްގެ ޢިލްމު ނުވަތަ މަޢުލޫމާތު ހޯދައި އުނގެނިގެން ކަމަށް ވާތީއެވެ.\nމާތް ﷲ ޚަލްގުތަކުން ހެއްދެވުމުގެ އެންމެ ބޮޑު މަގްސަދަކީ ޢިލްމު ހޯދުމާއި އެޢިލްމަކަށް ޢަމަލުކުރުމެވެ. ﷲ ތަޢާލާ ޚަލްގުތަކުން ހެއްދެވީ އެބައިމީހުން އެކަލާނގެއީ ކޮން ފަރާތެއްކަން މަޢްރިފާކޮށް ދަނެގަތުމަށެވެ. އަދި އެއަށްފަހު އެކަލާނގެއާ އެހެން ފަރާތަކާ ބައިވެރިނުކޮށް އަޅުކަން ކުރުމަށެވެ. އެކަލާނގެ މަޢްރިފާކޮށް ދެނެގަނެވޭނީ ޢިލްމުންނެއެވެ.. ޙައްޤުވެގެންވާ ގޮތުގައި ﷲއަށް އަޅުކަން ކުރެވޭނީ އަޅުކަންކުރަންވީ ގޮތް އެނގިގެންނެވެ. އަދި އަޅުކަން ކުރަންވީ ގޮތް އެނގޭނީ ޢިލްމު އުނގެނިގެންނެވެ. އެހެންވެ ޢިލްމު ހޯދުމާއި އެޢިލްމާ އެއްގޮތަށް ޢަމަލުކުރުމަކީ ޚަލްޤުތަކުން ހެއްދެވުމުގެ މަޤްޞަދެވެ.\nބަރަކާތްރެި ރަމަޟާންމަސް މިވަނީ އަޅުގަނޑުމެންނާއި ދާދި ގާތުގައެވެ. އެމަހަކީ މާތް ﷲ މާތްކުރެއްވި ބަރަކާތުން ފުރިގެންވާ މައްސަރެކެވެ. މި މައްސަރަކީ ތިބާގެ ނަފުސު ފާފައިން ޡާހިރުކޮށްލުމަށް ލިބިގެންދާ ރަނުގެ ފުރުޞަރެކެވެ. އެހެން ކަމުން ރަމަޟާން މަހާއި ބައްދަލުކުރާއިރު މި މައްސަރުގެ ބޭނުން އެންމެ ހެޔޮގޮތުގައި ކުރެވޭނީ ކޮންމެހެން އެމަހާއި ގުޅޭ ގޮތުން ޢިލްމު ހޯދާ އުނގެނިގެންކަމީ ޝައްކެތް އޮތްކަމެއް ނޫނެވެ.\nރަމަޟާން މަހަކާއި ބައްދަލުކުރާއިރު، އެމަހުގައި އެންމެ ފުރިހަމައަށް ރޯދަ ހިފާނެ ގޮތާއި ރޯދަ ގެއްލޭ ކަންތަކާއި ރޯދައަށް ހުރެ ދުރުހެލިވާން ޖެހޭ އެންމެހާ ކަންތައް ތަކާއި ރޯދައަށް ހުރެ އެރޯދައިގެ ސަވާބު އެންމެ ފުރިހަމަ ގޮތުގައި ހާސިލުކުރާނެ ގޮތުގެ ޢިލްމު އުނގެނުމަކީ ވަރަށް މުހިންމު ކަމެކެވެ.


FAM in Majileehah Dheynjehey Hurihaa Ehbaarulumeh Dhehvaane: Bassam – Iru\nއޮޅުވެލި ރިސޯޓުގެ 32 ސްޓާފުން ޕޮޒިޓިވްވެއްޖެ\nއެފްއޭއެމުން މަޖިލީހަށް ދޭން ޖެހޭ ހުރިހާ އެއްބާރުލުމެއް ދެއްވާނެ: ބައްސާމް\nއެފްއޭއެމްގެ އަސާސީ ގަވާއިދުގައިވާ އުސޫލުގެ ތެރެއިން ރައްޔިތުންގެ މަޖިލީހަށް ހުރިހާ އެއްބާރުލުމެއްދޭނެ ކަމަށް އެފްއޭއެމްގެ ރައީސް ބައްސާމް އަދީލް ޖަލީލް ވިދާޅުވެއްޖެ އެވެ.\nއެފްއޭއެމްގެ އިންތިހާބު ނުބާއްވަން ރައްޔިތުންގެ މަޖިލީހުގެ އިޖްތިމާއީ ކޮމިޓީންނާއި ސްޕޯޓްސް މިނިސްޓްރީން އެދިފައިވަނިކޮށް، މިދިޔަ ބުރާސްފަތި ދުވަހުގެ ހަވީރު ބޭއްވި އިންތިހާބީ ކޮންގްރެސްގައި، ބައްސާމަށް އިތުރު ދައުރެއް ދޭން ވަނީ ކްލަބްތަކުން ނިންމައިފަ އެވެ.\nއެފްއޭއެމްގެ ކުރީގެ ރައީސް އާޒިމް މަޖިލީހަށް ހުށަހެޅި މައްސަލައިގައި ބުނަނީ ހިންގާ ގަވާއިދާއި ކުޅިވަރު ގާނޫނާއި އަދި ފީފާގެ ހިންގާ ގަވާއިދާ އެއްގޮތަށް އަމަލުކުރުމަށް މިނިސްޓްރީ އަށް އެންގުމަށާއި އެ ކަންކަމަށް އަމަލުކުރުމަށް ފަހު މެނުވީ އެފްއޭއެމްގެ އިންތިހާބު ނުބޭއްވުމަށް އެންގުމަށް އަދި ވަގުތުން ވަގުތަށް މިކަންކަން ބަލައި އަޅަން ޖެހޭ ފިޔަވަޅުތައް އެޅުމަށެވެ.\nމިއަދު ބޭއްވި މަޖިލީހުގެ އިޖުތިމާއީ ކޮމިޓީއަށް އޭނާއާއި އެފްއޭއެމްގެ އިސްވެރިން ވަނީ ހާޒިރުކޮށްފަ އެވެ. އެ ބައްދަލުވުމުގައި އެފްއޭއެމްގެ ނައިބު ރައީސް އަލީ އުމަރާއި އެފްއޭއެމްގެ ޖެނެރަލް ސެކްރެޓަރީ ހުސެއިން ޖަވާޒް (ޖަވާ) އަދި އެފްއޭއެމްގެ ގާނޫނީ ވަކީލް މުހައްމަދު ޖައުޝަން ޝަރީފް ބައިވެރިވެވަޑައިގެންނެވި އެވެ.\nއަލީ އާޒިމް ހުށަހެޅުއްވި ގަރާރުގައި ހިމެނޭ ކަންތައްތަކާއި މެމްބަރުން އަމިއްލަ އަށް ސާފުކުރަން ބޭނުންވި ބައެއް ކަންތައްތަކާ ބެހޭގޮތުން ބައްސާމް ވަނީ ޖަވާބުދާރީވެވަޑައިގެންފަ އެވެ. އަދި ކޮމިޓީ މެމްބަރުންގެ އެދޭ ގޮތާ އެއްގޮތަށް ގަރާރުގައި ހުރި ހުރިހާ ކަންތައްތައް އޮޅުން ފިލުވައިދޭން އެފްއޭއެމުން އަންނަ ހޯމަ ދުވަހުގެ ކުރިން ލިޔުމުން ކޮމިޓީ އަށް ހުރިހާ ޖަވާބެއް ފޮނުވާނެ ކަމަށް ވަނީ ވިދާޅުވެފަ އެވެ.\n“އަޅުގަނޑުމެންގެ ފަރާތުން ވެވެން އޮތް ހުރިހާ އެއްބާރުލުމެއް ދޭނަން. އަޅުގަނޑުމެން ބޭނުމެއް ނޫން އަޅުގަނޑުމެންގެ ކަންކަން ނުބެލޭނެއޭ ކިޔާފައި ގަދަބަސް ބުނެފައި ތިބޭކަށް. އަޅުގަނޑުމެން ބޭނުންވަނީ ތިބޭފުޅުން އޮޅުންފިލުވަން އޮތް މައުލޫމާތެއް ސާފުކޮށްދިނުން. އަޅުގަނޑުމެންގެ އަމާޒަކީ ފުޓްބޯޅަ އެއް ދުވަހުން އަނެއް ދުވަހަށް ކުރިއެރުވުން. ދިވެހި ރައްޔިތުންނަށް ކޮށްދޭ ކަމެއް، (ދިވެހި) ފަސްގަނޑަށް ކޮށްދޭ ކަމެއް (މިއީ). އެ ގޮތުގައި އަޅުގަނޑުމެން ތިބޭއިރު ދިވެހި ރައްޔިތުން ތަމްސީލުކުރާ މެމްބަރުން ކަންކަން އޮޅުންފިލުވަން ބޭނުންނަމަ އަޅުގަނޑުމެން މި ތިބީ އެއްބާރުލުން ދޭން ތައްޔާރަށް،” ބައްސާމް ވިދާޅުވި އެވެ.\nއެފްއޭއެމުން އިންތިހާބު ބޭއްވީ ފީފާ އާއި އޭއެފްސީ އަށް ދީފައިވާ ޝެޑިއުލާ އެއްގޮތަށް ކުރިއަށް ދިއުމަށާއި ފުޓްބޯޅައިން ރާއްޖެ ސަސްޕެންޝަންޑްކުރުމުން ސަލާމަތްކުރަން ކަމަށް އެ އެސޯސިއޭޝަނުން ވަނީ ބުނެފަ އެވެ. އެ އިންތިހާބު ކާމިޔާބު ކުރައްވައި އިތުރު ދައުރަކަށް މިހާރުގެ ރައީސް ބައްސާމް ވަނީ އިންތިހާބު ކޮށްފަ އެވެ. މިއަދުގެ ކޮމިޓީގައި ބައެއް މެމްބަރުން ވަނީ އިންތިހާބު ކާމިޔާބު ކުރެއްވުމުން ބައްސާމަށް މަރުހަބާ ކިޔައިފަ އެވެ. އަދި މަޖިލީހުން އެއްވެސް އިރެއްގައި އިންތިހާބު ހުއްޓުވަން މަސައްކަތް ނުކުރާ ކަމަށް މެމްބަރުން ވިދާޅުވި އެވެ.


Funadhoo Airport ge emme muhinmu bai nimman MTCC ah\nހަވާލުކުރީ ޖުލައި މަހަށް ނިންމަން\nމަސައްކަތުގެ އަގު 60 މިލިއަން ރުފިޔާ\nސާމާނު ރާއްޖެ އައުމުގެ މަގުމަތީގައި\nފުނަދޫ އެއާޕޯޓުގެ އެޕްރަން އާއި ރަންވޭ އަދި ޓެކްސީވޭ ހަދަން އެމްޓީސީސީއާ މިއަދު ހަވާލު ކުރަނީ- ފޮޓޯ: އަހުމަދު ޝުރާއު| އަވަސް\nބިން ހިއްކުމުގެ މަސައްކަތުގެ ބޮޑު ބައެއް ނިމިފައިވާ ށ. ފުނަދޫ އެއާޕޯޓްގެ ރަންވޭ އާއި އޭޕްރަން އަދި ޓެކްސީވޭ ހަދަން 60 މިލިއަން ރުފިޔާ އަށް އެމްޓީސީސީއަށް މިއަދު ހަވާލުކޮށްފި އެވެ.\nޓޫރިޒަމް މިނިސްޓްރީގައި ބޭއްވި ރަސްމިއްޔާތެއްގައި ސަރުކާރުގެ ފަރާތުން އެއްބަސްވުމުގައި ސޮއިކުރެއްވީ ޓޫރިޒަމް މިނިސްޓަރު މޫސާ ޒަމީރު އެވެ. އަދި އެމްޓީސީސީގެ ފަރާތުން އެއްބަސްވުމުގައި ޑެޕިއުޓީ މެނޭޖިން ޑިރެކްޓަރު އަހުމަދު ކުރިކް ރިޒާ އެވެ.\nސޮއި ކުރެއްވުމަށް ފަހު، މިނިސްޓަރު ޒަމީރު ވިދާޅުވީ މި އެއާޕޯޓްގެ މަސައްކަތް ހަވާލު ކޮށްފައިވަނީ ޖުލައި މަހުގެ ނިޔަލަށް ނިންމާ ގޮތަށް ކަމަށެވެ.\n"ފުނަދޫ ބިން ހިއްކުމުގެ މަސައްކަތް ގާތްގަނޑަކަށް ވަނީ ނިމިފައި. އެހެންވީމަ ޖުލައި މަސް ނިމެންވާއިރަށް މިބައިތަށް ނިންމޭނެ ކަމަށް ބެލެވެނީ. މިހާރު އެމްޓީސީސީއގައި ތާރު އަޅާނެ މެޝިނެއް ވެސް އެބަ ހުރި،" ޒަމީރު ވިދާޅުވި އެވެ.\nއެމްޓީސީސީގެ ޑީއެމްޑީ ރިޒާ ވިދާޅުވީ މި މަޝްރޫއުއަށް ބޭނުންވާ އިކްއިޕްމަންޓް ވެސް މިހާރު އޯޑަރު ދީފައިވާ ކަމަށެވެ.\n"މި މަޝްރޫއު 105 ދުވަހުގެ ތެރޭގައި ނިންމަން ވަނީ ކަނޑައަޅާފައި. އެގޮތަށް މި މަސައްކަތް ކުރިއަށް ދަނީ،" ރިޒާ ވިދާޅުވި އެވެ.\nމި ރަސްމިއްޔާތުގައ ފުނަދޫ ދާއިރާގެ މެންބަރު އަލީ ސަލީމް ވިދާޅުވީ މިއަދަކީ ސަރުކާރާ އިނދިކޮޅު ފަރާތްތަކަށް ވަރަށް ހިތްދަތި ދުވަހެއް ކަމަށެވެ.\n"މިއީ ސަރުކާރު ވައްޓާލަން އުޅޭ ފަރާތްތަކަށް ވަރަށް ހިތްދަތި ދުވަހެއް. މިހާރު ށ. އަތޮޅަކީ ދަތުރު ފަތުރަށް ދަތި އަތޮޅެއް. ނަމަވެސް މިހާރު އެމްޓީސީސީއިން ކުރަމުންދާ މަސައްކަތްތަކުން ރައްޔިތުންނަށް އިތުބާރު ލިބިގެން ހިނގައްޖެ،" ސަލީމް ވިދާޅުވި އެވެ.\nފުނަދޫ އެއާޕޯޓުގެ އެންމެ މުހިންމު މަސައްކަތް ކުރަން އެމްޓީސީސީއަށް ހަވާލު ކުރިއިރު، ފުނަދޫ އެއާޕޯޓަށް ބޭނުންވާ މުހިންމު ސާމާނު ހޯދަން ފިނޭންސް މިނިސްޓްރީން ވަނީ އިއުލާނު ކޮށްފަ އެވެ.\nއެމްޓީސީސީ ށ. ފުނަދޫ ޑޮމެސްޓިކް އެއާޕޯޓް\nފުނަދޫ އެއާޕޯޓުގައި ފުރަތަމަ ފްލައިޓް ޖައްސައިފި\nފުނަދޫ އެއާޕޯޓުގެ ރަންވޭ ދެ ދުވަސްތެރޭ ނިންމަނީ


Furathama matchun Saudi athun zuvaan qaumee team balivejje | Mihaaru\nފުރަތަމަ މެޗުން ސައުދީ އަތުން ޒުވާން ގައުމީ ޓީމު ބަލިވެއްޖެ\n23 މާޗް 2019 - 08:44 15 comments\nއޭއެފްސީ 23 އަހަރުން ދަށުގެ މުބާރާތުގެ ކޮލިފައިންގައި ރޭ ރާއްޖޭގެ ޒުވާން ގައުމީ ފުޓްބޯޅަ ޓީމު ކުޅުނު ފުރަތަމަ މެޗުން ސައުދީ އަރަބިއާ އަތުން 6-0 އިން ބަލިވެއްޖެ އެވެ.\nމިއީ 2016 ވަނަ އަހަރުގެ ސައުތު އޭޝިއަން ގޭމްސް އަށް ފަހު ރާއްޖޭގެ 23 އަހަރުން ދަށުގެ ޓީމު ކުޅޭ ފުރަތަމަ ރަސްމީ މެޗުތަކެވެ. މިދިޔަ އަހަރުގެ އޭޝިއަން ގޭމްސްގައި ބައިވެރިނުވީ ސާފް ސުުޒުކީ ކަޕް އޮތުމުން ދެ މުބާރާތެއްގައި އެއް ޓީމަކަށް އެހާ ގާތްގާތުގައި ނުކުޅެވޭނެތީ އެވެ.\nސައުދީގެ ޕްރިންސް ފައިސަލް ބިން ފަހުދު ސްޓޭޑިއަމްގައި ކުޅުނު މި މެޗުގައި ރާއްޖޭގެ ފުރަތަމަ އެގާރައިގައި ހިމެނެނީ ކީޕަރު ހުސެއިން ޝަރީފް (ހުސެން)، ކެޕްޓަން އައްޒާމް އަބްދުﷲ (އެޑޫ)، އައިޝަމް އިބްރާހިމް، ހައިޝަމް ހަސަން، އަލީ ޝަމާލް އަބްދުﷲ، މުހައްމަދު ސާދު ނިޒާރު، ސައިފުﷲ އިބްރާހިމް، ހަސަން ރާއިފް އަހުމަދު (ހަންނަ)، މުހައްމަދު ޖައިލަމް (އޮގީ)، ރިހާމް އަބްދުލް ގަނީ (ބޮބީ) އަދި އަބްދުﷲ ޔާމީން (ޔާން) އެވެ.\nމެޗު ފަށައިގެން ރާއްޖޭގެ ޓީމު ރަނގަޅު ޑިފެންސިވް ސިސްޓަމެއްގައި ކައުންޓަ އެޓޭކަށް ވިސްނައިގެން ކުޅެން ފެށީ އެވެ. ސައުދީން މެދުތެރެއިން ޑޮމިނޭޓްކޮށްގެން އެޓޭކްކުރަން މަސައްކަތްކުރިއިރު، ރާއްޖޭގެ ކުޅުންތެރިން ދިޔައީ ރަނގަޅަށް ކުޅެމުންނެވެ. އަދި އެ ވަގުތު ތެރޭގައި ސައުދީން ކުރި އެޓޭކްތައް ހުއްޓުވުމުގައި ރާއްޖޭގެ ކީޕަރު ހުސެން ރަނގަޅު ކުޅުމެއް ދެއްކި އެވެ.\nސައުދީން ލީޑުނެގީ މެޗުގެ 26 ވަނަ މިނިޓްގައި އަބްދުލް ރަހުމާން ހާޝިމް ޖެހި ގޯލުންނެވެ. އެ ލަނޑު ޖެހުމާ އެކު ރާއްޖޭގެ ކުޅުންތެރިންގެ ސަމާލުކަން ގެއްލި ޖެހިގެން އައި މިނިޓްގައި ސައުދީން އިތުރު ލަނޑެއް ޖެހި އެވެ. މި ގޯލު ޖެހީ އަބްދުﷲ އަލްހަމްދާން އެވެ.\nއެހާ ގާތްގާތުގައި ދެ ލަނޑު ވަނުމުން ރާއްޖެ އަށް އަލުން މެޗުގެ ތެރެއަށް އަންނަން އުނދަގޫތަކެއް ކުރިމަތިވި އެވެ. އެހެން ނަމަވެސް ޔާން އާއި ހަންނަ އަދި އޮގީ އަށް ލިބޭ ބޯޅަތަކުގައި އެ ކުޅުންތެރިން އެޓޭކެއް އުފައްދަން މަސައްކަތްކުރި ނަމަވެސް ސައުދީ ޑިފެންސްލައިން ފަހަނައަޅައި ދެވޭގޮތެއްނުވެ އެވެ.\nދެ ވަނަ ހާފަށް ރާއްޖޭން ނުކުތީ ހަސަން ނަޒީމް (ޗޯޓު) ކުޅެން އަރުވައިގެންނެވެ. މި ހާފް ފަށައިގެން މެޗުގެ 49 ވަނަ މިނިޓްގައި ސައުދީން ވަނީ ތިން ވަނަ ލަނޑެއް ޖަހައިފަ އެވެ. ސައުދީގެ އަބްދުއްރަހުމާން ގަރީބް ޖެހި ބޯޅަ ގޯލަށް ވަނީ ރާއްޖޭގެ އައިޝަމް ފައިގައި ޖެހިފަ އެވެ. އެ ލަނޑު ޖެހިތާ މިނިޓެއް ފަހުން ރާއްޖެ އަށް ލަނޑެއް ޖަހާން ރަނގަޅު ފުރުސަތެއް ލިބުނެވެ. ހުސްކޮށްލާފައި އޭރިއާތެރެއިން ޔާން އަށް ދިން ބޯޅަ އޭނާ ފޮނުވާލި ނަމަވެސް ސައުދީ ކީޕަރު މުހައްމަދު އަލްޔަމީ ވަނީ މަތަކޮށްފަ އެވެ.\nސައުދީގެ ހަތަރު ވަނަ ލަނޑު މެޗުގެ 66 ވަނަ މިނިޓްގައި ކާމިޔާބުކުރީ އަލްހަމްދާން އެވެ. އޭނާ މި ލަނޑު ޖެހީ އޭރިއާ ތެރެއިން ހުސްކޮށް އަރައި ބޮލުންނެވެ. އަލްހަމްދާން ސައުދީގެ ފަސް ވަނަ ލަނޑު ޖަހައި އޭނާގެ ހެޓްރިކް ފުރިހަމަކުރީ މެޗުގެ 73 ވަނަ މިނިޓްގަ އެވެ. އޭގެ ހަތަރު މިނިޓް ފަހުން ސައުދީގެ ހަ ވަނަ ލަނޑު ޖެހީ އަލްހަމްދާން ދިން ބޯޅައަކުން އައިމަން އަލްހުލައިފް އެވެ.\nރާއްޖޭގެ ޓީމާ އެކު މި ފަހަރުގެ ކޮލިފައިން އަށް ސީނިއާ ގައުމީ ޓީމުގެ ކޯޗު ޕީޓަ ސެގާޓް ދިޔަ ނަމަވެސް ޓީމަށް އިރުޝާދުދިނުމުގައި އިސްކޮށް ހަރަކާތްތެރިވަނީ އެސިސްޓަންޓް ކޯޗު އަހުމަދު ޝާކިރު (ޝާކިއްްޓެ) އެވެ. ސެގާޓް އެ ނިންމުން ނިންމީ ދިވެހި ކޯޗުންނަށް އެންމެ މަތީ ލެވެލްގެ މެޗުތަކުގައި ކޯޗުކަން ކުރުމުގެ ފުރުސަތު ދިނުމުގެ ގޮތުންނާއި މިހާތަނަށް ކުރެވުނު މަސައްކަތުގައި ޝާކިއްޓެ އަށް ކުރެވޭ އިތުބާރު ބޮޑުކަމުންނެވެ.\nކޮލިފައިންގައި މި ގްރޫޕްގެ ފުރަތަމަ މެޗުގައި މިއަދު ޔޫއޭއީ ވަނީ 6-1 އިން ލެބަނަން ބަލިކޮށްފަ އެވެ. ރާއްޖެ ކުޅޭ ދެ ވަނަ މެޗުގައި އާދިއްތަ ދުވަހުގެރޭ ބައްދަލުކުރާނީ ޔޫއޭއީއާ އެވެ.


SunOnline: REPORT: Boahiyaavahikamah edhi salaanjehun huttuvai, mi noon gotheh hoadhaidhee\ndate_range ބުރާސްފަތި 21 މާޗް 2019\nބޯހިޔާވަހިކަމަށް އެދި ސަލާންޖެހުން ހުއްޓުވައި، މިނޫން ގޮތެއް ހޯދައިދީ\nއައިޝަތު ފަރީޙާ 17 Oct 2018, 09:06\nގޯތި ގަތުމަށް ފޯމު ނަގަން އެތައް ހާސް ބަޔަކު ކިޔުގައި ޖެހިފައި --- ސަން ފޮޓޯ/ އަޙުމަދު އަވްޝަން އިލްޔާސް\nރަށުގައި އުޅުނު ގެދޮރު ދޫކޮށް މާލެ ބަދަލުވީ އޭރު އެނޫންގޮތެއް ނެތިގެންނެވެ. އެއީ މީގެ ސާޅީހަކަށް އަހަރު ކުރި އެވެ. މައިންބަފައިންނާ އެކު އަލީ (އަސްލުނަމެއް ނޫން) މާލެ ބަދަލުވެ މާލޭގައި ދިރިއުޅެން ފެށިތާ ސާޅީސް އަހަރަށް ވުރެ ގިނަ ދުވަސް ވެއްޖެ އެވެ. މާލޭ މީހަކާ އިނދެ މިހާރު ދިރިއުޅެނީ އަނބިމީހާގެ ގޭގަ އެވެ. އަނބިމީހާގެ ބައްޕައަށް ލިބިފައިވާ ބައިގައި އިތުރު ބަޔަކާއެކު އެވެ. ހަތަރު ކޮޓަރީގެ އެ އެޕާޓުމެންޓުގައި ހަތަރު އާއިލާ ދިރިއުޅެއެވެ. ކޮންމެ އާއިލާއެއްގައި ވެސް ދަރިން ލިބި އެކުދިން ފުރާވަރަށް އަޅަނީ އެވެ. އެކަމަކު ދިރިއުޅުމުގެ ހާލަތު ހުރިގޮތުން އަލީގެ ދެމަފިރިންނާއި އެ ގޭގައި ދިރިއުޅޭ އެހެން އާއިލާތަކުން ވެސް ދިރިއުޅެން ޖެހިފައިވާ ހާލަކީ އެއީ އެވެ.\n"މިހާރު ދަރިންގެ އުމުރުން ފުރާވަރަށް އަޅަނީ. އަހަރެން އުޅެނީ އަނބިމީހާގެ ގެއިން އޭނާއަށް ލިބިފައި ހުރި ކޮޓަރީގައި ދަރިންނާ އެކު. ދަރިން ބޮޑުވަމުން އަންނައިރު މައިންބަފައިންނާ އެކީ އެއްކޮޓަރީގައި ނިދައި ހެދުމަކީ ލަދުވެތިކަމަކަށް ވިޔަސް އަހަރެމެންނަށް އެނޫން ގޮތެއް ނެތް މިވަގުތަކު،" އަލީ އޭނާގެ އިހުސާސްތައް ބަންޑުންކޮށްލި އެވެ.\nމާލޭ އާޓިފިޝަލް ބީޗް ސަރަހައްދުގެ އޭރިއަލް ފޮޓޯއެއް. -- ފްލިކަރ ފޮޓޯ: އަހްމަދު ޒާހިރު\nދަރިންނާއެކު ގޮސް ވަންނަން ރަނގަޅު ބޯހިޔާވަހިކަމެއް ހޯދަން އަލީގެ ދެމަފިރިން މަސައްކަތް ނުކުރަނީކީ ނޫނެވެ. "ނަސީބު އަތުގައި ނުހިފަނީ" އެވެ. ސަރުކާރުން ބޯހިޔާވަހިކަމަށް ހުޅުވާލާ ކޮންމެ ފަހަރަކު ފޯމުލައެވެ.\n"މިހާރު ފްލެޓަށް އެދި ފޯމު ލެވުނު އަދަދެއް ނޭނގެޔޭ ބުނެވިދާނެ. ހުޅުމާލެއިން ފްލެޓު ދޫކުރަން ފެށިފަހުން ކޮންމެ ފަހަރަކުހެން ލެވިއްޖެ. މާލޭގައި ކުއްޔަށް ހިފައިގެން އުޅޭހާ ތަނަވަސްކަމެއް ނެތް. އަންހެނުން ގޭގައި އުޅުނަސް އަހަރެން އެކަނި މަސައްކަތް ކޮށްގެން ލިބޭ އެއްޗަކުން ގޭތެރޭގެ ކަންތައް ހަމަޖައްސައި ދަރިންގެ ކިޔެވުމުގެ ކަންތައް ކިރިޔާ މި ހަމަޖެއްސެނީ. ކުޑަ ކޮޓެރިއެއްގައި މިހެން އުޅޭތާ ފަނަރަ ވަރަކަށް އަހަރުވަނީ،"\nމިއީ އަލީގެ އިތުރުން މާލޭގައި ދިރިއުޅޭ މާލޭ މީހުން އަދި މާލެއަށް ހިޖުރަކޮށްގެން އުޅޭ އަތޮޅުތެރޭގެ ރައްޔިތުންގެ ތެރެއިން ގިނަ ބަޔަކު އުޅެން ޖެހިފައިވާ ހާލެވެ. އެއްބަޔަކު މާލޭގައި ގެދޮރު ހުރިނަމަވެސް ތަންކޮޅު ކުޑަކަމުން އާއިލާ ގޮވައިގެން އުޅެވޭކަށް ނެތެެވެ. އަނެއްބަޔަކު ބޮޑުއަގުގައި ތަންތަން ކުއްޔަށް ހިފައިގެން ލިބޭ އާމްދަނީ ހޭދަކުރަންޖެހެނީ ކުއްޔަށެވެ. މާލޭގައި އުޅެން ޖެހިފައިވަނީ ދަރިންނަށް ކިޔަވައި ދިނުމަށެވެ. ވަޒީފާ އަދާކުރުމަށެވެ.\nބޯހިޔާވަހިކަން އިންތިހާއަށް ބޭނުންވާ މީހުންނަށް އަމާޒުކޮށްގެން ސަރުކާރުން ދަނީ އެކި ދުވަސްވަރު ބޯހިޔާވަހިކަމުގެ ސްކީމުތައް ހުޅުވާލަމުންނެވެ. މާލޭގައި އޮތް ތޮއްޖެހުން ކުޑަކޮށް، ބޯހިޔާވަހިކަމަށް ބޭނުންޖެހިފައިތިބޭ މީހުންނަށް ހާއްސަކޮށްގެން ހުޅުމާލެ ތަރައްގީކުރި އެވެ. ހުޅުމާލެއާ އެކު ގެދޮރަށް ބޭނުންވެފައިތިބި މީހުންގެ ހިތަށް ފިނިިކަމެއް ލިބޭނެކަމަށް ހީކުރެވުނެވެ.\nހުޅުމާލެއިން ދޫކުރި 704 ފްލެޓު ހަވާލުކުރުން --ސަން ފޮޓޯ: މުހައްމަދު އަފްރާހް\nހުޅުމާލެ ފުރަތަމަ ފިޔަވަހިން ސޯޝަލް ހައުސިންއަށް ކަނޑައަޅާފައިވާ ހުރިހާ ބިމެއްގައި ފްލެޓު އަޅައި މިހާރު ވަނީ ފްލެޓު ބަހައިފަ އެވެ. ހުޅުމާލެ ފުރަތަމަ ފިޔަވަހިން ފްލެޓު ބެހި އިރުވެސް އެކަން ކޮށްފައިވަނީ އެންމެ އިންސާފުން ނޫންކަމަށް ބުނާ މީހުން އެބަތިއްބެވެ. އޭރު ވެސް މާކްސް ދިނުމުގައި އޮޅުވާލުންތަކެއް ހުރި ކަމަށާއި ފްލެޓު ދިނީ ވަކިބަޔަކު ބޭނުންވާ ބަޔަކަށް ކަމަށް ބުނާމީހުން އެބަތިއްބެވެ. އެންމެ ފަހުން ހުޅުމާލެއިން ދޫކުރި 704 ހައުސިން ޔުނިޓު ދޫކުރި އިރު އިވުނު ޝަކުވާ އަކީ ސިޔާސީ ވަކި ބަޔަކު ބޭނުން ބަޔަކަށް ފްލެޓު ދިނުމެވެ. ލިބުނު ޕޮއިންޓަށް ނުބަލާ، ވަކި މަގުސަދެއް ހާސިލް ކުރުމަށް ކުރި ކަމެއްގެ ގޮތުގައި ބެލެވޭފަދައަކުން ފްލެޓު ދިނުމެވެ.\n"ސިވިލް ސާވިސްގެ ފްލެޓު ދިން މީހުންގެ ތެރޭގައި ދެމަފިރިންގެ ތެރެއިން މާލޭން ގޯތިބަހައިގެން އަނބިމީހާއަށް ފުދޭވަރެއްގެ ބައި ލިބި، އަނބިމީހާގެ ނަމުގައި ގޯތިލިބި ފްލެޓު ލިބިފައިވަނިކޮށް ފިރިމީހާއަށް ސިވިލްސާވިސްގެ ފްލެޓު ވަނީ ލިބިފައި. ތިން ކުދިން ތިބި ބަޔެއް. އިންސާފުތޯ؟" ސޯޝަލް މީޑިއާގައި މީހަކު ބުނެފައި ވެއެވެ.\nބޯހިޔާވަހިކަމަށް އެދޭ މީހުންނަށް އެކަމަށް އެދި ހުށަހަޅަން ހުޅުވާލާ ކޮންމެ ފަހަރަކު އެތައް ހާސް ބަޔަކު ކިޔުގައި ޖެހިގެން ފޯމު ހުށަހަޅައެވެ. ރެއެއް ދުވާލެއް ނެތި ކިޔުގައި ތިބެނީ ފޫހިކަމެއް ނެތިއެވެ. ނިދުމެއް އަރާމެއްނެތި ފްލެޓު ފޯމު ލެވޭތޯ 24 ގަޑިއިރު ވިޔަސް ހެޔޮކަމަށް ކިޔުގައި ޖެހެނީ ފަހުން ލިބިދާނެ މޭވާގެ ފޮނިކަމަށް އިންތިޒާރު ކުރެވޭލެއް ބޮޑުކަމުންނެވެ.\nހުޅުމާލެެ ދެވަނަ ފިޔަވަހީގައި ތަރައްގީކުރާ ހިޔާ މަޝްރޫއުގެ ފްލެޓުތަކަށް އެދި ހުށަހަޅަން ހުޅުވާލުމުން އެކަމަށް ބޮޑު ތަރުހީބެއް ލިބިގެން ދިޔަ އެވެ. ބާވީސް ހާސް އަށް ވުރެ ގިނަ ފޯމު ހުށަހެޅި ކަމަށް ހައުސިން މިނިސްޓަރު ވިދާޅުވި އެވެ. ޖޫން މަހުން ފެށިގެން ސެޕްޓެމްބަރު މަހުގެ ނިޔަލަށް ފޯމު ހުށަހަޅަން ހުޅުވާލި ފުރުސަތުގައި ގިނަ ބަޔަކު ފޯމު ހުށަހެޅި އެވެ. މުއްދަތު ހަމަވުމަށް ހަފްތާއަކަށް ވުމުން ގިނަ ބަޔަކު ކިޔުގައި ޖެހިގެން ފޯމު ލިއެވެ. އަދި އެންމެ ފަހު ދުވަހު އެތައް ސަތޭކަ ބަޔަކު ފޯމު ހުށަހެޅުމަށް ނަންބަރު ނެގި އެވެ. ނަމަވެސް ވަގުތު ހަމަވިއިރުވެސް އެ ހުރިހާ މީހުންނަށް ހިދުމަތް ދެވިފައެއް ނުވެ އެވެ.\nހުޅުމާލޭ ދެވަނަ ފިޔަވަހީގައި ތަރައްގީކުރާ ފްލެޓުތަކުގެ މަސައްކަތް ކުރިއަށްދަނީ --- ފޮޓޯ: އެޗްޑީސީ\nހިޔާ މަޝްރޫއުގެ ދަށުން ފްލެޓު ލިބޭ މީހުންގެ ނަންތައް އިއުލާނުކުރަން ފަށާފައިވާ އިރު ވަގުތީ ލިސްޓާ ގުޅޭ ގޮތުން އާންމުންގެ ގިނަ ޝަކުވާތަކެއް އެބަހުއްޓެވެ. މީގެ ކުރިން ފްލެޓަށް އެދި ފޯމު ހުށަހެޅުމުން 80 ޕޮއިންޓު ލިބުނު މީހުންނަށް މިފަހަރު 30 ޕޮއިންޓު ވެސް ހަމަނުވާކަމުގެ ޝަކުވާއެވެ. ދަރިންގެ އަދަދު އިތުރުވިވަރަކަށް ޕޮއިންޓު މަދުވާ ވާހަކަ އެވެ.\n"ކުރިން ފޯމު ލީއިރު އަހަރެންގެ ހުރީ އެންމެ ދަރިއެއް. އެފަހަރު 70 ޕޮއިންޓު ލިބުނު. މިހާރު ދެދަރިން އެބަތިބި. ދިރިއުޅުމުގެ ހާލަތަކަށް ބަދަލެއް ނާދޭ. އެކަމަކު މިފަހަރު ލިބުނީ 30 ޕޮއިންޓު" ފްލެޓު ފޯމުލީ އަންހެނަކު ބުންޏެވެ.\nގޯތިދޫކުރުމާ ބެހޭ ގޮތުން ހައުސިން މިނިސްޓަރު މުއިއްޒު މީިޑިއާއަށް ދެއްވި ޕުރެސް -- ސަން ފޮޓޯ/ އަޙުމަދު އަވްޝަން އިލްޔާސް\nހައުސިން މިނިސްޓަރު ޑރ. މުހައްމަދު މުއިއްޒު ވިދާޅުވީ ޕޮއިންޓު ލިބުނު ގޮތާމެދު ޝަކުވާއެއް އޮތްނަމަ އެ ޝަކުވާ ހުށަހެޅުއްވުމަށް އެދޭކަމަށެވެ. އެކަން ބެލުމަށް ފަހު މައްސަލައެއް އުޅޭ ނަމަ ހައްލުކޮށްދެއްވާނެ ކަމަށާއި މިހާރު އާންމުކޮށްފައިވާ ވަގުތީ ލިސްޓަށް ލިބޭ ޝަކުވާތައް ބަލައި، ދާއިމީ ލިސްޓު އާންމުކުރާއިރު ފްލެޓު ހައްގުވާ މީހުންނަށް ފްލެޓު ލިބޭނެ ކަމަށެވެ. ޕޮއިންޓު ލިބުމުގައި މައްސަލަ އުޅުމަކީ ވެދާނެ ކަމެއް ކަމަށާއި ހިއުމަން އެރާއެއްގެ ސަބަބުން ވެސް އެފަދަ ކަމެއް ދިމާވެދާނެ ކަމަށް މިނިސްޓަރު ވިދާޅުވި އެވެ.\n"ފޯމު އެންޓާ ކުރާއިރު ޑޭޓާ އެންޓްރީގެ އެރާއެއްގެ ސަބަބުން ވެސް އެފަދަ ކަމެއް ދިމާވެދާނެ. ޝަކުވާ ހުށަހަޅުއްވާ. އެކަން ބެލުމަށް ފަހު މައްސަލައެއް އުޅޭނަމަ ހައްލު ކުރެވޭނެ،"\nސޯޝަލް ހައުސިންގެ ގޮތުގައި ފްލެޓު ދޫކުރުމުގެ އިތުރުން ހުޅުމާލޭ ދެވަނަ ފިޔަވަހިން ސޯޝަލް ހައުސިންގެ ގޮތުގައި މާލޭ ރައްޔިތުންނަށް ގޯތި ވިއްކަން ވެސް ހައުސިން މިނިސްޓްރީ އިން ވަނީ ހުޅުވާލައިފަ އެވެ. އެއްހާސް އަކަފޫޓުގެ 400 ގޯތި ވިއްކަން ނިންމާފައި ވަނީ ހަތަރު ލައްކަ ރުފިޔާ އަށެވެ. ފަންސަވީސް ހާސް ރުފިޔާ ޑައުންޕޭމެންޓުގެ ގޮތުގައި ދެއްކުމަށް ފަހު 10 އަހަރަށް ބަހާލައިގެން ވެސް ފައިސާ ދެއްކޭނެ އިންތިޒާމު އޮންނާނެ ކަމަށް ސަރުކާރުން ބުންޏެވެ.\nހުޅުމާލެ ދެވަނަ ފިޔަވަހީގެ ދަށުން އިމާރާތް ކުރާ ފްލެޓުތައް ---- ސަން ފޮޓޯ: ފަޔާޒު މޫސާ\nއަގުހެޔޮކޮށް ހުޅުމާލެއިން ބިން ވިއްކަން ނިންމުމަކީ ބޯހިޔާވަހިކަމަށް ބޭނުންވެފައިތިބި މާލޭގެ ރައްޔިތުންނަށް ލިބުނު އުފާވެރި ހަބަރެކެވެ. ފޯމު ދޫކުރުމަށް ނިންމު ވަގުތު ޖެހުނުއިރު ހައުސިން މިނިސްޓްރީގެ ގޯތިތެރޭ ކިޔު ހަދާލައިފި އެވެ. ނަމަވެސް ގޯތި ވިއްކުމަށް ނިންމި ނިންމުމުގައި މައްސަލަތަކެއް އުޅޭކަމަށް ބުނެ އޭސީސީ އަށް މައްސަލަ ހުށަހެޅުމުން އެކަން މަޑުޖައްސައިލުމަށް އޭސީސީ އިން ހައުސިންއަށް އެންގި އެވެ. ފަހުން އޭސީސީ އިން ހައުސިން އަށް އެންގީ އާ އުސޫލެއްގެ ދަށުން ގޯތި ވިއްކުމުގެ ކަންތައް ކުރިއަށް ގެންދިޔުމަށެވެ.\nއަނެއްކާ ވެސް ހައުސިން މިނިސްޓްރީ އިން ގޯތި ވިއްކުމަށް ފޯމު ދޫކުރަން ފެށުމާއެކު ކިޔު ދަމާލިއެވެ. އޭރު ނިންމާފައި އޮތީ ހަފްތާއެއްގެ މުއްދަތަށް ފޯމު ބަލައިގަތުމަށެވެ. ދުވާލަކު ވަކި އަދަދަކަށް ނަންބަރު ދޫކޮށްގެންނެވެ. ނަންބަރު ނެގުމަށާއި ފޯމު ލުމަށް ހާހުން މީހުން ކިޔު އަށް އެރި އެވެ. ބައެއް މީހުން ރޭގަނޑު ނިދީވެސް ކިޔުގައި ތިބެ މަގުމަތީ ފޮށިގަނޑު އަތުރައިގެންނެވެ. ގިނައިރުވާތީ ގޮނޑި ހިފައިގެން ކިޔުއަށް އެރި މީހުންވެސް އެބަތިއްބެވެ. ކިތަންމެ އިރެއްވިޔަސް "މިކަން ކޮށްފައި ނޫނީ މިތަނުން ނުދާން" ކަމަށް ބުނެ ކިޔުގައި ޖެހިގެން ތިބި މީހުން މަދެއް ނޫނެވެ. ވަޒީފާއަށް ސަލާމް ބުނެ، ދަރިން އާއިލާގެ އެހެން މީހުންނާ ހަވާލުކޮށްފައި ބޯހިޔާވަހިކަމެއް ލިބޭތޯ ކުރި މަސައްކަަތް ކޮޅެއްގައި ނުޖެހި "ޗޮކުން" ދިޔައީ ގޯތި ވިއްކުމަށް ފޯމު ބަލައިގަތުން ހައުސިން ޑިވެލޮޕްމެންޓް ކޯޕަރޭޝަން (އެޗްޑީސީގެ) ދަށަށް ބަދަލުކުރުމުންނެވެ. އެތައް ބަޔަކު ފޯމު ލުމަށް ކިޔުގައި ތިއްބައި ފޯމު ބަލައިގަތުން ހުއްޓާލައި އެކަން އިއުލާނު ކުރުމާއެކު ރައްޔިތުން ކެކިގަތެވެ. ހައުސިން މިނިސްޓްރީ ތެރޭ އަޑުގަދަކުރަން ފެށުމުން އެކަން ހުއްޓުވީ ފުލުހުން އެތަނަށް ގޮހެވެ.\nގޯތި ގަތުމަށް، ފޯމުލުމަށް ނަމްބަރު ނެގުމަށް ކިއު ހަދާފައި\nބޯހިޔާވަހިކަމަށް އެދިއެދި ތިބި އެތައް ބަޔެއްގެ ލޭހޫނުވި ކަމަކަށް މިކަން ވެގެން ދިޔަ އެވެ. ނުހައްގުން ފްލެޓު ބެހިކަމަށް ބުނެ ވާހަކަ ދެކެވެމުންދަނިކޮށް އެ ހޫނުގަނޑުގައި ދެން މި ދިމާވި ކަންތަކުގެ ސަބަބުން ގިނަ ބަޔަކު ތިބީ މާޔޫސްވެފަ އެވެ. އެޗްޑީސީ އިން ގޯތި ވިއްކުމުގެ ކަންތައް ފަސޭހަ ގޮތަކަށް އިންސާފުން ކުރިއަށް ގެންދިއުމަށް ކުރެވޭ އުއްމީދު ނޫންގޮތެއް ދެން ނެތްފަދައެވެ.\nއެޗްޑީސީ އިން ބުނެފައި ވަނީ އެކުންފުނިން ގޯތި ވިއްކުމުގެ ކަންތައް ކުރިއަށް ގެންދާނީ ރައްޔިތުންނަށް ލުއިފަސޭހަ ވާނެ ގޮތަކަށް ކަމަށެވެ. ހައުސިން މިނިސްޓްރީ އިން ދޫކޮށްފައި ހުރި ނަންބަރުތަކަށް ފޯމު ބަލައިގަންނާނެ ކަމަށާއި އެކަށީގެންވާ ވަގުތު ފޯމު ހުށަހެޅުމަށް ދޭނެ ކަމަށްވެސް އެކުންފުނިން ވަނީ ބުނެފައެވެ. ފޯމު ބަލައިގަންނާނެ ދުވަހެއް އަދި އެޗްޑީސީ އިން އިއުލާނުކޮށްފައި ނުވިނަމަވެސް އެތައް ބަޔަކު ދަނީ އެޗްޑީސީ ކުރިމަތީ ކިޔު ހަދަމުންނެވެ.\nރައްޔިތުންގެ ޝަކުވާ އަކީ މިއީއެވެ. ބޯހިޔާވަހިކަމަށް އެދި ސަލާންޖުން ނޫންގޮތެއް ނެތީތޯ އެވެ. މާލެއަށް އުފަން މާލޭ ރައްޔިތުންގެ ތެރެއިން ގިނަ ބަޔަކު ވެސް ތިބީ އުފަން ބިމުގައި ބޯހިޔާވަހިކަމެއް ނެތިފަ އެވެ. އުމުރު ދުވަހު މާލޭގައި ތިބި ދަފްތަރުގައި ޖެހިފައި ތިބި މީހުންގެ ހާލަކީ ވެސް މި އެވެ.\nހުޅުމާލޭގައި އަޅާފައިވާ ފްލެޓުތަކެއް ---ސަން ފޮޓޯ: މުހައްމަދު އަފްރާހް\nފްލެޓު ފޯމު ލީ މީހަކު ބުނީ ކޮންމެ ފަހަރަކު ވެސް ގަނަ ތަޅުވާފައި "ހަދަނީ އެބަޔަކު ބޭނުން ގޮތެއް" ކަމަށެވެ. ވަކި ސަރުކާރަކުން ކަން ކުރި ގޮތޭ ބުނުމަށް ވުރެ މިއީ ކޮންމެ ބަޔަކު ވެސް ކަންކުރާ ގޮތް ކަމަށް ބުނެވިދާނެ ކަމަށް އޭނާ ބުންޏެވެ.\n"އަހަންނަށް ލިބުނީ ހައްގު މިންވަރަށް ވުރެ މަދުން ޕޮއިންޓު. އެ ޝަކުވާ ހުށަހަޅައިފިން. އިންސާފުން ކަންކުރާ ނަމަ 80 ޕޮއިންޓު ލިބޭނެ،" ފްލެޓަށް އެދި ފޯމު ލީ މީހަކު ބުންޏެވެ.\n"އަހަރެމެންނަކީ އާދައިގެ މީހުން. ގައުމުގައި މިތިބީ ހުސް މުއްސަނދިންނެއް ނޫން. ވާރުތަވަމުން އައި ގޯތި ކުދިކުދި ކޮށް ބަހައި މިހާރު ދެން ކުޑަ ގޮޅިއެއް ވަރު ތަނެއްގައި އުޅެން މިޖެހެނީ. ފްލެޓަށް އެދި ފޯމުލީ އަމިއްލައަށް ލިބޭނެ މާކްސް ބަލާލާފައި. އެކަމަކު އޭގެ ދެބައިކުޅަ އެއްބައި ވެސް ނުލިބުނު. ދިރިއުޅުމުގެ ހާލަތު ބަލަން އެއްވެސް ބަޔަކު ނާދޭ. ކިހިނެއް ގަބޫލު ކުރާނީ އިންސާފުން ކަމަށް މިކަން ކުރަނީ،"\nމިހާރު ރައްޔިތުންގެ އާދޭހަކީ އިންސާފުވެރިކަމާއެކު ފޯމުތައް އިވެލުއޭޓުކުރަން އެހެން ބަޔަކާ ހަވާލު ކުރުމަށް ކުރާ އާދޭހެވެ. އަދި އެކަން ކުރިގޮތް އަންގައިދިނުމެވެ. އަދި ފްލެޓާއި ގޯތި ދޭނެކަމަށް ބުނެ "ރައްޔިތުން ތެޅުވުން" ހުއްޓުވުމެވެ. ބޯހިޔާވަހިކަން އެންމެ ހައްގު މީހުންނަށް ގެދޮރު ދިނުމެވެ. ގޯއްޗަށް އެދި ސަލާންޖެހުން ހުއްޓުވުމަށް އަޅަން ޖެހޭ ފިޔަވަޅުތައް އަޅައި އެކަން ހުއްޓުވުމެވެ.\nއިންޑިއާ-ޕާކިސްތާނު މައްސަލަ ހަނގުރާމައަކަށް ބަދަލުނުވީ ކިރިޔާ\nއިސްތިއުފާ ނުދިނުމުން ގެއްލެނީ މުއައްސަސާގެ އިތުބާރު!\nމޯލްޑިވިއަންގެ ފްލައިޓު ނުޖެއްސި ދިޔަ ވަގުތުކޮޅު ފަސިންޖަރެއްގެ ދުލުން!


ރައީސުލްޖުމްހޫރިއްޔާ އދ. މާމިގިލި ކައުންސިލް މެންބަރުންނާ ބައްދަލުކުރައްވައިފި - The President's Office\nރައީސުލްޖުމްހޫރިއްޔާ އދ. މާމިގިލި ކައުންސިލް މެންބަރުންނާ ބައްދަލުކުރައްވައިފި\n10 އޭޕްރިލް 2019، ރިފަރެންސް: 2019-283\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް އަރިއަތޮޅު ދެކުނުބުރީ މާމިގިލި ކައުންސިލްގެ މެންބަރުންނާ މިއަދު ބައްދަލުކުރައްވައިފިއެވެ.\nމިއަދު މެންދުރުފަހު ރައީސުލްޖުމްހޫރިއްޔާގެ އޮފީހުގައި ބޭއްވެވި މި ބައްދަލުކުރެއްވުމުގައި، ރަށުގެ މިހާރުގެ ހާލަތާއި، މާމިގިލި ރައްޔިތުންނަށް އެންމެ ބޮޑަށް ދަތިވެފައިވާ ކަންކަމާ ބެހޭ މަޢުލޫމާތު ކައުންސިލްގެ ފަރާތުން ރައީސުލްޖުމްހޫރިއްޔާއަށް އެރުވިއެވެ.\nމިގޮތުން، ރަށުގެ ޞިއްޙީ މަރުކަޒުން ލިބެންހުންނަ ޞިއްޙީ ޚިދުމަތްތައް މަދުވުމުގެ ސަބަބުން ރައްޔިތުންނަށް ކުރިމަތިވާ ގޮންޖެހުންތައް ހިއްސާ ކުރެއްވެވިއެވެ. އަދި ރަށުގެ ސްކޫލަށް ދިމާވެފައިވާ ދަތިތަކާއި ޔޫތު ސެންޓަރު މަރާމާތުކުރަން ބޭނުންވާކަން ކައުންސިލް މެންބަރުން ފާހަގަކުރެއްވިއެވެ. މީގެ އިތުރުން މެންބަރުން ވަނީ ރަށުގެ މަގު ހެދުމާއި މިސްކިތްތައް މަރާމާތުކުރުމަށް ބޭނުންވެފައިވާކަންވެސް ފާހަގަކުރައްވައިފައެވެ.\nމިބައްދަލުކޮށްލެއްވުމުގައި ރައީސުލްޖުމްހޫރިއްޔާ ދެއްކެވި ވާހަކަފުޅުގައި، ރައްޔިތުންނަށް ބޭނުންވެފައިހުރި ކަންކަން ފުރިހަމަ ކޮށްދެއްވުމަށް ސަރުކާރުން އަބަދުވެސް މަސައްކަތް ކޮށްދެއްވާނެ ކަމުގައި ވިދާޅުވިއެވެ. މިގޮތުން ސިއްހީ ދާއިރާއަށާއި ތައުލީމީ ދާއިރާއަށް ޚާއްޞަ އިސްކަމެއް ދެއްވާނެކަމުގައި އެމަނިކުފާނު ވިދާޅުވިއެވެ.


Dhathurukuraa Baarumin Dhave Thoofan Thah Ithurah Nurakaatheri Vamun - Vaguthu\nދަތުރުކުރާ ބާރުމިން ދަށްވެ ތޫފާންތައް ދަނީ އިތުރަށް ނުރައްކާތެރިވަމުން\nވޭތުވެދިޔަ 70 އަހަރުތެރޭ ތޫފާންތައް ދަރުތުކުރާ ބާރުމިން ދަށްވެ ދަނީ އިތުރަށް ނުރައްކާވުން ކަމަށް ސައިންސްވެރިން ބުނެފިއެވެ.\nދާދިފަހުން ސައިންސްވެރިން ހެދި ދިރާސާއަކަށް ފަހު ބުނެފައިވަނީ ތޫފާންތަށް އާންމުކޮށް ދަތުރުކުރާ ބާރުމިން 10 އިންސައްތަ ފާއިތުވެދިޔަ 70 އަހަރުތެރޭ ދައްވެފައިވާފައިވާކަމަށެވެ. މީގެ ސަބަބުން ތޫފާނުން ލިބޭ ގެއްލުން ދަނީ ބޮޑުވަމުން ކަމަށް ދިރާސާގެ ނަތީޖާ އިން ދައްކައެވެ.\nތޫފާންތަށް ދަތުރުކުރާ ބާރުމިން ދަށްވުމުގެ ސަބަބުން ތޫފާން އަރާ ސަރަހައްދަކަށް ލިބޭ ގެއްލުނތައް ބޮޑުވެއެވެ.\nއެޓޮމޮސްފެއަރިކް ސައިސްވެރިއެއް ކަމަށްވާ ޖޭސް ކޮސިން ވިދާޅުވީ 1949 އިން ފެށިންގެ 2016 ވަނަ އަހަރާއި ހަމައަށް އެޓްލާންޓިކް ކަނޑުގައި ތޫފާންތަށް ދަތުރުކުރާ ބާރުމިން އެކި ރޭޓް ތަކުގައި ދަށްވެފައިވާކަމަށެވެ.\nމިހެން މެދުވެރިވާން ދިމާވާ ސަބަބު އަދި ދެނެގަނެވިފަައި ނުވާއިރު އެމެރިކާ ސަރަޙައްދުގައި މިހާރު ދައުރުވަމުންދާ ތޫފާންތަކަކީ ފަހުގެ ތާރީޚެއްގައިވެސް ރެކޯޑު ކުރެވިފައިނުވާހައި ބާރުގަދަ ތޫފާންތަކަކެވެ.\nއެމެރިކާގެ މޫސުމާއި ބެހޭ އިދާރާއިން ހާމަކުރާ ގޮތުގައި އެމެރިކާގެ އެކި ސްޓޭޓްތަކަށް މިއަހަރު 111 އަށްވުރެ ގިނަ ތޫފާން އާއި ނަގޫ ރޯޅި އަރާފައިވާކަމަށާއި މިފަދަ ތޫފާންތަކުގެ ނުރައްކާތެރިކަން ވޭތުވެދިޔަ 30 އަހަރުގެ ތެރޭގައިވެސް ކުރިމަތިނުވާކަމަށެވެ.\nމޫސުމާ ބެހޭ އިދާރާއިން ބުނާގޮތުން ފަހަކަށް އައިސް ތޫފާންތަށް އުފެދޭމިންވަރު އެހެން އަހަރަތުތަކަށްވުރެ ގިނަ ކަމަށެވެ. މޫސުމާއި ބެހޭ އިދާރާއިން ލަފާ ކުރާ ގޮތުގައި ކުރިއަށް އޮތްތާގައި އަދިވެސް ތޫފާންތަށް އަރާނެކަމަށް ލަފާ ކުރެވޭ ކަމަށެވެ.\nޖޫން 10, 2018 13:38\nމަމެންނަށް އެނގެޔޭ އެއީ ޤިޔާމަތުގެ ޢަލާމާތެއްކަން


Kaiveni Party In Fassivi Meehunge Adhadhu 78 Ah - Vaguthu\nކައިވެނި ޕާޓީން ފައްސިވި މީހުންގެ އަދަދު 78 އަށް\nމާލޭގައި މީހަކު ކޮވިޑް-19 އަށް ޓެސްޓް ކުރަނީ.- ވަގުތު އިމޭޖަސް:- މުހައްމަދު އަފްޒަލް\nމިދިޔަ ހަފްތާގެެ އާދީއްތަ ދުވަހު މާލޭގައި ބޭއްވި ކައިވެނި ޕާޓީއަކުން ކޮވިޑް-19 ފެތުރި މިހާތަަނަށް އެ ޕާޓީގައި ބައިވެރިވި 78 މީހަކު މި ބައްޔަށް ފައްސިވެފައިވާކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ހާމަކޮށްފިއެވެ.\nއެޗްޕީއޭ އިން ހާމަކޮށްފައިވާ ގޮތުގައި 100 އަށްވުރެ ގިނަ މީހުން ބައިވެރިވި އެ ޕާޓީގައި ތިބި މީހުންގެ ތެރެއިން 78 މީހުން ވަނީ މި ބައްޔަށް ފައްސިވެެފައެެވެ.\nޝީ ބިލްޑިންގ ގައި ބޭއްވި މި ޕާޓީގެ ތެރެއިން ފުރަތަމަ ބަޔަކު ފައްސިވެެފައިވާކަން ހާމަކޮށްފައި ވަނީ މިދިޔަ މަހުގެ 24 ވަނަ ދުވަހު އެވެެ. އެ ދުވަހު މި ބައްޔަށް ފައްސިވީ 12 މީހުންނެވެެ. އޭގެ ފަހުން ފައްސިވި އިހާ (ކްލަސްޓާ) ހަލުވިކަމާއި އެކު ވަނީ ބޮޑުވާން ފަށާފައެވެ. މިދިޔަ މަހުގެ 26 ވަނަ ދުުވަހު އެ އިހަލުން އިތުރު 22 މީހުން ފައްސިވެފައިވާއިރު، 28 ވަނަ ދުވަހު ވަނީ އިިތުރު ތިން މީހުން ފައްސިވެފައެވެ. މިދިޔަ އަންގާރަ ދުވަހުވެސް އެ އއިހަލުން 13 މީހުން ފައްސިވިއެވެ. ބުދަ ދުވަހު އަށް މީހަކު ފައްސިވެެފައިވާއއިރު، އިއްޔެ އެކަނިވެސް ހަތަރުު މީހަކު ވަނީ ކައިވެނި ކްލަސްޓާ އިން ކޮވިޑް-19 އަށް ފައްސިވެފައެވެ.\n"ވަގުތު" އަށް މައުލޫމާތު ލިބިފައިވާ ގޮތުގައި މިއިހަލުން ފައްސިވި މީހުންގެ ތެރޭގައި އުމުރުން ވަރަށް ދޮށީ މީހުންނާއި އުމުރުން ވަރަށް ހަގު ގިނަ އަދަދެއްގެ ކުޑަކުދިން ވެސް ހިމެނެއެވެ. އޭގެތެރޭގައި ދެތިން އަހަރުގެ ކުދިން ވެސް ހިމެނެއެވެ. ފައްސިވި ކުދިންގެ އަދަދު 20 އަށް އަރާކަމަށް މައުލޫމާތު ލިބެއެވެ.\nކައިވެނި ޕާޓީގައި 120 މީހުން ބައިވެރިވި ކަމަށް ވެއެވެ. މިހާރު ފައްސިވެފައިވާ މީހުންގެ ތެރޭގައި ޕާޓީއަށް ދިޔަ މީހުންގެ އާއިލާ މެންބަރުން ވެސް ހިމެނެއެވެ.\nއެ ޕާޓީގައި ބައިވެރި މީހުންގެ ތެރެއިން އެއްވެސް މީހެއްގެ ފަރާތުން މި ބަލީގެ އަލާމާތެއް ފެންނަ ނަމަ ލަސްނުކޮށް އެކަން އެންގުމަށް އެެޗްޕީއޭ އިން އެދިފައި ވެއެވެ.\nޖެނުއަރީ 2, 2021 11:43\nމިޙާލަތުގައި ކައިވެނި ޕާރޓީ ކުރަން ހުއްދަ ދިން މީހުންވެސް މި ކަމުގެ ޒިންމާ ނަގަންޖެހޭނެ، ގޭސް ލީކުވެފަ ހުންނަ ތަނެއްގަ ބަލައިގެން އަލިފާން ގެންގުޅޭން ބުނެ ހުއްދަ ދިނުމާ މިކަމާ ކޮބާ ތަފާތަކީ\nމިވަރުންވެސް ވީ ރޯޔަލް\nޖެނުއަރީ 2, 2021 12:27\nޖެނުއަރީ 2, 2021 12:51


Riffath Ge ''Veynugaa'' Raajje TV Ah ރިއްފަތުގެ “ވޭނުގާ” ރާއްޖެ ޓީވީއަށް – Huvadhoo News Riffath Ge ''Veynugaa'' Raajje TV Ah Huvadhoo News\nރިއްފަތުގެ “ވޭނުގާ” ރާއްޖެ ޓީވީއަށް\nގިނަ ލަވަ ތަކެއް އާމުންނާ ގެނެސް ދީފައިވާ މަޝްހޫރު ލަވަ ކިޔުންތެރިޔާ މުހައްމަދު ރިއްފަތުގެ އާ ވީޑިއޯ ލަވަ “ވޭނުގާ” އަންނަ ހުކުރު ދުވަހުގެ ރޭ ރާއްޖެ ޓީވީން ރިލީޒްކުރާނެއެވެ. ހުވަދޫ ނިއުސް އަށް މައުލޫމާތު ދެމުން ރިއްފަތު ބުނީ މި ލަވަ އަކީ އޭނާގެ އަމިއްލަ ރާގު އަލްބަމް “ދަލާޝަ” ނެރުމުގެ ކުރިން އޭގެ ޕްރަމޯޝަނެއްގެ ގޮތުގައި ހެދި ލަވައެއްކަމަށެވެ.\nމިހާތަނަށް 200 އަށް ވުރެ ގިނަ ލަވައިގެ ރެކޯޑިން ހަދާފައިވާ ރިއްފަތު އިތުރަށް ބުނީ އޭނާގެ ވޭނުގާ ވީޑިއޯ ލަވަ އަންނަ ހުކުރު ދުވަހުގެ ރޭ ރާއްޖެޓީވީން ގެނެސްދޭ “ކުލަ ސްކްރީން” ޕްރޮގްރާމްގައި ރިލީޒްކުރަން ނިންމާފައިވާ ކަމަށާއި “ވޭނުގާ” އަކީ އޭނާގެ އަމިއްލަ އަޑުން ކިޔާފައިވާ ލަވަ އެއް ކަމަށެވެ.\nލަވައިގެ އަންހެން ތަރިއަކަށް މިފަހަރު ފެނިގެންދަނީ ޑައިރެކްޓަރ އަމްޖޭ ގެ ގިރިޓީ ލޯބި ފިލްމުން ތައާރަފުވި ކުޅަދާނަ ބަތަލާ އައިޝަތު ތުހުފާ (ތޫ) އެވެ.\nހުވަދޫ ނިއުސް އަށް މައުލޫމާތު ދެމުން ތޫ ބުނީ ރިއްފަތު ގެ ވޭނުގާ އޭނާ ވަރަށް ކުޅޭ ހިތުން ކުޅެފައިވާ ލަވައެއް ކަމަށާއި ލަވައިގެ ހުރިހާ ކަމަކާ މެދުވެސް ވަރަށް ހިތްހަމަޖެހޭ ކަމަށެވެ.\nލަވަޔަކީ ރިއްފަތު ވަރަށް ރީއްޗަށް ކިޔާ އަދި އޭގެ ރެކޯޑިންގ ވެސް އެހާ ހިތްގައިމު. އެހެންވީމާ ވަރަށް މަސައްކަތް ކޮއްފައި އިންނާނީ ފުރިހަމަކަން ގެންނަން ” އާނ އަހަރެން ވެސް ލޯބި ވިން އަދި ހުވާސް ފަދަ ޑުރާމާ ތަކުން އާންމުންގެ މަޤުބޫލު ކަން ހަދާފައިވާ ތޫ ބުންޏެވެ.\nކެމެރާމަން އަލީ ރަޝީދު (ގޮޅާ އައްޔަ) ޑައިރެކްޓްކޮށް ހުޅުމާލޭގައި ޝޫޓްކޮށްފައިވާ ވޭނުގާ އަކީ ވޭއަހުމަދު އިސްމާއިލް (އަންމަޑޭ) ގެ ޅެމަކަށް ކިޔާފައިވާ ލަވައެކެވެ. ލަވައިން ފެނިގެންދާނީ މަޝްހޫރު ފިލްމީ ތަރި އަހުމަދު އީސަ (އާނަންދު) އާއި އައިޝަތު ތުހުފާ ( ތޫ) އެވެ.\n“ވޭނުގާ” އަކީ މުހައްމަދު އަހުމަދު (ކޮއްކޮ) މިއުޒިކް ހަދާ ރެކޯޑިން ހަދާފައިވާ ލަވަ އެކެވެ.\nރިއްފަތުގެ އަޑުން ކިޔާ އެންމެ ފަހުން ނެރުނު ވީޑިއޯ ލަވަ އަކީ ފިލްމީ ތަރި ޝިފާގެ އިތުރުން ޖިމީ ކުޅެފައިވާ “ޔާރު ދިވާނާ” އެވެ.


"Insha Allah" kalima ge sababun Islam vi Khaadhimaa | #Dhiislam\n“އިންޝާ ﷲ” ކަލިމާގެ ސަބަބުން އިސްލާމްވި ޚާދިމާ!\n1 year ago |2comments| November 6, 2016\nމިއީ ޙަޤީޤީ ހާދިޘާއެކެވެ. ޢަރަބި ޤައުމަކަށް ޚާދިމާއެއްގެ ގޮތުގައި މަސައްކަތް ކުރަން ދިޔަ އަންހެނެއްގެ ވާހަކައެވެ. ޚަދިމާއެއްގެ ގޮތުގައި މިބުނާ ޢަރަބި ޤައުމަށް ދިޔުމުގެ ކުރިން އޭނާ ވަނީ ތަފާތު ފަސް ދީނެއް ތަޖުރިބާކޮށްފައެވެ.\nއޭނަ ބުނާގޮތުން ނަމަ، ކޮންމެ ދީނަކަށްވެސް ވަންނަނީ އެ ދީނުން އޭނަގެ ހިތަށް ފިނިކަމެއް ލިބޭނެ ކަމަށެވެ. އެ ދީނަކީ ހިދާޔަތަކަށްވެ އޭނަގެ ހަޔާތް އިސްލާޙުކޮށްލާނެ ދީނެއް ކަމަށް އުއްމީދު ކޮށްގެންނެވެ. ނަމަވެސް މިއިން އެއްވެސް ކަމެއް ފުރިހަމައެއް ނުވިއެވެ.\nމި އަންހެންމީހާ ޚާދިމާއެއްގެ ގޮތުގައި ދިޔަ ގޭގެ އަންހެންމީހާގެ ފަރާތުންނާއި އޭނަގެ އަންހެން ދަރިންގެ ފަރާތުން އަޑު އިވެން ފެށީ އަޅައިގަންނަ ކަލިމައެކެވެ. އެއީ އިންޝާ ﷲ، މިކަލިމައެވެ. ކަމެއް ކުރުމުގެ ވާހަކަ ދެކެވިއްޖެނަމަ އެއާ ވިދިގެން އިންޝާ ﷲ އޭ ބުނެވޭ އަޑެވެ. މަންމަވެސް އަދި އޭނަގެ އަންހެން ދަރިންގެ ފަރާތުން މިފަދައިން އަޑު އިވެން ފެށީމާ، އެކަމާ ބެހޭގޮތުން އެ ގޭގެ އަންހެންމީހާ ކައިރިން އޭނާ ސުވާލު ކުރިއެވެ. އެ ސުވާލުގެ ޖަވާބު ގޭގެ ވެރިމީހާ ވަރަށް ފުރިހަމަ އަށް ދިނެވެ. ދީނީ ގޮތުން އަޅުގަނޑުމެން މުސްލިމުންގެ ޢަޤީދާއާ ގުޅިފައިވާ ކަލިމައެއްކަން ވެސް ހާމަކޮށްދިނެވެ.\nމިހިސާބުން ޚާދިމާގެ ހިތުގައި އިސްލާމްދީނާ ބެހޭގޮތުން އިތުރަށް ހޯދުމުގެ ޝައުޤުވެރިކަން އުފެދިއްޖެއެވެ. އެހެންކަމުން، އިސްލާމްދީނާ ބެހޭގޮތުން ލިޔެވިފައި ހުރި ކުދި ކުދި ލީފްލެޓްތަކާއި ފޮތްތައް ހޯދައިގެން ކިޔަން ފަށައިފިއެވެ. އިސްލާމްދީނާ މެދު އެނގުނު ވަރަކަށް މިދީނާ މެދު އޭނަގެ ހިތުގައި ޖެހެމުންދިޔަ ޝައުޤު ދިޔައީ އިތުރުވަމުންނެވެ.\nއެހެން ހުރެފައި، އެއްދުވަހަކު ޚާދިމާ އަމިއްލަ ނަފްސާ މުޚާޠަބު ކުރަމުން ބުނެލިއެވެ. “އިންޝާ ﷲ މިއަންނަ އަހަރު އަހުރެން ޙައްޖު ވާނަމެވެ.” ޚާދިމާ މިހެން ބުނި އަޑު އެ ގޭގެ އަންހެން ދަރިއަކަށް އިވުނެވެ. އޭނާ އުފަލުން ގޮސް މަންމަ ކައިރީގައި ބުންޏެވެ. ” މާންމާއެވެ! އަޅުގަނޑުމެންގެ ޚާދިމާ އިސްލާމްވާނެއެވެ.” އަދި އޭނާއަށް އަޑު އިވުނު ވާހަކަތައް މަންމައަށް ކިޔައިދިނެވެ.\nގޭގެ ވެރި އަންހެންމީހާ، ޚާދިމާ ކައިރިއަށް އަވަސް އަވަހަށް ދިޔައެވެ. އަދި އެއީ ތެދެއްހޭ އެހިއެވެ. ޚާދިމާ ޖަވާބު ދިނެވެ. އެއީ އޭނާ މާބޮޑު ގަސްތަކާ ލައިގެން ބުނި އެއްޗެއް ނޫން ކަމަށް ބުންޏެވެ. ހަމަ އެހެންހުރެފައި އަމިއްލަ ނަފްސަށް ބުނެލި އެއްޗެއް ކަމަށްވެސް ބުންޏެވެ. ނަމަވެސް، އޭނާ ޚާދިމާ ކައިރީގައި އިށީނެވެ. އަދި އިސްލާމްދީނާ ބެހޭގޮތުން އިތުރަށް އޮޅުން ފިލުވައިދޭން ފެށިއެވެ. އެއަށްފަހު، އިސްލާމީ ޖަމްއިއްޔާއަކަށް ޚާދިމާ ގޮވައިގެން ދިޔައެވެ. އަދި އިސްލާމްދީނާ ބެހޭގޮތުން އިތުރަށް މަޢުލޫމާތު އޭނައަށް ހޯދައި ދިނެވެ. އެ ހިސާބުން، ހިދާޔަތުގެ އަލި ހޯދުމަށް ފަސް ދީނެއް ތަޖުރިބާކޮށްފައި ހުރި ޚާދިމާއަށް އޭނަ ހިތް އެދެމުން އައި، އަދި އޭނަގެ ހިތް ބޭގަރާރުވެ ހޯދަމުން އައި ހިދާޔަތަކީ އިސްލާމްދީން ކަން ވަހުމެއް ނެތް ފަދައިން ކަށަވަރުވެއްޖެއެވެ. އެއާއެކު އޭނާ އިސްލާމްދީން އިޚްތިޔާރުކޮށް އިސްލާމްވިއެވެ.\nސުބުޙާނަ ﷲ އެވެ. ހިދާޔަތުގެ އައްޔަކީ އެންމެ ބޮޑު ނިޢުމަތެވެ. މި ނިޢުމަތުގެ އަގު އަޅުގަނޑުމެންނަށް އިޙްސާސް ނުކުރެވެނީއެވެ. ހިދާޔަތުގެ އައްޔަކީ ކިހައި ބޮޑު ނިޢުމަތެއްތޯ ދަނެގަތުމަށްޓަކައި ދެންމެ ދެންމެ އިސްލާމްވި މީހެއް ކައިރިން އައްސަވާށެވެ.\nމި ޙަޤީޤީ ޙާދިޘާއިން ލިބޭ އެންމެ ބޮޑު ޢިބްރަތަކީ، އަޅުގަނޑުމެންގެ އަޚްލާޤަކީ އެންމެ ބޮޑު ދަޢުވަތު ކަމެވެ. އެ ޚާދިމާ އިސްލާމްދީން ދެކެ އެންމެ ފުރަތަމަ ހިތް ޖެހުނީ، އިންޝާ ﷲ، މިކަލިމާގެ ސަބަބުންނެވެ. އޭނަ ވަޒީފާއަށް ދިޔަ ގޭގެ ވެރިއަންހެންމީހާ އާއި އޭނަގެ ދަރިންގެ ކިބައިން ފެނުނު އިސްލާމީ މިތަރުބިއްޔަތުގެ ސަބަބުންނެވެ. (( وَلَا تَقُولَنَّ لِشَيْءٍ إِنِّي فَاعِلٌ ذَٰلِكَ غَدًا إِلَّا أَن يَشَاءَ اللَّـهُ )) (الكهف : 23- 24 ) މާނައީ : ” އަދި ކަލޭގެފާނު އެއްވެސްކަމަކާ ދޭތެރޭގައި، ހަމަކަށަވަރުން، ތިމަންކަލޭގެފާނު މާދަމާ އެކަމެއް ކުރައްވާނަމޭ ވިދާޅުނުވާހުށިކަމެވެ! (23) اللَّه އިރާދަކުރެއްވިއްޔާއޭ ވިދާޅުވެފައި މެނުވީއެވެ.”\nމިއާ އިދިކޮޅަށް ކަންތައް ވެގެން ދަނީ ވެސް މަދު ފަހަރަކު ނޫނެވެ. ޚާދިމާއިންގެ ގޮތުގައި ނުވަތަ މުވައްޒިފުންގެ ގޮތުގައި އިސްލާމީ ޤައުމުތަކަށް އަދި އިސްލާމީ ގެތަކަށް ގެނެވޭ އެހެން ދީންތަކުގެ މުވައްޒިފުން، އިސްލާމްދީނާ މެދު ނަފްރަތު ކުރަން ޖެހޭ އެންމެ ބޮޑު ސަބަބެއް ކަމަށް ވެފައިވަނީ، އެބައިމީހުންގެ ވެރިންގެ ނުބައި އަޚްލާޤުގެ ސަބަބުންނެވެ. އެބައިމީހުންގެ ވެރިންގެ ނުބައި މުޢާމަލާތުގެ ސަބަބުންނެވެ. އެބައިމީހުންގެ މުސާރަ ނުދީ ހިފަހައްޓާ ހިފެހެއްޓުމުންނެވެ. އެބައިމީހުންނަށް ކުރާ އަނިޔާގެ ސަބަބުންނެވެ. މިހެން ގޮސް، އިސްލާމީ އަޚްލާޤާ މުޅިން އިދިކޮޅު އެތައް ކަމެއްގެ ސަބަބުންނެވެ.\nއަޅުގަނޑުމެން ކޮންމެ މީހަކީވެސް ވަޒީފާގެ މައިދާނުގައިވެސް އަދި އެހެން މައިދާންތަކުގައި ޣައިރު މުސްލިމުންނާ މުޢާމަލާތު ކުރަން ޖެހޭ ބައެކެވެ. އެހެންކަމުން، އަޅުގަނޑުމެންގެ އެންމެ ބޮޑު ވާޖިބަކީ އިސްލާމީ އަޚްލާޤުން އެބައިމީހުންނަށް ދައުވަތު ދިނުމެވެ. އަޅުގަނޑުމެންނަށް ނޭނގި ތިއްބާ އަޅުގަނޑުމެންގެ ރިވެތި އަޚްލާޤުގެ ސަބަބުން މިދީނަށް އެބައިމީހުންގެ ހިތުގައި ލޯބިޖެހިދާނެއެވެ. އަދި މިދީނާ މެދު ޝައުޤުވެރިވެ، މިދީނާ ބެހޭގޮތުން އިތުރަށް ހޯދަފާނެއެވެ. ހިދާޔަތުގެ އަލި އެފަދަ މީހަކަށް ލިބުން އޮންނާނީ ދާދި ގާތުގައެވެ. މިއީ އަޅުގަނޑުމެން ހިދާޔަަތުގެ އަހުލުވެރިން ނިކަން ވިސްނަންޖެހޭ ކަމެކެވެ. އަޅުގަނޑުމެންނަކީ މިހިދާޔަތުގެ އައްޔާ އެހެންމީހުނާ ދެމެދުގައިވާ ހުރަހަކަށް ވެގެން ނުވާނެއެވެ.\n( ޚާދިމާގެ ވާހަކަ ނަގާފައިވަނީ، ކުވެއިތުގެ މަޝްހޫރު ޝެއިޚެއް ކަމަށްވާ ޝެއިޚް ނަބީލު އަލްޢިވަޟީގެ ޓީވީ ޕްރޮގްރާމަކުންނެވެ.)\nވަރަށްވެސް ރީތި އާޓިކަލް އެށް. ލިޔުންތެރިޔާއަށް މަރުހަބާކިޔަން


Raees Th. Atholhah kuravvaa dhathuru fulheh fattavaifi | Mihaaru\nރައީސް، ދިޔަމިގިއްޔަށް ވަޑައިގެން އެ ރަށުގެ މީހަކާ ސަލާމްކުރައްވަނީ.-- ފޮޓޯ: ރައީސް އޮފީސް\nރައީސް ތ. އަތޮޅަށް ކުރައްވާ ދަތުރުފުޅެއް ފައްޓަވައިފި\n29 އޯގަސްޓް 2019 - 14:143comments\nރައީސް އިބްރާހިމް މުހައްމަދު ސޯލިހު ތ. އަތޮޅުގެ ދެ ރަށަކަށް ކުރައްވާ ދަތުރުފުޅެއް މިއަދު ފައްޓަވައިފި އެވެ.\nއެ ދަތުރުފުޅުގައި ރައީސް އެންމެ ފުރަތަމަ ވަޑައިގެންނެވީ ދިޔަމިގިއްޔަށެވެ. އެ ރަށުން އެމަނިކުފާނަށް ހޫނު މަރުހަބާއެއް ކިޔާފައިވާއިރު ރަށުގެ ކައުންސިލާއި އިދާރާތަކުގެ އިސްވެރިންނާ ރައީސް ބައްދަލުކުރައްވާނެ އެވެ.\nރައީސްގެ ތަރުޖަމާނު އިބްރާހިމް ހޫދު ވިދާޅުވީ ތ. އަތޮޅުގެ ދަތުރުފުޅުގެ ތެރެއިން އެމަނިކުފާނު ދެން ވަޑައިގަންނަވާނީ ބުރުނީއަށް ކަމަށެވެ. އެ ރަށަށް ވަޑައިގެން، ބުރުނީ ސްކޫލަށް 50 އަހަރު ފުރުމުގެ ރަސްމިއްޔާތު ޝަރަފުވެރިކޮށްދެއްވާނެ އެވެ.\nމިދިޔަ ނޮވެމްބަރު މަހު ވެރިކަމަށް ވަޑައިގަތުމަށް ފަހު ރައީސް ގިނަ ރަށްރަށަށް ވަޑައިގެންފައިވެ އެވެ. އެގޮތުން މިދިޔަ މަހު ބ. އަތޮޅަށް ވަޑައިގެންނެވިއިރު އޭގެ ކުރިން ރ. އަތޮޅަށާއި އއ. އަތޮޅުގެ ރަށްތަކަށް ވަޑައިގެންނެވި އެވެ.\nއިތުރު ލިޔުންތައް ރައީސް އިބްރާހިމް މުހައްމަދު ސޯލިހް ރައީސް އޮފީސް ތ. ބުރުނި\nމަދަރުސާއަކީ ހަމައެކަނި ސްކޫލް4ފާރެއް ނޫން: ރައީސް\nހުޅުމާލޭގައި ގެނބުނު މީހަކު ކޮވިޑަށް ޕޮޒިޓިވް


Qaanoonaa hilaafah Bangladesh ge bailahka meehun\nމާލޭގެ މަގެއްގައި ބަންގްލަދޭޝްގެ ރައްޔިތުންތަކެއް މަޑުކޮށްލައިގެން -- ފޮޓޯ: އަވަސް\nރާއްޖޭގައި މަސައްކަތް ކުރާ ބަންގްލަދޭޝްގެ ލައްކައެއްހާ މީހުންގެ ތެރެއިން ބައި ލައްކަ މީހުންނަކީ ގާނޫނާއި ގަވައިދާ ހިލާފަށް އުޅޭ މީހުން ކަމަށް ރާއްޖޭގައި ހުންނަ ބަންގްލަދޭޝްގެ ހައި ކޮމިޝަނުން ބުނެފި އެވެ.\nރާއްޖޭގައި ހުންނަ ބަންގްލަދޭޝްގެ ހައި ކޮމިޝަންގައި އިއްޔެ ބޭއްވި ނޫސްވެރިންގެ ބައްދަލުވުމަކާ ހަވާލާދީ ބަންގްލަދޭޝްގެ ނޫސްތަކުގައި ބުނެފައިވަނީ ރާއްޖޭގައި ގަވައިދާ ހިލާފަށް އުޅޭ ބައިލައްކަ މީހުން ގަވައިދުގެ ތެރެއަށް ފެއްތުމަށް މަސައްކަތް ކުރަމުންދާ ކަމަށެވެ. އެކަމާ ގުޅޭ މަޝްވަރާތައް ކުރިއަށްދާ ކަމުގައިވެސް ވިދާޅުވި އެވެ.\n"މިދިޔަ ދެ އަހަރު އަހަރެމެން ބަލައިފިން ރާއްޖޭގައި އުޅޭ ބަންގްލަދޭޝްގެ މީހުންގެ މައްސަލަތަކަށް ހައްލު ހޯދޭނެ ގޮތްތަކެއް،" ނަޒުމުލް ވިދާޅުވި އެވެ.\nރާއްޖޭގެ ނައިބް ރައީސް ފައިސަލް ނަސީމް މިދިޔަ މަހު ބަންގްލަދޭޝްއަށް ކުރެއްވި ރަސްމީ ދަތުރުފުޅުގައި ބަންގްލަދޭޝްގެ ބޮޑުވަޒީރު ޝައިހް ހަސީނާއާ އެ ގައުމުގެ ކަމާ ގުޅޭ އިދާރާތަކުގެ އިސް ބޭފުޅުންނާ އެކު ކުރެވުނު މަޝްވަރާތަކުގައިވެސް ވަނީ ރާއްޖޭގައި ގަވައިދާ ހިލާފަށް އުޅޭ ބަންގްލަދޭޝްގެ މީހުންގެ މައްސަލައިގައި މަޝްވަރާކުރައްވާފަ އެވެ. އެކަމަކު އެ މަޝްވަރާތަކުގެ ތަފްސީލެއް ރައީސް އޮފީހުން ހިއްސާކޮށްފައެއް ނުވެ އެވެ.\nނަޒްމުލް ވިދާޅުވީ ރާއްޖޭގެ ޖަލުތަކުގައި ބަންގްލަދޭޝްގެ 100 ވަރަކަށް މީހުން މިހާރު ވެސް އެބަތިބި ކަމަށެވެ. އެހެންވެ ރާއްޖޭގައި އުޅޭ ބަންގްލަދޭޝްގެ މީހުންގެ ތެރޭގައި ކުށަށް އަރައިގަތުން އިތުރުވަމުންދާ ކަމަށް ފާހަގަކުރައްވާ އޭނާ ވިދާޅުވީ ރާއްޖޭގައި ޖަލުގައި ތިބި 30 އަކަށް މީހުން އަނބުރާ ބަންގްލަދޭޝް އަށް ފޮނުވާލުމުގެ މަސައްކަތް ކުރައްވަމުން ގެންދަވާ ކަމަށެވެ.\nބަންގްލަދޭޝްގެ ބޮޑުވަޒީރު ޝައިހް ހަސީނާ ރާއްޖެއަށް ކުރައްވަން ހަމަޖެހިފައިވާ ދަތުރުފުޅާ ގުޅޭގޮތުން އަޒްމުލް ވިދާޅުވީ ޝައިހް ހަސީނާ ފަހަރެއްގައި މިމަހު ރާއްޖެ ވަޑައިގެންފާނެ ކަމަށެވެ. ހަސީނާގެ ދަތުރުފުޅުގައި އިސްކަން ދެއްވާނީ ވެސް ރާއްޖޭގައި ގަވައިދާ ހިލާފަށް ދިރިއުޅޭ ބަންގްލަދޭޝް މީހުންގެ މައްސަލަ ހައްލުކުރުމަށާއި ވިޔަފާރީގެ ގުޅުންތައް ބަދަހިކުރުމަށް ކަމަށްވެސް ވިދާޅުވި އެވެ.\nރާއްޖޭގައި ގަވައިދާ ހިލާފަށް އުޅޭ މީހުންގެ މައްސަލަތައް ވަރަށް ބޮޑަށް އިތުރުވުމާ ގުޅިގެން ދިވެހި ސަރުކާރުން މިދިޔަ އަހަރުގެ ތެރޭގައި ވަނީ ބަންގްލަދޭޝް މީހުން މަސައްކަތު މީހުންގެ ގޮތުގައި ރާއްޖެއަށް ގެނައުން މަނާވެސް ކޮށްފަ އެވެ. އަދި ކޮވިޑްގެ ހާލަތާ ގުޅުވާފައި ބަންގްލަދޭޝްގެ ބައެއް މީހުން އަނބުރާ ގައުމަށް ވެސް ފޮނުވާލާފައިވެ އެވެ.\nބަންގްލަދޭޝް ރައީސް އޮފީސް އިމިގްރޭޝަން


Colombia Ge Naibu Raees Covid-19 Ah Fassi Vehje - Vaguthu\nހަލުވިކަމާއެކު ފެތުރެމުން އަންނަ ކޮވިޑް-19 އަށް، ކޮލަމްބިއާގެ ނައިބު ރައީސް މާރޓާ ލޫސިއާ ރަމީރޭޒް ފައްސިވެއްޖެ އެވެ\nއެކަމަނާ ކޮވިޑް-19 އަށް ފައްސިވިކަން ހާމަކުރެއްވީ އަމިއްލަފުޅަށް ކުރެއްވި ޓްވީޓަކުންނެވެ. އެ ޓްވީޓުގައި ރަމީރޭޒް ވިދާޅުވީ، އިއްޔެ އެކަމަނާ ކޮވިޑް-19 އަށް ޓެސްޓު ކުރުމަށް ނެގި ސުންކަކުން ބައްޔަށް ފައްސިވެފައިވާ ކަމަށެވެ.\nކޮވިޑް-19 އަށް ފައްސިވިނަމަވެސް ހާލުކޮޅު ރަނގަޅުކަން ހާމަކުރައްވަމުން ރަމީރޭޒް އިތުރަށް ވިދާޅުވީ މިހާރު އެކަމަނާ ހުންނެވީ އުސޫލުތަކާއި އެއްގޮތަށް އަޅަންޖެހޭ ފިޔަވަޅުތައް އަޅުއްވައި، ކަރަންޓީނުވެވަޑައިގެން ކަމަށެވެ.\nއުމުރުފުޅުން 66 އަހަރުގެ ރަމީރޭޒް ވަނީ، ކޮވިޑް-19 ގެ ނުރައްކާ ބޮޑު މި ހާލަތުގައި ކޮލަމްބިއާގެ ހުރިހާ ރައްޔިތުން އުސޫލުތަކަށް ތަބާވެ، ބަލި ފެތުރުން ކޮންޓްރޯލް ކުރުމަށް އެކުގައި ގުޅިގެން މަސައްކަތް ކުރމަށް ގޮވާލައްވާފައެވެ. އެކަމަނާ ވިދާޅުވީ މިއީ އާދައިގެ ބަލިމަޑުކަމެއް ނޫންކަމަށާއި، އެއްވެސް މިންވަރަކށް ބަލި ފެތުރޭހައި ހިނދަކު އެންމެންނަށް ނުރައްކާ އޮތް ކަމަށެވެ.\nކޮލަމްބިއާގެ ނައިބު ރައީސް ކޮވިޑް-19 އަށް ފައްސިވިއިރު، އެޤައުމަކީ މިވަގުތު ދުނިޔެއިން ކޮވިޑް-19 ގެ ނުރައްކާ އެންމެ ބޮޑުވެފައިވާ އެއް ޤައުމެވެ. ދުނިޔެއިން 8 ވަނައަށް އެންމެ ގިނަ ބަޔަކު ފައްސިވެފައިވާ ކޮލަމްބިއާއިން މިހާތަނަށް މި ބަލީގެ 990,270 ވޭދަނަ ފެންމަތިވެފައި ވެއެވެ.\nއެޤައުމުގައި ކޮވިޑް-19 ފެތުރޭ މިންވަރު އިންތިހާއަށް އިތުރުވެ ނުރައްކާ ބޮޑުވަމުން އަންނައިރު މަރުވާ މީހުންގެ އަދަދުތައްވެސް އަންނަނީ އިތުރުވަމުންނެވެ. މިގޮތުން އެޤައުމުން މިހާތަނަށް ޖުމްލަ 29,636 ކޮވިޑް-19 ޖެހިގެން މަރުވެފައިވާ ކަމަށް ރެކޯޑްތަކުން ދައްކައެވެ. ކޮލަމްބިއާއަކީ ކޮވިޑް-19 ޖެހިގެން ދުނިޔެއިން 11 ވަނައަށް އެންމެ ގިނަ ބަޔަކު މަރުވި ޤައުމެވެ.\nމިވަގުތު ކޮލަމްބިއާގައި ކޮވިޑް-19 ޖެހިގެން ފަރުވާދެމުންދާ މީހުންގެ ތެރެއިން ދެހާހަށްވުރެ ގިނަ މީހުންގެ ހާލު ސީރިއަސް ކަމަށް އިދާރާތަކުން ބުނެއެވެ. އެހެންކަމުން ކުރިޔަށް އޮތް ދުވަސްތަކުގައި އެޤައުމުން މި ބަލީގައި މަރުވާ މީހުންގެ އަދަދު އިތުރުވެގެން ދިއުމުގެ ބިރު ވަނީ ބޮޑުވެފައެވެ.\nއެންމެ ފުރަތަމަ ކޮލަމްބިއާއިން ކޮވިޑް-19 ގެ ވޭދަނައެއް ފެންމަތިވެފައި ވަނީ މިދިޔަ މާރިޗު މަހުގެ6ވަނަ ދުވަހުއެވެ. އެއަށްފަހު އެޤައުމަށް މި ބަލިމަޑުކަމުގެ ނުރައްކާ ބޮޑުވެ، ހިފެހެއްޓުމެއް ނެތި ބަލި ފެތުރެން ފަށާފައި ވަނީ ޖޫން މަހުގެ ފަހުކޮޅުން ފެށިގެންނެވެ.


Liverpool in thaavaluge ehvanaagai7pointuge thafaathakun...\nލިވަޕޫލުން ތާވަލުގެ އެއްވަނައިގައި7ޕޮއިންޓުގެ ތަފާތަކުން ހަމަޖެހިލައިފި\n8 މަސް,3ހަފްތާ,5ދުވަސް, 21 ގަޑި, 15 މިނެޓް,7ސިކުންތު ކުރިން 2810އިދުހާމް ނައީމް\nފޮޓޯ: ގެޓީ އިމޭޖަސް\nސަލާހުގެ 50ވަނަ ގޯލާއެކު ޕްރިމިއަރ ލިގު ތާވަލުގެ އެއްވަނާގައި ލިވަޕޫލުން ހަމަޖެހިލައިފިއެވެ.\nރޭ އިނގިރޭސި ޕްރިމިއަރ ލީގުގައި ލިވަޕޫލް އަދި ކްރިސްޓަލް ޕެލަސް ބައްދަލު ކުރި މެޗުން ލިވަޕޫލް ކުރި ހޯދާފައިވަނީ 4-3ގެ ނަތީޖާއިންނެވެ.\nރޭގެ މެޗުގައ ގިނަ ގޯލުތަކެއް ފެނިގެން ގޮސްފައިވާއިރު ސަލާހުވަނީ ދެ ގޯލު ކާމިޔާބު ކޮށްފައެވެ. އެގޯލު ވެގެން ދިޔައީ އޭނާ ލިވަރޕޫލަށް ކާމިޔާބުކޮށްދިން 50ވަނަ ގޯލަށެވެ. އަދި އެއާއެކު ސަލާހު ވަނީ މި ސީޒަނުގެ އެންމެ ގިނަ ލަނޑު ޖެހި ކުޅުންތެރިން ބަލާ ލިސްޓުގައިވެސް ތަފާތު ބޮޑު ގޮތަކަށް ކުރި ހޯދާފައެވެ.\nރޭ ކުޅުނު އެ މެޗު ފެށިގެން ދެ ޓީމުގެ ފަރާތުންވެސް ވަނީ މޮޅު ކުޅުމެއް ފެނިގެންގޮސްފައެވެ. އެހެންނަމަވެސް މެޗުު ނިމެން ދަނިކޮށް ލިވަޕޫލްގެ ޖޭމްސް މިލްނާއަށް ވަނީ ދެ ރީނދޫ ކާޑު ހަމަވެ ރަތް ކާޑު ދައްކައި ދަނޑުން ފޮނުވާލާފައެވެ.\nއެ މެޗާއި ގުޅިގެން ލިވަޕޫލުގެ ކޯޗު ޔާގަން ކްލޮޕް ބޫނީ ތަފާތު ސަބަބުތަކާއި ހުރެ އޭނާއަށް އެ މެޗު އުދަނގޫވާނެކަން ކުރިންވެސް އެނގުނުކަމަށެވެ. އަދި ކްރިސްޓަލް ޕެލަސްގެ ކުޅުންތެރިންނަކީ މޮޅު ކުޅުންތެރިންކަމަށާއި ލިވަޕޫލުގެ ކުޅުމާއި މެދު ވަރަށް ހިތްހަމަ ޖެހޭކަަމަށް އޭނާ ވަނީ ބުނެފައެވެ.\nރޭގެ މެޗަށްފަހު ލިވަޕޫލް ވަނީ 60 ޕޮއިންޓާއެކު ތާވަލުގެ އެއްވަނައިގައި ހަމަޖެހިލާފައެވެ.\nލިވަޕޫލް އިންގްލިޝް ޕްރިމިއަރ ލީގު\nލިވަރޕޫލް އާއި ޔުވެންޓާސް އަދި ބާސެލޯނާ ކުޅުނު މެޗުތަކުން މޮޅުވެއްޖެ\n2 ހަފްތާ ކުރިން 44 0\nބްރެޒިލް އާއި ކޮލަމްބިއާ ބައްދަލުކުރި މެޗް އެއްވަރުވެއްޖެ\n1 މަސް ކުރިން 112 0\nރައީސް ޔާމީންގެ ދެ ހެޓްރިކާއެކު މަހިބަދޫ ބަލިކޮށްފި\n1 މަސް ކުރިން 534 0\nރޭސް ޖަހަނިކޮށް ހިނގި އެކްސިޑެންޓެއްގައި މަޝްހޫރު އެންތޮނީ ހަބާޓް މަރުވެއްޖެ\n1 މަސް ކުރިން 190 0


ވެސްޓްހޭމް ޔުނައިޓެޑް ކޮޅަށް ލަނޑުޖެހުމަށްފަހު މެންޗެސްޓާ ސިޓީގެ ރަހީމް ސްޓާލިން އުފާ ފާޅުކުރަނީ. --ފޮޓޯ: ޕްރިމިއާ ލީގު.ކޮމް\nއިނގިރޭސި ޕްރިމިއާ ލީގުގެ އެންމެފަހުގެ ޗެމްޕިއަން މެންޗެސްޓާ ސިޓީ އިން ލީގުގައި ކުޅުނު ފުރަތަމަ މެޗުގައި ރަހީމް ސްޓާލިން ކާމިޔާބުކުރި ހެޓްރިކާއެކު ވެސްޓްހޭމް ޔުނައިޓެޑް އަތުން 5-0 ގެ ތަފާތު ބޮޑު ނަތީޖާއަކުން މޮޅުވެއްޖެއެވެ.\nމި މެޗުގައި ކާމިޔާބުކުރި ތިން ގޯލާއެކު ސްޓާލިން ވެފައިވަނީ ޕްރިމިއާ ލީގުގެ ފުރަތަމަ ހަފްތާގައި މިހާތަނަށް ހެޓްރިކް ހެދި އަށްވަނަ ކުޅުންތެރިޔާއަށެވެ. އެންމެފަހުން، ލީގުގެ ފުރަތަމަ ހަފްތާގައި ކުޅުނު މެޗެއްގައި ހެޓްރިކް ހެދީ 2010/2011 ވަނަ އަހަރުގެ ސީޒަނުގައި ޗެލްސީގެ ޑިޑިއޭ ޑްރޮގްބާ އެވެ.\nލަންޑަން ސްޓޭޑިއަމްގައި ކުޅުނު މި މެޗުގެ 25 ވަނަ މިނެޓުގައި ސިޓީ އަށް ލީޑްނަގައިދިނީ ބްރެޒިލްގެ ފޯވާޑް ގެބްރިއެލް ޖެސޫސް އެވެ. އޭގެފަހުން، ސިޓީގެ ލީޑް ފުޅާކުރުމަށް ޖެސޫސްގެ އިތުރުން ކެވިން ޑި ބްރައިނާ އަށް ލިބުނު ފުރުޞަތުގައި ފޮނުވާލި ހަމަލާ ވެސްޓްހޭމްގެ ގޯލްކީޕަރު ލޫކަސް ފަބިއާންސްކީ މަތަކުރިއިރު، މި ހާފުގައި ވެސްޓްހޭމްގެ ފޯވާޑް ސެބާސްޓިއަން އަލާ އަށް ލިބުނު ފުރުޞަތުގެވެސް ބޭނުންހިފޭގޮތެއްނުވިއެވެ. އެ ޓީމުގެ މިޙާއިލް އެންޓޯނިއޯ ބޮލުން ޖައްސާލި ޕާހަކުން އަލާ ފޮނުވާލި ބޯޅަ ސިޓީގެ ކީޕަރު އެޑަސަން މޮރައެސް މަތަކުރިއެވެ. މި މެޗުގެ ފުރަތަމަ ހާފު ނިމުނީ 1-0 އިން ސިޓީ ކުރީގައިއޮވެގެންނެވެ.\nދެވަނަ ހާފު ފެށިގެން ހަވަނަ މިނެޓުގައި ސިޓީގެ ދެވަނަ ލަނޑު، ސްޓާލިން ޖަހައިދިންއިރު އޭގެ ކުޑައިރުކޮޅެއް ފަހުން އެ ޓީމުގެ ޖެސޫސް އިތުރު ގޯލެއް ޖެހިއެވެ. ނަމަވެސް، މި މުބާރާތުގައި ފުރަތަމަ ފަހަރަށް ވީޑިއޯ އެސިސްޓެންޓް ރެފްރީ (ވީއޭއާރް) ގެ އެހީގައި ރެފްރީ ވަނީ އެއީ ގޯލެއް ނޫންކަމަށް ނިންމާފައެވެ. އެއީ ޖެސޫސް އަށް ޕާސް ދިންއިރު ސްޓާލިން އޮފްސައިޑް މަގާމެއްގައި ހުރުމުންނެވެ.\nއޭގެފަހުން، މެޗު ނިމެން 15 މިނެޓަށްވެފައިވަނިކޮށް ސިޓީގެ ތިންވަނަ ލަނޑު، ރިޔާދް މާރޭޒް ދިން ރީތި ޕާހަކުން ސްޓާލިން ކާމިޔާބުކުރުމުން ވީއޭއާރްގެ އެހީގައި ރެފްރީ ނިންމީ އެއީ ރަނގަޅު ގޯލެއްކަމަށެވެ.\nއެއަށްފަހު، މެޗު ނިމެން ހަތްމިނެޓަށްވެފައިވަނިކޮށް ސިޓީގެ މާރޭޒް އަށް ވެސްޓްހޭމްގެ އިސާ ޑިއޮޕް ކުރި ފައުލަކަށް ރެފްރީ ދިން ޕެނަލްޓީ މި ހާފުގައި ކުޅެން ނިކުތް ސާޖިއޯ އަގުއޭރޯ ފޮނުވާލުމުން ވެސްޓްހޭމްގެ ކީޕަރު ފަބިއާންސްކީ މަތަކުރިއެވެ. ނަމަވެސް، ރެފްރީ ވަނީ ވީއޭއާރްގެ އެހީ ހޯދުމަށްފަހު އެ ޕެނަލްޓީ ޖެހި ވަގުތު ވެސްޓްހޭމްގެ ޒުވާން މިޑްފީލްޑަރު ޑެކްލަން ރީސް އޭރިޔާތެރެއަށް ވަނުމުން އަލުން ޖެހުމަށް އަންގާފައެވެ. ދެވަނަ ފަހަރު ފޮނުވާލައިގެން އަގުއޭރޯ ވަނީ މެޗުގެ ނަތީޖާ 4-0 އަށް ބަދަލުކޮށްލާފައެވެ.\nމި މެޗުގައި ސިޓީން ޖެހި ފަސްވަނަ ލަނޑު ކާމިޔާބުކޮށް، ސްޓާލިން ހެޓްރިކް ފުރިހަމަކުރީ އިތުރުވަގުތުގައެވެ. މިއީ އެ ޓީމުގެ އަލްޖީރިއާ މިޑްފީލްޑަރު މާރޭޒް ދިން ބޯޅައަކުން އޭނާ ކާމިޔާބުކުރި ގޯލެކެވެ.\nއިނގިރޭސި ޕްރިމިއާ ލީގު މެންޗެސްޓާ ސިޓީ ވެސްޓްހޭމް ޔުނައިޓެޑް


އައިލެންޑް ފަޔަރ ރެސްޕޮންސް ޓީމް އިފްތިތާހު ކުރުމުގެ ރަސްމިއްޔާތު ބާއްވައިފި\n06 މާރޗް 2019 22:02\nއެމްއެންޑީއެފް މާލޭ އޭރިއާ އާއި އއ.މަތިވެރި ކައުންސިލް އިދާރާއާއި ގުޅިގެން މަތިވެރީގައި ހިންގި ވޮލަންޓިއަރ ފަޔަރ ފައިޓަރ ޓްރޭނިންގ ޕްރޮގްރާމްގައި ތަމްރީނު ހޯދި ފަރާތްތައް ހިމަނައިގެން "އައިލެންޑް ފަޔަރ ރެސްޕޮންސް ޓީމް" އިފްތިތާހުކޮށްފިއެވެ.\nފަޔަރ ފައިޓަރ ޓްރޭނިންގ ޕްރޮގްރާމް ނިންމުމުގެ ގޮތުން އއ.މަތިވެރީ ގައި މިއަދު ބޭއްވި ޚާއްޞަ ރަސްމިއްޔާތު ޝަރަފުވެރިކޮށްދެއްވުމަށް މިނިސްޓަރ އޮފް ޑިފެންސް އަލްއުސްތާޛާ މާރިޔާ އަޙްމަދު ދީދީ އެ ރަށަށް ވަޑައިގެންނެވުމުން އެ ރަށު ރައްޔިތުން ވަނީ ވަރަށް ހޫނު މަރުހަބާއެއް ދަންނަވާފައެވެ.\nމި ރަސްމިއްޔާތުގައި ޕްރޮގްރާމް ފުރިހަމަ ކުރި ބައިވެރިންނަށް ހަނދާނީ ލިޔުން ހަވާލުކޮށްދެއްވީ މިނިސްޓަރ އޮފް ޑިފެންސް އަލްއުސްތާޛާ މާރިޔާ އަޙްމަދު ދީދީއެވެ. އަދި އެ ކަމަނާ ވަނީ ބައިވެރިންނާ މުޚާތަބުކުރައްވައި، ވާހަކަފުޅު ދައްކަވާފައެވެ.\nމި ރަސްމިއްޔާތުގައި، އެމްއެންޑީއެފުން ވަނީ އއ.މަތިވެރި ކައުންސިލަށް އަލިފާން ނިއްވުމަށް ބޭނުންކުރާ ޕަންޕު ސިސްޓަމެއް ހަދިޔާކޮށްފައެވެ. އެމްއެންޑީއެފްގެ ފަރާތުން މި ޕަންޕު ސިސްޓަމް މަތިވެރި ކައުންސިލް އިދާރާއާ ހަވާލުކޮށްދެއްވީ ޑިފެންސް މިނިސްޓަރ އަލްއުސްތާޛާ މާރިޔާ އަޙްމަދު ދީދީއެވެ. ކައުންސިލް އިދާރާގެ ފަރާތުން މި ޕަންޕު ސިސްޓަމާ ހަވާލުވެލެއްވީ، ކައުންސިލް އިދާރާގެ ރައީސް އަލްފާޟިލް އިސްމާޢީލް އާތިފެވެ.\nމި ރަސްމިއްޔާތުގައި، ޕްރޮގްރާމްގައި ހަރަކާތްތެރިވި މުދައްރިބުންނަށް ހަނދާނީ ލިޔުން ހަވާލުކޮށްދެއްވީ އެމްއެންޑިއެފް މާލޭ އޭރިއާގެ ކޮމާންޑަރ، ކާނަލް ޢަބްދުއްރަޢޫފެވެ. މި ޕްރޮގްރާމް ނިންމުމުގެ ގޮތުން ބޭއްވި ޚާއްޞަ ރަސްމިއްޔާތުގައި ޕްރޮގްރާމްގެ ބައިވެރިންގެ ފަރާތުން ވަނީ އަލިފާން ރޯވެއްޖެނަމަ ނިއްވާނެ ގޮތުގެ ޚާއްޞަ ފަރިތަކުރުންތަކެއް ދައްކާފައެވެ.\nމިދިޔަ ފެބްރުވަރީ މަހުގެ 25 ވަނަ ދުވަހުން ފެށިގެން މިއަދުގެ ނިޔަލަށް ކުރިއަށްގެންދިޔަ މި ޕްރޮގްރާމްގައި އއ.މަތިވެރީގެ ޖުމްލަ 23 ފަރާތަކުންވަނީ ބައިވެރިވެފައެވެ.\nމަތިވެރީގައި ހިންގުނު މި ޕްރޮގްރާމަކީ، ރަށު ފެންވަރުގައި ކޮމިއުނިޓީ ވޮލަންޓިއަރ ފަޔަރ ފައިޓަރުން އުފައްދައި، ރަށްރަށުގައި ފަޔަރ ފައިޓަރުން އިތުރުކުރުމުގެ މަޤްޞަދުގައި ކުރިއަށްގެންދިޔަ ޕްރޮގްރާމެކެވެ. މި ހިންގުނު ޕްރޮގްރާމްގައި އަލިފާން ރޯވާން ދިމާވާ ސަބަބުތަކާއި އަލިފާން ނިއްވާނޭ ގޮތްތަކާއި އަލިފާން ނިއްވުމަށް ބޭނުންކުރާ ބައެއް އާލާތްތަކާއި ބެހޭގޮތުން މައުލޫމާތު ދީ އެތަކެތި ބޭނުންކުރާނޭ ގޮތްތައް ވަނީ ދަސްކޮށްދީފައެވެ. މީގެއިތުރުން ފިޒިކަލް ފިޓްނަސް ސެޝަންތައް ވެސް ކުރިއަށް ގެންގޮސްފައި ވެއެވެ. މި ޕްރޮގްރާމުގައި މުދައްރިބުންގެ ގޮތުގައި ހަރަކާތްތެރިވެފައި ވަނީ އެމްއެންޑީއެފް ފަޔަރ އެންޑް ރެސްކިޔު ސަރވިސްގައި މަސައްކަތްކުރައްވާ ސިފައިންނެވެ.\nމި ޕްރޮގްރާމް ނިންމުމުގެ ގޮތުން ބޭއްވި ޚާއްޞަ ރަސްމިއްޔާތުގައި ޗީފް އޮފް ޑިފެންސް ފޯސް މޭޖަރ ޖެނެރަލް ޢަބްދުﷲ ޝަމާލާއި ނޭޝަނަލް ކައުންޓަރ ޓެރަރިޜަމް ސެންޓަރުގެ ޑައިރެކްޓަރ ޖެނެރަލް ބްރިގޭޑިއަރ ޖެނެރަލް ޒަކަރިއްޔާ މަންޞޫރާއި އެމްއެންޑީއެފް މާލޭ އޭރިއާގެ ކޮމާންޑަރ ކާނަލް ޢަބްދުއްރަޢޫފާއި ޕްރޮގްރާމްގެ މުދައްރިބުންނާއި، އެމްއެންޑީއެފް މާލޭ އޭރިއާގެ ސިފައިންނާއި އއ.މަތިވެރީގައި ހުންނަ ސަރުކާރު މުއައްސަސާތަކުގެ އިސްވެރިންގެ އިތުރުން ޕްރޮގްރާމް ފުރިހަމަކުރި ފަރާތްތަކުން ބައިވެރިވެލެއްވިއެވެ.


މަޤާމް :ޑިރެކްޓަރ ޕްރޮކިއުމަންޓް\nމަޤާމް: ޑިރެކްޓަރ- ޕްރޮކިއުމަންޓް\nމަހަކު -/21300 ރުފިޔާ\n1 (އެކެއް) އަހަރުދުވަހުގެ ކޮންޓްރެކްޓް\nމަޤާމުގެ މަސްއޫލިއްޔަތާ ގުޅޭ ދާއިރާއަކުން ޕޯސްޓްގްރެޖުއޭޓް ޑިގްރީއެއް އޮތުމާއެކު، މަދުވެގެން2(ދޭއް) އަހަރުދުވަހުގެ ތަޖުރިބާ ލިބިފައިވުން، ނުވަތަ މަޤާމުގެ މަސްއޫލިއްޔަތާ ގުޅޭ ދާއިރާއަކުން އަންޑަރގްރެޖުއޭޓް ޑިގްރީއެއް އޮތުމާއެކު، މަދުވެގެން4(ހަތަރެއް) އަހަރުދުވަހުގެ ތަޖުރިބާ ލިބިފައިވުން، ނުވަތަ މިޑްލް މެނޭޖްމަންޓުގެ މަޤާމެއްގައި 10 (ދިހައެއް) އަހަރުދުވަހުގެ ތަޖުރިބާ ލިބިފައިވުން.\nކުންފުނީގެ ޕްރޮކިއުމަންޓް ޑިޕާޓްމަންޓުގެ މަސައްކަތް، އިސްވެ ހިންގައި، ބަލަހައްޓައި، އިންތިޒާމްކުރުން.\nމި މަޤާމަށް މީހުން ހޮވުމުގައި އިސްކަންދޭނެ ކަންކަން:\n1. ވަޒީފާއަށް އެދޭ ކަމުގެ ސިޓީ.\n2. ތަޢުލީމީ ސެޓުފިކެޓުތަކާއި ޓްރާސްންކްރިޕްޓްތަކުގެ ކޮޕީ (ރާއްޖެއިން ބޭރުން ހަދާފައިވާ ކޯހެއްނަމަ، ސެޓުފިކެޓު ހުށަހަޅަންވާނީ، ދިވެހިރާއްޖޭގެ ކޮލިފިކޭޝަން އޮތޯރިޓީން އެކްރެޑިޓްކުރުމަށް ފަހުގައެވެ.)\n3. ކޮލެޖް ނުވަތަ ޔުނިވަރސިޓީން ދޫކޮށްފައިވާ، ކޯސް ފުރިހަމަކުރިކަމުގެ ލިޔުން.\n4. ވަޒީފާއަށް އެދޭ ފަރާތުގެ ވަނަވަރު / ސީ.ވީ (ގުޅޭނެ ފޯނު ނަންބަރާއެކު)\n5. މަސައްކަތުގެ ތަޖުރިބާ ދެނެގަތުމަށް، މަސައްކަތް ކޮށްފައިވާ އިދާރާތަކުން ދޫކޮށްފައިވާ ލިޔުންތައް.\n6. ދިވެހި ރައްޔިތެއްކަން އަންގައިދޭ ކާޑުގެ ކޮޕީ.\n7. ޕާސްޕޯޓް ސައިޒުގެ 1 ފޮޓޯ\n8. ޕޮލިސް ރިޕޯޓު.\n9. ވަޒީފާއެއްގައި އުޅޭނަމަ، ވަޒީފާގައި އުޅޭކަން ބަޔާންކޮށް، ވަޒީފާ އަދާކުރާ ތަނުން ދޫކޮށްފައިވާ ލިޔުން.\nއިންޓަވިއުއަށް ދަޢުވަތު ދެވޭނީ، ވަޒީފާއަށް ކުރިމަތިލާ ފަރާތްތައް ޝޯޓްލިސްޓް ކުރުމަށްފަހު، އެފަރާތްތަކަށް އެކަންޏެވެ.\nމި މަޤާމަށް އެދޭ ފަރާތްތަކުން، 2016 ޑިސެންބަރު3ވަނަ ދުވަހުގެ 15:00 ގެ ކުރިން، މި ކުންފުންޏަށް (ޕަބްލިކް ސަރވިސް މީޑިއާ / ރޭޑިޔޯ ބިލްޑިންގ، މ. އަމީނީމަގަށް) ވަޒީފާއަށްއެދޭ ލިއުންތައް ހުށަހެޅުން އެދެމެވެ.\nމަޢުލޫމާތު ހޯދުމަށް، 3000210 ނަންބަރު ފޯނާ ގުޅުން އެދެމެވެ.\nޕަބްލިޝްކުރި ތާރީޚު: 23 ނޮވެންބަރު 2016\nސުންގަޑި: 03 ޑިސެންބަރު 2016 1500


ނަމޫނާ ލިޔުން – މަޑިފުށްޓާއި ކޮމަންޑޫ ކައުންސިލްގެ ދެވަނަ ބުރުގެ ވޯޓުލުން ފަށައިފި – Uthuru Oivaru\nފުރަތަމަ ސަފުހާ / އަތޮޅު ތަކުން / ޅ. އަތޮޅު / ނަމޫނާ ލިޔުން – މަޑިފުށްޓާއި ކޮމަންޑޫ ކައުންސިލްގެ ދެވަނަ ބުރުގެ ވޯޓުލުން ފަށައިފި\nUO Webmaster 26/05/2017\tޅ. އަތޮޅު, އަތޮޅު ތަކުން ކޮމެންޓު ކުރައްވާ 106 ވިޔު\nކޮމަންޑޫ ކައުންސިލް އިންތިޚާބުގެ ދެ ވަނަ ބުރެއް ބާއްވަނީ ދެ ކެންޑިޑޭޓެއްގެ ވޯޓު އެއްވަރުވުމުންނެވެ. ވޯޓު އެއްވަރު ވެގެން އެ ކައުންސިލްގެ ތިން ވަނަ އަށް ދިޔައީ އެމްޑީޕީގެ ދެ ކެންޑިޑޭޓުންނެވެ. އެހެންވެ، ދެ ވަނަ ބުރު ބާއްވަނީ އެ ދެ ކެންޑިޑޭޓުންގެ މެދުގަ އެވެ.\nމަޑިފުށި ކައުންސިލްގެ އިންތިޚާބު ބާއްވަނީ އެ ރަށުގައި ބެހެއްޓި ވޯޓު ފޮށްޓަކަށް ވޯޓުލީ މީހަކު ނުބައި ކަރުދާހެއްގައި ވޯޓުލާފައިި އޮތުމުންނެވެ. އެ ކައުންސިލަށް ވާދަކުރި ކެންޑިޑޭޓުންގެ ތެރެއިން އެންމެ ގިނަ ވޯޓު ހޯދި ހަތަރު ކެންޑިޑޭޓުންގެ ވޯޓު ވަރަށް ހަމަހަމައިގައި އުޅޭތީ އިލެކްޝަންސް ކޮމިޝަނުން ނިންމީ އެ ހަތަރު ކެންޑިޑޭޓުންގެ މެދުގައި ދެ ވަނަ ބުރެއް ބޭއްވުމަށެވެ.\nއިލެކްޝަންސް ކޮމިޝަނުން ބުނީ އެ ދެ ރަށުގެ އިންތިޚާބުގެ ވޯޓުލުން ވެސް ފެށިގެން ކުރިއަށްދާ ކަމަށާއި މިހާތަނަށް އެއްވެސް މައްސަލައެއް ދިމާނުވާ ކަމަށެވެ.\nއެ ދެ ކައުންސިލް ފިޔަވައި އިތުރު ކައުންސިލްގެ އިންތިޚާބުގެ ދެވަނަ ބުރަކަށް ދާން ޖެހިފައެއް ނުވެ އެވެ. އިންތިޚާބުގެ ދާއިމީ ނަތީޖާ މިހާރު އިއުލާން ކޮށްފައިވާއިރު ހުރިހާ ސިޓީ ކައުންސިލްތަކާއި ބޮޑެތި ދާއިރާތަކުގެ އަޣުލަބިއްޔަތު ނެގީ އެމްޑީޕީންނެވެ. ސަރުކާރު ހިންގާ ޕީޕީއެމް އިން ވަނީ ބަލި ގަބޫލުކޮށްފަ އެވެ.


Katrina Kaif ge kaiveghah dhauvathu nudhey faraa thakah haassa hadhiyaa eh - vNews.mv\nކެޓްރީނާ ކައިފްގެ ކައިވެންޏަށް ދައުވަތު ނުދޭ ފަރާތްތަކަށް ޚާއްސަ ހަދިޔާއެއް\nމަރިޔަމް ޝާހިދާ 16 December 2021, 14:13\nމިމަހުގެ9ވަނަ ދުވަހު އިންޑިއާގެ ރާޖަސްތާނުގައި ބޭއްވުނު ބޮލީވުޑްގެ މަޝްހޫރު ބަތަލާ ކެޓްރީނާ ކައިފްއާއި އެކްޓަރު ވިކީ ކޯޝަލްގެ ކައިވެނީގެ ހަފްލާއަށް ދައުވަތު ނުދެވުނު ފަރާތްތަކަށް ދެމަފިރިންގެ ފަރާތުން ވަރަށް ހާއްސަ ހަދިޔާ ޕެކްތަކެއް ފޮނުވަން ފަށައިފިއެވެ.\nގިނަ ދުވަސްތަކެއް ވަންދެން ލޯބީގެގޮތުން ގުޅިގެން އުޅޭކަމުގެ އަޑުއަރާފައި ވީނަމަވެސް ދެމީހުންގެ ފަރާތުންވެސް މިގުޅުމާ ބެހޭގޮތުން ރަސްމީގޮތުން އެއްވެސް ވާހަކައެއް ދައްކާފައެއް ނުވެއެވެ.\nމިދިޔަ ބުރާސްފަތި ދުވަހު ކައިވެނިކުރުމާ ހަމައަށްވެސް ދެފަރާތުން ކައިވެންޏާ ގުޅޭގޮތުންވެސް އެއްވެސް ވާހަކައެއް މީޑިއާއި ހިއްސާކޮށްފައެއް ނުވެއެވެ.\nކެޓްރީނާއާއި ވިކީގެ ކައިވެނީގެ ހަފްލާތަކުގެ ވާހަކަތައް މިދިޔަ ނޮވެމްބަރު މަހުން ފެށިގެންވަނީ ފެންމަތިވެފައެވެ.\nރާޖަސްތާންގެ ސިކްސް ސެންސެސް ބަރްވާރާ ފޯޓް ރިސޯޓްގައި ސަލާމަތީގޮތުން ވަރަށްވަރުގަދަ ފިޔަވަޅުތަކާއެކު ބޭއްވި ކުލަގަދަ ހަފްލާގައި ބައިވެރިވެފައިވަނީ ދެތަރިންގެ އާއިލާގެ އިތުރުން ބޮލީވުޑްގައި އެކީގައި މަސައްކަތްކުރާ ވަރަށް ގާތް މީހުންނެވެ. އޭގެތެރޭގައި، ކަބީރް ޚާން، މިނީ މާތުރްއާއި ނެހާ ދޫޕިއާގެ ދެމަފިރިންނެވެ.\nކެޓްރީނާއާއި ވިކީ ކޯޝަލްއަކީވެސް ބޮލީވުޑްގެ ގިނަ ތަރިންނާއެކު ވަރަށް ގާތްގުޅުމެއް ބާއްވާ ދެތަރިންނެވެ.\nނަމަވެސް ކޮވިޑް-19 ގެ ގަވާއިދުތަކާއި ޕްރޮޓޮކޮލްތަކަށް ހުރުމަތްތެރިކޮށް ހިތުމުގެގޮތުން ދެ ތަރިންވެސް ބޭނުންވީ ވީހާވެސް މީހުން މަދު މާހައުލެއް ކައިވެނީގެ ރަސްމިއްޔާތުތަކުގައި ގާއިމުކުރުމަށެވެ.\nދެމަފިރިންގެ ފަރާތުން ބޮލީވުޑްގައި މަސައްކަތްކުރާ ރަހްމަތްތެރިންނަށް ފޮނުވި ހަދިޔާއެކު ލިޔެފައިވާ މެސެޖްގައި، އެދެތަރިންގެ އަލަތު ކައިވެނީގެ އައު ފެށުމަށް ހެޔޮ އެދުންތައް ފޮނުވިކަމަށްޓަކައި ޝުކުރު އަދާކޮށްފައިވެއެވެ. އަދި ދެމީހުންނަށް ލިބިފައިވާ އުފާވެރިކަން ވަރަށް އަވަހަށް ބޮލީވުޑްގެ މިތުރުންނާއެކު ހިއްސާކުރާނެކަމަށްވެސްވަނީ ބުނެފައެވެ.\nމިމެސެޖްގައި ވާގޮތުންނަމަ ދެތަރިންގެ ފަރާތުން ބޮލީވުޑްގެ ފަންނާނުންނާއެކު ދެމީހުންގެ ރަހްމަތްތެރިންނަށް ބޮޑު ރިސެޕްޝަނެއް ބާއްވާނަކެމަށް ރިޕޯޓުތައް ބުނެއެވެ.\nބައެއް ރިޕޯޓުތައް ބުނާގޮތުން މި ދެމަފިރިން ހަނީމޫނަށް އައުމަށް ހަމަޖެހިފައިވަނީ ދިވެހިރާއްޖެއަށެވެ. އެހެންނަމަވެސް ދެ ތަރިންގެވެސް އަދި ނުނިމިހުރި ފިލްމީ މަސައްކަތްތަކެއް ހުރިކަމަށްވެސް ރިޕޯޓުތައް ބުނެއެވެ.\nކައިވެނީގެ ހަފްލާއަށްފަހު ދެ ތަރިންވަނީ ހުކުރު ދުވަހުގެ ވަގުތެއްގައި ޕްރައިވެޓް ހެލިކޮޕްޓަރެއްގައި ޖެއިޕޫރް އެއަރޕޯޓްއިން މުމްބާއީއަށް ގޮސްފައެވެ.\nއަލަތު ކައިވެންޏަށްފަހު ކެޓްރީނާއާއި ވިކީ ދިރިއުޅެން ހަމަޖެހިފައިވަނީ މުމްބާއީގެ ޖުހޫގައި ހުންނަ އެމީހުންގެ ލަގްޒަރީ އެޕާޓްމަންޓްގައެވެ.\nކެޓްރީނާއާއި ވިކީ ވެގެންދާނީ ބަތަލާ އަނުޝްކާ ޝަރްމާއާއި ފިރިމީހާ ވިރާތް ކޮލީގެ އަވަށްޓެރިންނަށްކަމަށް މީޑިއާތަކުންވަނީ ބުނެފައެވެ.


Alhaafiza Maazinaa ah Raees Scholarship havaalu kohdhevaifi\n2018 ވަނަ އަހަރު ޝަހާދާ ސާނަވިއްޔާ ނިންމައި ރައީސުލްޖުމްހޫރިއްޔާގެ ސްކޮލަރޝިޕް ހާސިލުކުރި ދަރިވަރު ނ. ލަންދޫ ކިނާރާ އަލްޙާފިޡާ މާޒިނާ އަބްދުއްރަހީމާ ރައީސުލްޖުމްހޫރިއްޔާ އިބްރާހީމް މުހައްމަދު ސާލިހް މިއަދު ބައްދަލުކުރައްވައި ރައީސުލްޖުމްހޫރިއްޔާގެ ސްކޮލަރޝިޕް ހަމަޖެހުނުކަމުގެ ލިޔުމާއި އިނާމު ދެއްވިއިފި އެވެ.\nރައީސުލްޖުމްހޫރިއްޔާގެ އޮފީހުގައި ބޭއްވެވި ބައްދަލުކުރެއްވުމުގައި މަޒީނާ ހޯދި ކާމިޔާބީގެ އަގު ވަޒަންކުރައްވައި ރައީސް ވަނީ މާޒިނާއަށް ހިތްވަރު ދެއްވާފައެވެ.\nރައީސުލްޖުމްހޫރިއްޔާގެ ވާހަކަފުޅުގައި މަތީ ތައުލީމު ހާސިލުކުރުމުގެ މަރުހަލާގައިވެސް މޮޅު ކާމިޔާބީއެއް ހޯދައި ދިވެހި ގައުމުގެ ތަރައްގީއަށާއި ކުރިއެރުމަށް އިހްލާސްތެރި ހިދުމަތްތަކެއް ކޮށްދެއްވުމަށްވެސް އެދިވަޑައިގެންނެވިއެވެ.\nމާޒިނާ އަބްދުއްރަޙީމް މަތީ ތައުލީމު ހާސިލުކުރުމަށް ހަމަޖެހިފައިވަނީ [އުޞޫލުއްދީން]ގެ ރޮނގުން މިސްރުގެ އަލްއަޒްހަރު ޔުނިވަރސިޓީގައެވެ.\nމާޒިނާއަކީ 2017 ވަނަ އަހަރު އަރަބިއްޔާ ސްކޫލުން ތައުލީމީ ގޮތުން އެއްވަނަ ދަރިވަރެވެ. ކީރިތި ޤުރްއާން ކިޔެވުމުގެ ގިނަ މުބާރާތްތަކުގައި ބައިވެރިވެ ގިނަ ކާމިޔާބީތަކެއް މާޒިނާވަނީ ހޯދާފައެވެ. ޤުރްއާން ހިތުދަސްކޮށް ރައީސުލްޖުމްހޫރިއްޔާގެ މެޑެލްވެސް 2019 ވަނަ އަހަރު މާޒިނާ ވަނީ ހާސިލުކޮށްފައެވެ. މާޒިނާއަކީ އަރަބިއްޔާ ސްކޫލްގެ އިތުރު ހަރަކާތްތަކުގައިވެސް ބައިވެރިވެ ކާމިޔާބީތައް ހޯދާފައިވާ ދަރިވަރެކެވެ.


تَفْسِير سُورَة الْقَارِعَة -۱- – DhiSalafiyyah\n22/10/2014 ތަފްސީރު, ޤުރުއާނާއި އޭގެ ޢިލްމުތައްއަލް އުޚްތު އުންމު ޢަބްދިﷲ\nالْقَارِعَةُ ﴿١﴾ مَا الْقَارِعَةُ ﴿٢﴾ وَمَا أَدْرَاكَ مَا الْقَارِعَةُ ﴿٣﴾ يَوْمَ يَكُونُ النَّاسُ كَالْفَرَاشِ الْمَبْثُوثِ ﴿٤﴾ وَتَكُونُ الْجِبَالُ كَالْعِهْنِ الْمَنفُوشِ ﴿٥﴾ فَأَمَّا مَن ثَقُلَتْ مَوَازِينُهُ ﴿٦﴾ فَهُوَ فِي عِيشَةٍ رَّاضِيَةٍ﴿٧﴾ وَأَمَّا مَنْ خَفَّتْ مَوَازِينُهُ ﴿٨﴾ فَأُمُّهُ هَاوِيَةٌ ﴿٩﴾ وَمَا أَدْرَاكَ مَا هِيَهْ ﴿١٠﴾ نَارٌ حَامِيَةٌ ﴿١١﴾\nބިސްމީގެ ތަފްސީރު އިސްވެ ހިނގައްޖެއެވެ.\nމާނައީ “ހިތްތަކަށް ބިރުވެރިކަން ގެނެސްދޭ ޤިޔާމަތް ދުވަހެވެ.”\nއެއީ قَرَعَ ގެ އިސްމު ފާޢިލެވެ. އަދި އޭގެ މުރާދަކީ: ހިތްތައް ބިރުންގޮސް ތެޅިގަތުމެވެ. އެއީ ތާޅަފިލި ފުމެލެވޭ ހިނދުއެވެ. ﷲ ތަޢާލާގެ އަންނަނިވި ބަސްފުޅުގައިވާ ފަދައިންނެވެ.\n﴿وَيَوْمَ يُنفَخُ فِي الصُّورِ فَفَزِعَ مَن فِي السَّمَاوَاتِ وَمَن فِي الْأَرْضِ إِلَّا مَن شَاءَ اللَّـهُ ۚ وَكُلٌّ أَتَوْهُ دَاخِرِينَ﴾ [سورة النمل٨٧]\nމާނައީ: “ތާޅަފިލި ފުމެލައްވާ ދުވަސް ހަނދުމަކުރާށެވެ. ފަހެ (އެހިނދު) ﷲ އިރާދަކުރެއްވި މީހަކު މެނުވީ، އުޑުތަކާއި، ބިމުގައިވާހާ ބަޔަކު ބިރުން ސިހިގެންދާނެތެވެ. އަދި އެންމެން ދެރަވެ، ނިކަމެތިވެގެންވާ ޙާލުގައި އެއިލާހުގެ ޙަޟްރަތަށް އަންނާނެތެވެ.”\nފަހެ ހިތްތައް ތެޅިގަނެގެންދަނީ ކަންފަތްތައް ގުގުމާލުމަށްފަހުއެވެ.\nއަދި ﷲ ތަޢާލާ ވަޙީ ކުރައްވައެވެ.\nމާނައީ: “ހިތްތަކަށް ބިރުވެރިކަންގެނެސްދޭ ޤިޔާމަތް ދުވަހަކީ ކޮންދުވަހެއް ހެއްޔެވެ.”\n﴿مَا﴾ މިތަނުގައި ބޭނުންކުރެވިފައިވަނީ ބޮޑުކަމާއި މަތިވެރިކަމާބެހޭގޮތުން ސުވާލުކުރުމުގެ މާނައިގައެވެ.\nމާނައީ: القَارِعَة ގެ ގޮތުގައި ޛިކުރުކުރެވިފައި އެވަނީ ކޮން އެއްޗެއް ހެއްޔެވެ؟\nމާނައީ: “އަދި ހިތްތަކަށް ބިރުވެރިކަން ގެނެސްދޭ ޤިޔާމަތްދުވަހަކީ ކޮންދުވަހެއްކަން ކަލޭގެފާނަށް އަންގައިދިނީ ކޮންއެއްޗެއްތޯއެވެ. “\nމިއީ ބޮޑުކަމާއި މަތިވެރިކަމާއި ބިރުވެރިކަމަށް އިތުރުކޮށްދީފައިވާ ޢިބާރާތެކެވެ.\nމާނައީ: القَارِعَةއާ ބެހޭގޮތުން ތިބާއަށް އެނގެނީ ކޮން އެއްޗެއް ހެއްޔެވެ؟ އެބަހީ މިއަށްވުރެ ބޮޑުކަމެއް ކޮބާ ހެއްޔެވެ؟ އަދި މިއަށްވުރެ ބިރުވެރިކަމެއް ކޮބާ ހެއްޔެވެ؟\nދެން އެއަށްފަހު ބަޔާންކޮށްދެއްވަނީ އެކަން ހިނގާނެ ވަޤުތެވެ. ފަހެ ﷲ جل وعلاވަޙީކުރައްވައެވެ.\nމާނައީ: “ވިއްސިވިހާލިވެގެންދާ ކޮކާތަކެއް ފަދައިން މީސްތަކުންވާނޭ ދުވަހެވެ.”\nއެބަހީ: ހަމަކަށަވަރުން އެވަޤުތަކީ ވިއްސިވިހާލިވެގެންދާ ކޮކާތަކެއް ފަދައިން ޤަބުރުތަކުން މީސްތަކުން ނުކުންނަ ހިނދެވެ.\nޢިލްމުވެރިން ވިދާޅުވެފައިވެއެވެ: އެބައިމީހުންވާނީ ވިއްސިވިހާލިވެހެންދާ ކޮކާތަކެއް ފަދައިންނެވެ. އަދި الْفَرَاشއެއީ ރޭގަނޑު އަލިފާނުގެ ކައިރިއަށް ޖަމާވާ ކުދިކުދި އުދުހޭ ސޫފިތަކެވެ. އެއީ ބަލިކަށި އެއްޗެހިތަކެކެވެ. އަދި އެތަކެތި އެއްވެސް މިސްރާބެއް ނެތި ހިނގަމުންދާ ކަހަލައެވެ. އަދި އެކަތި އަނެކައްޗަށް ފުށުއަރާ އަދި ބައެއް ފަހަރު އެއަށް ނޭނގި ގޮސް އަލިފާނުގެ ތެރެއަށް ވެއްޓެއެވެ. ފަހެ މީސްތަކުން މިކޮކާތަކާ އެއްގޮތް ކޮށްފައިމިވަނީ އޭގެ ނިކަމެތިކަމާއި މިސްރާބެއް ނެތި އެކަތި އަނެކައްޗާއި ފުށުއަރަމުން ދާދިއުމަށެވެ.\nއަދި ﴿الْمَبْثُوث﴾ ގެ މާނައީ: ފެތުރިގަތުމެވެ. ފަހެ އެއީ ﷲ ތަޢާލާގެ އަންނަނިވި ވަޙީބަސްފުޅުގައިވާ ފަދައިންނެވެ.\n﴿خُشَّعًا أَبْصَارُهُمْ يَخْرُجُونَ مِنَ الْأَجْدَاثِ كَأَنَّهُمْ جَرَادٌ مُّنتَشِرٌ﴾ [سورة القمر٧]\nމާނައީ: “އެއުރެންގެ ލޯތައް ތިރިވެ ނިކަމެތިވެގެންވާ ޙާލު، ފެތުރިގަންނަ ގޮއްފުޅަނގިތަކެއް ފަދައިން ކަށްވަޅުތަކުން އެއުރެން ނުކުންނާނެތެވެ.”\nމީސްތަކުން ޤަބުރުތަކުން ނުކުންނަ މަންޒަރު މިގޮތަށް ތަޞައްވުރު ކޮށްލައިފިނަމަ ތަޞައްވުރުވެގެންދާނީ ދުވަހަކުވެސް ފެނިފައި ނުވާފަދަ ބޮޑުވެގެންވާ ކަމެއްގެ ގޮތުގައެވެ. އާދަމުގެފާނުން ފެށިގެން ޤިޔާމަތް ޤާއިމުވުމާ ހަމައަށް މިޢާލަމުގައިވާ އެންމެހާ މީސްތަކުން އެންމެ މީހަކު ނުކުންނަފަދައިން ނުކުންނާނެއެވެ. ބިމުގެ އިރުމައްޗާއި ހުޅަނގުގައި ބުރުވާލެވިފައިވާ ޤަބުރުތަކުންނެވެ. ކަނޑުގެ އަނދިރީގެ ތެރޭގައި ވަނިކޮށް ބޮޑުމަސް ކާލާފައިވާ ނުވަތަ ބިމުގެ (ހަނަފަސް) ޞަޙަރާއެއްގެ ތެރޭގައި ވަލުޖަނަވާރު ކާލާފައިވާ ނުވަތަ މިފަދައިން ޤަބުރެއްގައި ނުވާ މީހުންވެސް އެއްފަހަރާ ނުކުމެގެން މި ބިމުގައި އެނބުރެމުން އަންނާނެއެވެ.\nއަދި ފަރުބަދަތައް ދަންނައެވެ. މުޑިތަކެއްފަދައިން ބިމުގައި ގަދަޔަށް ހަރުލާފައި އެހެރަ ބޮޑެތި ވަރުގަދަ ފަރުބަދަތައްވާނީ ބުރުވައިލެވޭ ކެހެރިތަކެއް ފަދައިންނެވެ.\nމާނައީ: “ބުރުވައިލެވޭ ކެހެރިތަކެއް ފަދައިން”\n﴿الْعِهْنِ﴾އަކީ ފޭރާންވިޔާ ކެހެރި(ވޫލް) އެވެ. އަދި ބުނެވެއެވެ. އެއީ ކަފަ(ކޮޓަން) އެވެ.\nއެބަހީ: ބިމުގައި ވަރުގަދައަށް ހަރުލާފައި ހުރި ފަރުބަދަތައް ފަހުން ވާނީ ކެހެރިތަކެއް ފަދައިންނެވެ. ނުވަތަ ބުރުވާލެވިފައިވާ ކަފަތަކެއް ފަދައިންނެވެ. – ތިބާގެ އަތުގައި ވަނިކޮށް ފުމެލުމުން ނުވަތަ ވިހެލުމުން އޭގެ ލުއިކަމުން އެންމެ މަޑު ވައި ރޯޅިއާއެކުވެސް އުދުހިގެންދެއެވެ.\nއަދި ﷲ ތަޢާލާ އެހެން އާޔަތެއްގައި ވަޙީކުރައްވާފައިވަނީ ހަމަކަށަވަރުން ފަރުބަދަތައް ވަޔާ ބުރައިގެންދާ ކުނޑިތަކެއްކަމުގައި ވާނެކަމުގައެވެ.\nوَبُسَّتِ الْجِبَالُ بَسًّا ﴿٥﴾ فَكَانَتْ هَبَاءً مُّنبَثًّا ﴿٦﴾[سورة الواقعة]\nމާނައީ: “އަދި ފަރުބަދަތައް ފުނޑުފުނޑުވެ، ހިމުންވެއްޖެހިނދެވެ.  ފަހެ، ވަޔާ ބުރަބުރައިގެންދާ ކުނޑިތަކެއްކަމުގައި އެ ފަރުބަދަތައް ވެއްޖެހިނދެވެ. ”\nއަދި މިތަނުގައި ﷲ جل وعلاވަޙީކުރައްވާފައިވަނީ:\nމާނައީ: “އަދި ބުރުވައިލެވޭ ކެހެރިތަކެއް ފަދައިން ފަރުބަދަތައް ވާނޭދުވަހެވެ.”


ފަލަ ސުރުޚީ: ރައްޔިތުންގެ މަޖިލީހުގެ 12 މެންބަރުންގެ ގޮނޑީގެ މައްސަލަ\nޔާމީންގެ ޖަރީމާ ފޮރުވުން ނޫންކަމެއް މަޖިލީހަކުން ނުކުރާނެ\nކުޑަ ދުވަސްކޮޅެއްގެ ތެރޭގައި ބަލަްނފެށީ އަމިއްލައަށް މުއްސަނދިވާން\nޔާމީނަކަށް ދެން ރަނގަޅު ކަމެއް ނުކުރެވޭނެ\n3 އޭޕުރިލް 2018 | އަންގާރަ 21:38\nލަތީފް:މިހާރު އޮތް މަޖިލިސް ތެރެއިން ދިވެހިންނަށް ލާބަޔާ ފައިދާ ހުރި ކަމެއް ކުރެވިދާނެ ކަމަށް ރައްޔިތުން އުއްމީދުކޮށްގެން ނުވާނެ. ރައީސް ޔާމީން ހިންގާފައިހުރި ޖަރީމާތައް ފޮރުވުމުގެ ކަންކަން ކުރާނީ. އެކޮޅުގައިތިބި މަޖިލީހުގެ މެންބަރުންނަށް އޮތީ ދެގޮތް. އެއީ އެކޮޅުގައި ތިބުން ނޫނީ ދޫނިދޫ ގޮޅިއަށް ދިއުން. ޤާނޫނީ ފޮނި މީރުކަމެއް އެއްވެސް ޒުވާނަކަށް ނުލިބޭނެ\n3 އޭޕުރިލް 2018 | އަންގާރަ 22:16\nލަތީފް: ފޮނިކަނޑާފައި އައިސް އެއްވެސް ކަމެއް ނުކުރެވުނު. ކުޑަ ދުވަސްކޮޅެއްގެ ތެރޭގައި މަސައްކަތް ކުރަން ފެށީ މުއްސަނދިވާން. ކޮންމެ ކަމަކުން ބައިއެޅޭގޮތް ހަދަން ފެށީ. ބޭސް މަލަންކޮޅުންވެސް ބައިނަގަން ފެށީ\n3 އޭޕުރިލް 2018 | އަންގާރަ 22:13\nލަތީފް: ރައީސް ޔާމީނަކަށް ދެން ރަނގަޅަށް ކަމެއް ނުކުރެވޭނެ. 2013 ގައި އެކަން ކުރަން ހަވާލު ކުރީ. އެތައް ވައުދެއް ވެގެން އައީ. އެކަމަކު އެއިން އެއްވެސް ކަމެއް ނުވި. ކޮބާތޯ މަސްވެރިންނަށް ދިން 10 ހާސް ރުފިޔާ. ކޮބާތޯ ނެގި ތެޔޮ. ވައުދުތައް 95 ޕަސެންޓް ފުރިހަމަވެއްޖެޔޭ. ފުދުނީ5ޕަސެންޓް. އެއީ ވެރިކަމަށް އާދެވުން.\n3 އޭޕުރިލް 2018 | އަންގާރަ 22:08\nރައީސް ޔާމީނަށް ލިބޭނީ އަނދަގޮނޑި\nލަތީފް: ގޮނޑިއެއް ނުގެއްލޭ. ބައި އިލެކްޝަނެއް ބާއްވާކަށް ނުޖެހޭ. ގޮނޑި ގެއްލުނުކަމަށް ނިންމިއަސް އިލންތިޚާބެއް ބާއްވާކަށް ނުކެރޭނެ. މިހާރު ރައީސްގެ ސިފަ ގެއްލިއްޖެ. މިހާރު އެބޮޑާކަމެއް ނުދެއްކެއެއް ނޫންތޯ.ނުކުރޭ ނޫންތޯ ނުކުންނާކަށް. ދެން އެއްވެސް ގޮނޑިއެއް ނުލިބޭނެ. ލިބުނިއްޔާ ލިބޭނީ މިޤައުމުްނ އަނދަގޮނޑި\n3 އޭޕުރިލް 2018 | އަންގާރަ 22:05\nޤާނޫނާ ޚިލާފަކަށް ކަމެއް ނުކުރާނަން\nލަތީފް:އަޅުގަނޑުމެން ބޭނުމެއް ނޫން ޤާނޫނާ ޚިލާފަށް ކަމެއް ކުރާކަށް. އެހެންވެ ސުޕްރީމް ކޯޓަށް މިހުށަހަޅަނީ.ސުޕްރީމް ކޯޓުން ސާފުކޮށް ބުނަން ޖެހޭނެ ގޮނޑިގެއްލިއްޖެޔޭ. އަޅުގަނޑުމެންނަނށް އެނގޭ މިހެން ވާނެކަން. އަޅުގަނޑުމެން ރައީސް ޔާމީން ގާތު ޤައުމު ފާލުން ނެއްޓޭ ވާހަކަ. އެކަން ރަނގަޅު ނުކުރީމަ ނުކުތީ. އެހެންވީމާ ގޮނޑި ގެއްލުނަސްް ފަހަތަކަށް ނުޖެހޭނަން. އެހެޔޮ ދޫނިދޫގައި ބޭއްވިއަސް.\nމިއީ ސަރުކާރެއްހިންގަނީކީ ނޫން. މިއީ ދެމަފިރިން ހިންގާ ކަންތައްގަނޑެއް. ހިތްހަމަ ނުޖެހޭ މީހާ ހައްޔަރު ކުރަނީ.\n3 އޭޕުރިލް 2018 | އަންގާރަ 22:02\nސަރުކާރެއް ހިނގާހެން ހިނގާ ސަރުކާރެއް ނޫން މިއީ\nލަތީފް:ރައްޔިތުންގެ ވޯޓަކުން ކައުންސިލްތައް ހޮވީ. އެކައުންސިލްތަކުން މަސައްކަތް ކުރާނީ ރަށުގެ އެންމެ ފައިދާއަށް. އެހެންވީމާ އެކައުންސިލްތަކުން ބުނާނެ ރައްޔިތުން އެދޭގޮތް. އެކަމަކު އެމީހުންނަށް ހައްލެއް ހޯދައިދޭން ޖެހޭނެ. ރަނގަޅުކުރަން އެދުނަސް އެކަމެއް ނުކުރޭ. ތަރައްޤީގެ ކަނަކްނަ ކުރަނީ އެކިދުވަހު އެކިގޮތައް. ޕްލޭނެއް ނޯވެ. މިހާރު ދިއްދޫގައިވެސް އެކަހަލަ ކަމެއް ހިނގައިގެން އެއުޅެނީ. ދިއްދޫއަކީ ގިނަ އެއްޗެހި ދުއްވާ ޤައުމެއް. އެހެންވެ ރައްޔިތުން އެދިގެން ކައުންސިލުން އެދުނީ . ރައްޔިތުން އެދޭ ގޮތައް ކަންކުރާނެ ކަމަށް ބުނެފަ އެކަން އެހެން ނުކުރީ. އެކަމާ ދެކޮޅަށް ޒުވާނުން ނިކުތީ. ނުކުީމަ މިލަނީ ޖަލަށް. ސަރުކާރެއް ހިނގާހެނެއްނޫން މިސަރުކާރު މިހިނގަނީ. ހިތުހުރިގޮތަކަށް ކަންކުރަނީ. ރައްޔިތުންނަށް މިކަމުން ގެއްލުން ލިބެނީ. މިކަމުގެ ފައިދާ ބަޔަކު އެބަ ނަގާ.\n3 އޭޕުރިލް 2018 | އަންގާރަ 21:55\nމިސަރުކާރަކީ ޤާނޫން އަސާސީއަށް ހުރުމަތްތެރިކޮށް ހިތާ ސަރުކާރެއް ނޫން\nލަތީފް: މިސަރުކާރުން ޤާނޫން އަސާސީއަކަށް ޤާނޫން ތަކަކަށް ނުބަލާނެ. ސަރުކާރު ބޭނުންވާ ކަމެއް ހިތުހުރި ގޮތަކަށް ކުރަނީ. އެކަމަކު އެބަހުރި ރާއްޖެ ބައިވެރިވެފައިވާ ބައިނަލް އަޤްވާމީ މުއާހަދާތަކެއް ސޮއިކޮށްފައިހުރި. އޭގެން އެއްބައެއް އައިޕީޔޫއަކީ. އެމީހުން ބަލާނެ. އެމީހުންނަށް އެނގޭ ވާނުވާ. އެކަމަކު މިސަރުކާރަކީ އެއިން އެއްވެސް ކަމަކަށް ބޯ ނުލަނބާ ބޯހަރު ސަރުކާރެއް. އެކަމކު އަބަދަކު މިހެންނެއް ނޯންނާނެ.\n3 އޭޕުރިލް 2018 | އަންގާރަ 21:48\nސަރުކާރު ބޭނުންވާ ގޮތައް ކަންކަން ވާން ޖެހެނީ\nލަތީފް: ސަރުކާރުން ބޭނުންވާ ގޮތައް ކޯޓުތަކުން ހުކުމް ނެރެންވީ. މަޖިލީހުންވެސް ކަންކުރަންވީ ސަރުކާރު ބޭނުންވާ ގޮތައް. ކައުންސިލްތަކުންވެސް ކަންކުރަންވީ ސަރުކާރު ބޭނުންވާ ގޮތައް. އެނޫްނ ގޮތަކަށް ކަންކުރާ މީހުން ނުވަތަ އެއްޗެއް ބުނާ މީހަކު ކުޑަގޮޅިއަށް ލާންވީ. ދަރުބާރު ފެކްޝަނުން ހިތުހުރި އެއްޗެއް ކިޔާ ހިތުހުރިކަމެއް ކުރަންވީ. އިދިކޮޅު ބަޔަކު ކަމެއް ކޮށްފިއްޔާ ގޯސްވީ ޖަލަށް ލާންވީ.\nއެކަމަކު އަބަދަކު މިގޮތަކަށް ނޯންނާނެ. މިހާރު އޮތީ މިކަން ނިމުން ވަރަށް ކައިރީގައި. އިރާދަ ކުރެއްވިއްޔާ އެކަން ނިންމާނަން. މިއަނިޔާވެރިކަމުން ސަލާމަތްވާނެ ދާދި އަވަހަށް\n3 އޭޕުރިލް 2018 | އަންގާރަ 21:45\n12 މެނމްބަރުންނަކީ މެމްބަރުން ނޫން ކަމަކަށް އަދި ނުނިންމާ\nލަތީފް: މިހާތަނަށް ސުޕްރީމް ކޮޓުގެ އެއްވެސް އަމުރަކުންވިއަސް ސަރކިއުލާއަކުންވ އަދި އަމުރަކުންވިއަސް 12 މެމްބަރުންނަކީ މެމްބަރުން ނޫން ކަމަކަށް ނުނިންމާ. އެކަމަކު މުލައްދަނޑީގައި ބާރު ހުރީމާ ސަރުކާރުން ހިތުހުރިކަމެއް ކުރަނީ. މިހާރު ޤާނޫން އަސާސީއާ ޚިލާފަށް އެދަނީ ޤާނޫންތައް ހަދަމުން. އެކަމަކު އެއީކީ ސައްޙަ އެއްޗެއް ނޫން. އެއަކަށް ނުޖެހޭނެ ޢަމަލް ކުރާކަށް.\n12 މެމްބަރުން ފަހަތަކަށް ނުޖެހޭނެ. ކިތައްމެ ބޮޑު ހުށަހެޅުމެއް ހުށަހެޅިއަސް ނުދާނަން. އަދި ގޮނޑިތައް ގެއްލުވާލިއަސް މި 12 ދާއިރާއިން އެންމެ ދާއިރާއެއްވެސް ކާމިޔާބު ކުރާކަށް ނުކެރޭނެ\n3 އޭޕުރިލް 2018 | އަންގާރަ 21:41


ކުޑަކުދިންތަކެއް ވެގެން ކުޑަ ބުޅަލެއް ގޭންގް ރޭޕްކޮށްފި – Haftha\nWed, 30 September, 2020, 11:40 am\nލާހޯރުގައި ޜޭޕްކުރި ކަމަށް ބުނާ ބުޅާ ---\nކުޑަކުދިންތަކެއް ވެގެން ކުޑަ ބުޅަލެއް ގޭންގް ރޭޕްކޮށްފި\nޕާކިސްތާނުގެ ލާހޯރުގައި ކުޑަކުދިންތަކެއް ވެގެން ކުޑަ ބުޅަލެއް ގޭންގް ރޭޕްކޮށްފި އެވެ.\nއެ މައްސަލަ ފެންމަތިވީ ޖަނަވާރުންގެ ހައްގުގައި މަސައްކަތްކުރާ ޖަމިއްޔާއެއް ކަމަށްވާ ޖޭއެފްކޭ އެނިމަލް ރެސްކިއު އެންޑް ޝެލްޓާ އިން ކުރި ފޭސްބުކް ޕޯސްޓެއްގަ އެވެ. އެ ޖަމިއްޔާގެ އެ މައްސަލައިގެ ތަފްސީލާއި ބުޅަލުގެ ހާލަތު ވަނީ ކިޔައިދީފަ އެވެ.\nއެ ޕޯސްޓުގައި ބުނެފައިވަނީ، އެބުޅާ ރޭޕްކުރި މައްސަލަ އެ ޖަމިއްޔާގެ ސަމާލުކަމަށް ގެނައީ އެކަމުގައި ބައިވެރިވި ކުއްޖެއްގެ އާއިލާގެ ފަރާތުން ކަމަށެވެ. އަދި ބުޅާ ހަފްތާއެއް ވަންދެން ރޭޕްކޮށްފައިވާ ކަމަށް ބުނެފައިވެ އެވެ.\n"ކުޑަ ބުޅާ ގެނައީ ލާހޯރުގެ އާއިލާއަކުން. އެމީހުންގެ ދަރިފުޅަކީ 15 އަހަރުގެ ކުއްޖެއް. އެކުއްޖާ އާއި އެކުއްޖާގެ ރައްޓެހިން ވެގެން ހަފްތާއެއް ވަންދެން ބުޅާ ވަނީ ރޭޕްކޮށްފައި. އަދި އެކަމުގެ ސަބަބުން ބުޅަލުގެ ބައެއް ގުނަވަންތައް ހަލާކުވެ، އޭތި ވަނީ މަރުވެފައި،" ޕޯސްޓުގައި ބުނެފައިވެ އެވެ.\nމިކަމާ ގުޅިގެން ގިނަ ބަޔަކު ދަނީ އެކުޑަކުދިންނަށް އަދަބު ދިނުމަށް ގޮވާލަމުންނެވެ. އަދި އަންހެނުންނާއި ކުޑަކުދިން ރޭޕްކުރުމަށްފަހު ޖަނަވާރުން ރޭޕުކުރާ ހިސާބަށް ހާލަތު ގޮސްފައިވާ ކަމަށް ގިނަ ބަޔަކު ބުނެފައިވެ އެވެ.\nފާހަގަ: ރޭޕް, ޕާކިސްތާން\nކުވޭތުގެ އަމީރު އަވަހާރަވުމާއި ގުޅިގެން ދިވެހި ދިދަ ބައިދަނޑިއަށް ތިރި ކުރަން ނިންމައިފި


China Ah Dhiumuge Kurin Qaumy Team Kuru Camp Akah Dubai Ah Furaifi - Vaguthu\nޗައިނާއަށް ދިއުމުގެ ކުރިން ގައުމީ ޓީމު ކުރު ކޭމްޕަކަށް ޑުބާއިއަށް ފުރައިފި\nގައުމީ ޓީމު މިއަދު ހެނދުނު ޑުބާއިއަށް ފުރަން ހޮޓަލުން ނައްޓާލަނީ-- ފޮޓޯ: އެފްއޭއެމް\nޗައިނާގައި ސެންޓްރަލައިޒްކޮށް ކުރިޔަށްގެންދަން ނިންމާފައިވާ ވޯލްޑް ކަޕާއި އޭޝިއަން ކަޕް ޖޮއިންޓް ކޮލިފިކޭޝަނުގެ މެޗުތަކަށް ތައްޔާރުވުމުގެ ގޮތުން މިއަދު ހެނދުނު ޑުބާއިއަށް ފުރައިފިއެވެ.\nޗައިނާގައި ރާއްޖެ ހިމެނޭ ގްރޫޕުގެ މެޗުތައް ކުރިޔަށްދާނީ މިމަހުގެ 30 އިން އަންނަ މަހުގެ 15 ގެ ނިޔަލަށެވެ. ގައުމީ ޓީމު ޑުބާއިއަށް ފުރީ މާލޭގައި އެންމެ އެކަށީގެންވާ ގޮތުގައި ތަމްރީނު ނުކުރެވުމުންނެވެ. ހޮޓެލް ޖެންގައި ކޭމްޕުކުރުމަށްފަހު އިތުރު ގޮތެއް ނެތިގެން ޓީމު ފަރިތަކުރީ ހޮޓެލް ޖެންގެ ކާޕެޓުމަތީގައެވެ.\nޓީމު ޑުބާއިއަށް ފުރިއިރު ސްކޮޑުގައި ތިބި ކުޅުންތެރިންގެ އަދަދު ވަނީ 23 އަށް ކުޑަކޮށްފައެވެ. ވަގުތު އަށް މައުލޫމާތު ލިބިފައިވާ ގޮތުގައި ޓީމުގައި ހިމެނޭ ކުޅުންތެރިންގެ ތެރެއިން ވިސާގެ ކަންކަން ހަމަނުޖެހުމުގެ ސަބަބުން ދެ ކުޅުންތެރިއަކަށް ޓީމާއެކު ފުރޭގޮތެއް ނުވިއެވެ. އެ ކުޅުންތެރިން ޓީމާއި ގުޅޭނީ އެކަންކަން ފުރިހަމަވުމުންނެވެ.\nޓީމުން ފުރުސަތު ގެއްލުނީ ޖުމްލަ ހަތަރު ކުޅުންތެރިންނެވެ. މި ހަތަރު ކުޅުންތެރިންގެ ތެރެއިން ތިން ކުޅުންތެރިންނަށް ފުރުސަތު ގެއްލުނީ ޓީމާއެކު ހޮޓެލް ޖެންގައި ކޭމްޕުކުރުމުގެ ކުރިން ހެދި ޓެސްޓުތަކުން ކޮވިޑަށް ފައްްސިވުުމުންނެވެ. އެ ކުޅުންތެރިންނަކީ ގްރީން ސްޓްރީޓްސްގެ އަބްދުﷲ ޔާމީން (ޔާން) އާއި ދަ ގްރާންޑޭ ގެ ޔަޝްފާދު ހަބީބު (މުލަކޭ) އަދި ހަަސަން ރާއިފް އަހުމަދު (ހަންނަ) އެވެ.\nދެން ޓީމުން ފުރުސަތު ގެއްލުނު ކުޅުންތެރިއަކީ އިސްމާއީލް އީސާ (މެސީ) އެވެ. އޭނާއަށް ފުރުސަތު ގެއްލުނީ ރަށުގައި ހުއްޓާ ހެދި ޓެސްޓުތަކުންނެވެ. މީގެއިތުރުން ދެ ކުޅުންތެރިއަކު ވަނީ ކޮވިޑުން ރަނގަޅުވުމުގެ ސަބަބުން ސްކޮޑާއި ގުޅިފައެވެ. އެ ކުޅުންތެރިންނަކީ މާޒިޔާގެ ހަމްޒާ މުހައްމަދު (ހަމްޕު) އާއި ހުސެއިން ނިހާން (ނިހާޓް) އެވެ.\nމިއަދު ޑުބާއިއަށް ފުރި ގައުމީ ސްކޮޑުގެ ކުޅުންތެރިން-- ފޮޓޯ: އެފްއޭއެމް\nގައުމު މިހާލަތުގަ އޮއްވާ ކޮންސަކަރާތެއްތަ ތިޖަހަނީ ރާއްޖޭގަ ކުޅޭފުޓްބޯޅައަކީ މިހާރު މިގައުމުގެ ރައްޔަތުން ބަލައިގަންނައެއްޗެއްނޫން ފުޓުބޯޅައޮތީ މިހާރު އެކުޅޭބައެއްގެ އަމިއްލަ ހިންހަމަޖެހުމަށް އޮތްކަމެއްގެގޮތުގަ ބޭކާރު ހަރަދުކުރުންހުއްޓާލުމަށް ގޮވާލަން އަދި ގައުމު ހަމައަކަށް އެޅެންދެން ސްޕޯޓްސް މިނިސްޓްރީބަންދުކުރަންވެސް ފެނޭ އެތަނުގެ މީހުންނަށް މުސާދެންޏާ ކޮވިޑްގެ ކަންތަކުގައި ނެރުމަށް ފެނޭ\nމެއި 23, 2021 13:03\nމިއީ މިވަގުތު ގައުމަށް އެންމެ ބޭނުން ޖެހިފަ އޮތް ކަންތައް\nޝުކުރިއްޔާ އޯގާތެރި ސަރުކާރު\nކުރު އުމްރާ އެއްދޯ އެކޮއްލަނީ\nމެއި 26, 2021 16:12\nމީ ކޮން ބޯޅައެއް ކުޅެން އުޅޭބަެއްތައް މުޅި ދުނިޔެ ބޮޑު ބަލިމަޑުކަމެއްގެ ތެރޭގައި އޮންނައިރު ބަލިކުޑަވެގެން ބަލިއިތުރަށް ހޯދަން ކުރާކަމެއް، އެތެރެއިންނާއި ބޭރު އެއޮތީ ދަތުރުފަތުރު ކުރުން ރަގަޅުނޫން ބިރުވެރި ހާލަތެއްގައި


އުނގޫފާރު ޔޫތު ސެންޓަރުގައި ގްރާސް ކާޕެޓް އަޅަނީ – Ungoofaaru\nބަނޑޭރިގަނޑު/ޙަބަރު/އުނގޫފާރު ޔޫތު ސެންޓަރުގައި ގްރާސް ކާޕެޓް އަޅަނީ\n6 402 މިނެޓެއް ނުވަނިސް ކިޔާލެވޭ\nރ އުނގޫފާރު ޗާންދަނީވިލާ އަހުމަދު ޝާހިދުގެ ހެޔޮއެދުންތަކާއެކު އުނގޫފާރު ޒުވާނުންގެ މަރުކަޒުގެ ހޯލުގައި ގްރާސް ކާޕެޓް އަޅަން ނިންމައިފިއެވެ. މި ކާޕެޓް އެޅުމަށް ހަމަޖެހިފައިވަނީ އިންޑޯ ހޯލުގައި ބިލިޔާޑް މޭޒްތައް ބަހައްޓާފައި ހުރި ސަރަހައްދުގައެވެ.\nއަހުމަދު ޝާހިދު މިކަން ހާމަކޮށްފައިވަނީ މިއަދު ޔޫތު މިނިސްޓަރު އަހުމަދު މަހުލޫފް އާއެކު ބޭއްވި ބައްދަލުވުމެއްގައެވެ. މިބައްދަލުވުމުގައި އަހުމަދު ޝާހިދުގެ އިތުރުން އެމްޑީޕީ އުނގޫފާރު ދާއިރާގެ ރައީސް މުހައްމަދު ވަހީދު އާއި އެމްޑީޕީގެ އިސްސަފުގައި އުނގޫފާރުގައި ހަރަކާތްތެރިވާ މުހައްމަދު ޒަކަރިޔްޔާވެސް ބައިވެރިވިއެވެ.\nމިބައްދަލުވުމަށްފަހު އުނގޫފާރު ޑޮޓްކޮމް އަށް މައުލޫމާތު ދެއްވަމުން އަހުމަދު ޝާހިދު ވިދާޅުވީ މިއަދުގެ މިބައްދަލުވުން ވަރަށް ކާމިޔާބު ކަމަށެވެ. “އަޅުގަނޑު މިނިސްޓަރަށް ދެންނެވިން. އުނގޫފާރު ޒުވާނުންގެ މަރުކަޒު ވެއްޓިފައިވާ ބޮޑު އަޑިގަނޑުން ސަލާތްކޮށް އެތަނަކީ ޒުވާނުންނަށް ބޭނުންވާ ކުޅިވަރުތައް ކުޅެން އެކަށީގެންވާ ތަނަކަށް ހެދުމަށް އަޅުގަނޑަށް ކޮށްދެވެން ހުރި މަސައްކަތެއް ކޮށްދޭނެކަމަށް. އެގޮތުން ކާޕެޓްވެސް މިހަދިޔާކުރަނީ. ކާޕެޓްގެ އިތުރުން ކުރިއަށްއޮތްތަނުގައިވެސް އުނގޫފާރު ޒުވާނުންގެ މަރުކަޒަށް ތަފާތު އެހީތެރިކަން ހޯދައިދިނުމަށް މަސައްކަތް ކުރުމުގައި ދެމިހުންނާނެކަމަށް މިނިސްޓަރަށް ދެންނެވިން”\nއަހުމަދު ޝާހިދު ހަދިޔާކުރި ކާޕެޓް ޔޫތު ސެންޓަރުގައި އެޅުމުގެ މަސައްކަތް ކުރުމަށް ހަމަޖެހިފައިވަނީ އުނގޫފާރު ފޯސްޓަރިންގ އެވެއަނަސް އެސޯސިއޭޝަން (އުފާ) އާއި ހަވާލުކޮށްގެންނެވެ. މިމަސައްކަތް މާދަމާގެ ނިޔަލަށް ނިންމުމަށްވަނީ ހަމަޖެހިފައެވެ.\nKeekey bunaanee dhen hama liyanee koniraku konmubaaraatheh konthaaku hus holhi\nއަޅެބުނެބަލަ އެންމެ އެހީއެއްވެސް ޒުވާނުންނަށްވީ\nސައިފް މުބާރާތުގައި ޓީމުތަކަށް ދިން އެހީތރެިކަން\nސާހިދޫ ކޮބާހޭ ސްކޫލް ޕީޓީއޭ އިން ބޭއްވި ޑިނަރނައިޓްގާ ދޭންބުނި މާމޮޅުފޯނު އަދިވެސް އެފޯނު ނުލިބޭކަންއެނގޭ. ކޮމެންޓް ނުޛަހައިދޭނެކަންވެސް އެނގޭ\nboad areaga kurinves\ncarpet alhaafa hunnany…\nDen alhey shaahidu inthuzaam kohgen beyhvi mubaarathehgenanves himanaalinama the….\nއުސާ ސޮކަރކަޕް ގެ ނަމުގައި 2001 ވަނަ އަހަރުން ފެށިގެން 2005 އާ ހަމަޔަށް ޝާޑުގެ އަމިއްލަ ހަރަދުގައި މުބާރާތް ބޭއްވި


Mars Ulhandhun dhuniye ah fonuvi Audio Video NASA in aammukoffi\nމާސް އުޅަނދުން ދުނިޔެއަށް ފޮނުވި އޯޑިއޯއާ ވީޑިއޯ ނާސާއިން އާންމުކޮށްފި\nމާސްގެ ބިމުގައި ޕާސިވިއަރެންސް ޖެހޭ ނުޖެހޭ ހިސާބުން ނަގާފައި ފޮޓޯއެއް\nއެމެރިކާގެ "ނެޝަނަލް އެއޮރޮނޯޓިކްސް އެންޑް ސްޕޭސް އެޑްމިނިޓްރޭޝަން" (ނާސާ) އިން މާސްއަށް ފޮނުވި އުޅަނދު، "ޕާސިވިއަރެންސް" -- ޕާސީ – ލޯބިން ކިޔާ ނަން -- ވަނީ މިދިއަ ބުރާސްފަތި ދުވަހު، ފެބްރުއަރީ 18 ގައި މާސްއަށް ޖައްސާފަ އެވެ. ޕާސީން ބިމަށް ފޮނުވި އަޑާއި ވީޑިއޯ ނާސާއިން މިހާރު އާންމު ކޮށްފައި ވާއިރު، އެއްޗެއްގައި ވައި އަޅާ އަޑާއި ކެރޭން މަސައްކަތްކުރާ އަޑު ފިޔަވައި އެހެން އަޑެއް ސާފެއް ނުވެ އެވެ.\nޕާސީ ދުނިޔޭގެ ބިމުން ފުރުވާލީ ޖުލައި 30، 2020 ގަ އެވެ. ގާތްގަނޑަކަށް 300 މިލިއަން މޭލު ދަތުރުކޮށް ގޮސް މާސްއަށް އުޅަނދު ޖައްސާފައި އެވަނީ ހަތްވަނަ މަސް ގުނެނިކޮށެވެ. މިއީ ނިއުކްލިއާ ހަތައިން ދުއްވާ އުޅަދެކެވެ. މިއަށްވުރެ ޓެކްނޮލޮޖީ ގޮތުން ތަރައްގީ ކުރެވިފައިވާ އުޅަނދެއް މާސްއަށް އަދި ނުފޮނުވަ އެވެ. އުޅަނދު ވަށައި ކެމެރާއާ ސެންސަރުތައް އަދި މައިކްރޮފޯން ވެސް ވަނީ ހަރުކޮށްފަ އެވެ.\nދުނިޔެއާ މާސް، އިރު ވަށައި އޯބިޓްގައި މިހާރު އެތުރިފައި ހުރި ގޮތުން ބިމުން ފޮނުވާ ރޭޑިއޯ ސިގްނަލް މާސްއަށް ފޯރަން 11 މިނެޓް ނަގަ އެވެ. މާނައަކީ މާސްއަށް ޕާސީ ޖެއްސި މަންޒަރު ބިމަށް ފޯރާނީ އެކަމެއް ހިނގައިދާތާ 11 މިނެޓް ފަހުން ކަމެވެ. ދުނިޔެއާ މާސް، މިއަށް ވުރެ ކައިރިވާ މޫސުމާއި ދުރުވާ މޫސުން ވެސް އާދެ އެވެ.\nނާސާއިން އާންމުކުރި ވީޑިއޯއިން ފެންނަ ގޮތުން އެއިރު ޕާސީ އޮތީ މާސްގެ ބިމުން 11 ކިލޯމީޓަރު، ހަތް މޭލު މަތީގަ އެވެ. އަޑަށް ވުރެ ބާރު ދުވެލީގައި އުޅަނދު މާސްއަށް ޖައްސަން އަންނަނިކޮށް ވައިކުޑަ ހުޅުވާލިކަން ވެސް މަންޒަރުން އިހުސާސް ކުރެވެ އެވެ. މި ވައިކުޑަ އަކީ ދުނިޔެއިން ބޭރު ބިމަކަށް މިހާތަނަށް ފޮނުވި އެންމެ ބޮޑު ވައިކުޑަ އެވެ.\nޕާސީ ޖައްސުވާފައި އެވަނީ ބޮޑު ވަޅުގަނޑެއްގެ ތެރެއަށެވެ. އެ ވަޅުގަނޑަށް ސައިންސްވެރިން ދީފައިވާ ނަމަކީ "ޖެޒެރޯ ކްރޭޓާ" އެވެ. ދުނިޔެއިން ފުރައިގެން ކުރި ދިގު ދަތުރުގައި ޕާސީ ވަނީ ކުޑަ ހެލިކޮޕްޓަރެއް ބަނޑުދަށުގައި ހިމާޔަތް ކޮށްގެން ގެންގޮސްފަ އެވެ. ހެލިކޮޕްޓަރުގެ ނަމަކީ "އިންޖިނުއިޓީ" އެވެ.\nމާސްގައި ޕާސީއަށް އޮތް މަސައްކަތަކީ އެއްވެސް ޒަމާނެއްގައި އެބިމުގައި ދިރުން ހުރިތޯ ބެލުމެވެ. ސޫތްޕެއް ނުވަތަ ފަންޏެއް އަދި އެފަދަ އެއްވެސް އެއްޗެއް ނޭވާލުމުގެ ސަބަބަކަށް ވެދާނެ އެއްވެސް ނިޝާނެއް، އަލާމާތެއް ހުރިތޯ ބެލުމެވެ.\nމާސްގައި ދިރުމެއް ވެދާނެ ކަމަށާއި ކޮންވެސް ޒަމާނެއްގައި ދިޔާ ފެން ހުރިި ކަމަށް ބުނެ ސައިންސްވެރިން ކިޔައިދޭ ވާހަކަތައް އަޑުއަހާލަން ފޫހިނުވާހާވި ނަމަވެސް، ހަގީގަތް އަދި އޮތީ ދުނިޔޭގެ މުޅި އާބާދީ އަތުކޮޅަށް ދަމާލުމުން ވެސް ނުފޯރާ ފަށުގަ އެވެ.\nސައިންސް ނާސާ އެމެރިކާ + މާސް\nޖަޕާނުން ގިނިހިލައިގެ ސާމްޕަލް ގެނެސްފި


Raees Nasheed Ah Boduvazeeru Kan Dheyn Beynun Vanee Ehme 10% Meehun - Vaguthu\n2 ހަފްތާ ކުރިން ( އޭޕްރީލް 21, 2021 )\nރައްޔިތުންގެ މަޖިލީހުގެ ރައީސް މުހައްމަދު ނަޝީދު ބޮޑުވަޒީރުގެ މަގާމަށް ގެންނަން ފެނޭތޯ ބަލަން "ވަގުތު" އިން އިއްޔެ އިން ފެށިގެން ކުރިއަށް ގެންދިޔަ ޚިޔާލު ހޯދުމުގެ ވޯޓްގައި ބައިވެރިވި ގިނަ މީހުން އެމަނިކުފާނު ބޮޑުވަޒީރު ކަމުގެ މަގާމަށް ގެންނަން ނުފެންނަ ކަމަށް ވޯޓް ދީފިއެވެ.\nޚިޔާލު ހޯދުމުގެ ވޯޓްގައި ބައިވެރިވި މީހުންގެ ތެރެއިން ރައީސް ނަޝީދު ބޮޑުވަޒީރު ކަމަށް ގެންނަން ފެންނަކަމަށް ވޯޓް ދިނީ %10.83 މީހުންނެވެ. އެއީ 1300 މީހުންނެވެ. ރައީސް ނަޝީދު ބޮޑުވަޒީރު ކަމަށް ގެންނަން ނުފެންނަ ކަމަށް %83.33 މީހުން ވޯޓް ދިނެވެ. އެއީ 10000 މީހުންނެވެ.\nވޯޓްގައި ކޮށްފައިވާ ސުވާލުގައި ރައީސް ނަޝީދު ބޮޑުވަޒީރު ކަމަށް ގެންނަން ފެނޭތޯ ނުވަތަ ނޫންތޯ ސުވާލު ކުރުމުން އޭގެ ތެރެއިން އާނއެކޭ ނުވަތަ ނޫނެކޭ ފިޔަވައި އިތުރު ޖަވާބުތައް %5.84 މީހުން ދިނެވެ. އެވޯޓްތައް ބަލާފައި ވަނީ ބާތިލް ވޯޓްގެ ގޮތުގައެވެ.\nރާއްޖޭގެ ވެރިކަމުގެ ނިޒާމު ބަރުލަމާނީ ނިޒާމަކަށް ބަދަލުކޮށް، ބޮޑުވަޒީރު ކަމަށް ވަޑައިގަތުމަށް ބޭނުންވާކަން ރައީސް ނަޝީދު ވަނީ ރައީސް ޞާލިހަށް އަންގަވާފައެވެ. ރައީސް ނަޝީދު ވަނީ އަންނަ ފެބްރުއަރީ މަހާއި ހަމައަށް ދާއިރު އެމަނިކުފާނު ބޮޑުވަޒީރު ކަމަށް އައްޔަންވެ ވަޑައިގެން، ވެރިކަން ހިންގުމާއި ހަވާލުވުމުގެ މަގުޗާޓް ރައީސް ޞާލިހާއި ހިއްސާ ކުރައްވާފައެވެ.\nރައީސް ޞާލިހް ވަނީ ވެރިކަމުގެ ނިޒާމް ބަދަލު ކުރެވޭނީ ރައްޔިތުންގެ ވޯޓަކުން ކަމަށް ވިދާޅުވެފައެވެ.\nރައީސް ނަޝީދަކީ އަބަދުވެސް ބަރުލަމާނީ ނިޒާމަކަށް ތާއިދު ކުރައްވާ ބޭފުޅެކެވެ. ނަމަވެސް ރައީސް ޞާލިހްގެ ވެރިކަން ބަދަލުކުރަން ބޭނުންވާކަން ރައީސް ނަޝީދު މީގެ ކުރިން މިހައި ސާފުކޮށް ވިދާޅެއް ނުވެއެވެ.\nވެރިކަމުގެ ނިޒާމު ބަދަލު ކުރުމުގެ ބަހުސް ރައީސް ނަޝީދު ފެއްޓެވުމުން އެމަނިކުފާނަށް މީސް މީޑިއާގައި ވަނީ ވަރަށް ބޮޑަށް ފާޑުކިޔުން އަމާޒުވެފައެވެ.\nޕީޕީއެމްގެ ތާއީދު ވެސް ލިބިގެން ބަރުލަމާނީ ނިޒާމެއް ގެންނާނަން: ދޮންބިލަތް\nނިޒާމު ބަދަލު ކުރުމުގެ މަޝްވަރާއަށް ރައީސް މި ވަގުތު އިސްކަމެއް ނުދެއްވާ: މަބްރޫކް\nއޭޕްރީލް 21, 2021 22:33\nމީނަ ރަނގަޅީ އިންޑިޔާގެ އަވަށަކަށް ބޮޑުވަޒީރުކަން ކުރަން ފޮނުވަން.. ވަބާއަކަށްވެއްޖެ މީނަ އަކާ ހެދިވެސް\nއޭޕްރީލް 21, 2021 22:34\nއަބަދު ކަލޭމެނަށް ދޮގު ހަދައިގެން ވެރިކަމެއް ނުކުރެވޭނެ. ކޮމިއުނިސްޓް ވަގު ސަރުކާރު އިސްތިއުފާ\nއޭޕްރީލް 21, 2021 22:35\nވަގުތު ނޫހުންމެގި ޕޯލްއަކުން 10،% ލިބުމަކީ 60% ލިބުންކަހަލަކަމެއް...\nއޭޕްރީލް 21, 2021 23:02\nކާފަ ސޮރު ބަސްނާހާ ކޮމެންޓް ކުރާތީ ކަންފަތުގަ ހިފައިގެން އިސްލާހިއްޔާއަށް ގެންދަން ދާންވީ.. 🤣\nއޭޕްރީލް 22, 2021 01:18\nކެކެކެ.. ކަލޭ ވެސް ލީމެއްނު.. އެއްޗެކޭ ކިޔަން ވާނެ.. ބުއްޅަބޭ ދައްކާ ހޮޅިވާހަކަ އައްހެއްލިގެން ތިބޭނީ ތިކަހަލަ ދެތިން ކަނޑުކޮހުން..\nދިވެހިންނަށް މިހާރަކު އޮޅުވައެއްނުލެވޭނެ..\nއޭޕްރީލް 22, 2021 09:05\nއެކަން އެއޮތީ ފެންނަން ވަގުތުނޫހުންބާ މާލޭގެ ވޯޓްނެގީ މިފަހަރު. އެމްޑީޕީ ގެ މީހަކަށް ރައްޔިތުން ވޯޓް ދިނީކީ. ހިޔަޅަށްވީގޮތްވެގެން ތިޔައުޅެނީ. ދެންވެސް އަނގަ ހައްޕުކިޔައިގެން ތިބޭ. ނޫނީ ވާބޭޒާރު މާބޮޑުވާނެ. އަންޑަސްޓޭންޑް؟\nއޭޕްރީލް 21, 2021 22:37\nވެކްސިން ޖެހީމަ ލުއިދޭނަމޭ ބުނި،. މަޖިލިސް ދިނީމަ އިންޓަނެޓު އަގުހެޔޮވާނޭ ބުނި.. އަމިއްލަ އެދުން ފުދުނީމަ އަހަރުމެނަށް ދިނީ ދޯކާ.. ވޯޓޭ ކިޔައިގެން އަންނަނީ ލަދެއް ހަޔާތެއް ނުހުންނާތީ ހައިރާންވޭ. އެމްޑީޕީ ކޮމިއުނިސްޓް ޑިކްޓޭޓާރޝިޕަށް ނޫނެކޭ ބުނަންވެއްޖެ\nއޭޕްރީލް 21, 2021 23:01\nއަދިކޮބާ އަމިއްލައެދުން ފުދުނީމާ\nއޭޕްރީލް 21, 2021 22:38\n5 ރުފިޔާއަށް 1 ޖީބީ ވިއްކަން މާ ރަނގަޅުވާނެ ފެންފޯއްޕާކުތެރޭ ގާޑިއަލަކަށް އަޅައިގެން\nއޭޕްރީލް 22, 2021 00:37\nކަލޭ އޯކޭތަ ؟\nއޭޕްރީލް 21, 2021 22:39\nމީނައަށް ތާއީދު ނެތްކަން މީނައަށްވެސް އެނގޭއިރު ތެޅޭ ވައްތަރު.. ލަދެއް ނުގަނޭބާ\nއޭޕްރީލް 21, 2021 22:40\nރައީސް ކިޔަންވެސް ފަކުރުގަނޭ އިނގޭތޯ\nއޭޕްރީލް 21, 2021 22:45\nއެމްޑީޕީ އަކީ ރޭޕިސްޓުންނާ ވަގުން ހިމާޔަތް ކުރާ ޕާޓީ.. އިންޑިއާއަށް މިތަން ބަދަލުވާނެ މި ދާވަރުން ދަންޏާ.. ލަދު ގަނޭ ދިވެއްސެކޭ ބުނަން\nއޭޕްރީލް 21, 2021 23:06\nދިހަޕަސެންޓްވެސްގިނަ. މުޅިރާއްޖެއިން ވޯޓެއްނަގައި ފިއްޔާ ފަސްޕަސެންޓްލިބުނަސް މަ ހިނގާނީއެކޮޅުކޮޅުން !!\nދިވެހިންތީނަދެކެވަރަށް ފޫހިވޭ ވަކިންޚާއްސަކޮށް ޒުވާންޖިންސުއްލަތީ ފުން!\nއޭޕްރީލް 21, 2021 23:07\nއަސްލު އޭނަޔަށް ބ ވަޒީރު ކަން ލިބެން އޭނަގެ އަނބިދަރިންވެސް ބޭނުންނުވާނެ..އޭނަޔަށް މިހާރު ހީވަނީ ލައްކައެކޭ..5% ވެސް ތާއީދެއް ނުކުރާނެ މިހާރަކު..\nއޭޕްރީލް 21, 2021 23:12\nކެނެރީގޭ މުހައްމަދު ނަޞީދު މީރާއްޖޭގެ ބޮޑު ވަޒީރުކަން ކުރުން ވ. ކައިރި. މިކޮމެންޓް ހިސްޓްރީގައި މި ލިޔެލީ\nއޭޕްރީލް 22, 2021 09:12\nހެ ހެ ހެ .. ހުވަފެނު ގަ ތީނަޔަށްތިކަންކުރެވޭނީ !! ރައްޔިތުން ހޮވިއްޔާތާހޮވޭނީ ދޯ ؟ އިރެއް ގަ ޒުވާންކުދިންކޮޅު ހައްދާލެވުނަކަސް މިހާރަކުނުވާނެތިކަމެއް !! ޒުވާންކުދިންކޮޅަށް ދޯކާދީފަހުރީމަ އެކުދިންނެއްނެހެއްދޭނެމިހާރަކު !!\nއޭޕްރީލް 21, 2021 23:20\nއިބްރާހިމާ އަހަންނަށް ބޮޑުވަޒީރުކަންދީބަލާ. ޢަޅެ އިބްރާހިމާ އިލެކްޝަން ނުބާއްވަބަލާ މަސަޕޯޓް ހޯދަން ބޮޑުވަޒީރަކަށް ހަދައިދީބަލަ. ރައްޔިތުންމަގޭ މައްޗަށް ހެއްލުނީމަ ވޯޓްލާނީ ދޯދޯދޯ\nއޭޕްރީލް 21, 2021 23:34\nސިއްރު ވޯޓަކުން އި ގޭނަން\nއޭޕްރީލް 21, 2021 23:43\n10% ލިބޭނެހެން ވަރަށް ހީނުވޭ...މާދަށުން މިހާރުއުޅޭނީ...މީނަގެ ޔަހޫދީކަމާ އަދި މީ ބޭރުގައުމެއްގެ އެޖެންޓެއްކަން މީހުނަށް އެގިއްޖެ. މިނަޔާ މީނަގެ އައުވާނުންގެ ކިބައިން ދިވެހިން ސަލާމަތް ކުރައްވަށި.\nއޭޕްރީލް 21, 2021 23:50\nހެޔޮވިސްނުން ދެއްވާ އިސްލާޙްވާނެ ެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެ\nފުރުޞަތު މިންވަރު ކުރައްވާށި ނުވަތަ މިވަބާއިން ދިވެހި ޤައުމު ސަލާމަތް ކުރައްވާށި އާމީން\nއޭޕްރީލް 22, 2021 00:36\n10% ވީމާ ގަބޫލުކުރެވޭ. ޢެއީ އޭނާގެ ސިކުނޑިވެސް ގާތް ގަނޑަކަށް މަސައްކަތް ކުޜާވަރު.\nއޭޕްރީލް 22, 2021 00:46\nގައުމުގަ އޮތީއޮތް ހަރުމުދަލަކާ ފަޅުތަކާ ގިރިތަކާ ރައްތަކާ ބޭރުގެ މީހުންނައް 99 އަހަރައް ދީދެން ކޮންތާކުތޯ ބޮޑުވަޒީރުކަން ކުރާނީ ފަޅުރަށެއްހިއްކާފަތޯ\nއޭޕްރީލް 22, 2021 02:28\nމީއްޗަކު ގެ ދުއްޕާން ހާދަހާ ބޮޑު ވެއްޖެޔޭ.\nއޭޕްރީލް 22, 2021 02:55\nމީނާއަށް ކުޑަވަޒީރުކަމެއްވެސް ދޭނެ ކަމެއްނެތް.. ގައުމުގައި ފިތުނައުފައްދައި މުޖުތަމައު ބައިބައި ކުރުން ނޫން ކޮންކަމެއް ކޮއްދެވުނީ..\nއޭޕްރީލް 22, 2021 03:35\nމޮޔައެއް އަތަށް ކަނޑި އެއް ދޭން ބޭނުން ވަނީ %10 މީހުން\nއޭޕްރީލް 22, 2021 03:49\nއޭޕްރީލް 22, 2021 04:31\nމިކަލޭ ފެނުނަސް ހޮޑުލަވާ.\nއޭޕްރީލް 22, 2021 05:20\nދެޑޯޒް ފުރިހަމަ ކުރީމަވެސް ޕީސީއާރު ޓެސްޓް ހަދަން އެބަ މަޖުބޫރުވޭ ރަށަށް ދާން ބޭނުމީޏާ. އެއީވެސް ލާރި ނަގައިގެން.\nއޭޕްރީލް 22, 2021 05:21\nއަންނިއަށް ވޯޓް ދިން %10 މީހުންނަކީ ގަމާރު ބައެއް ވަ ގުތު ނޫހުން ނެ ގިވޯޓެއްވީމަ %10 ލިބުނި އެހެންނޫހަކުން ނަމަ %2 ނުލިބުނިސް\nއޭޕްރީލް 22, 2021 05:40\nނަޝީދަކީ ހަމަޖެހޭމީހެއް ނޫން ނުކުޅެދުންތެރިކަން ހުންނަ މީހެއް މީނަޔަށް ތާއީދު ކުރަނީވެސް އޭނަ ކަހަލަ ނުކުޅެދުން ތެރިކަން ހުންނަ މީހުން މިމީހުން އަދި ބުނޭ އާސަންދަ،ޕެންޝަން ،ލާމަރުކަޒީ މީ މިހަމަ ނުޖެހޭ ނަޝީދު ތައާރަފު ކުރި އެއްޗިއްސޯ ހަހަހަ އުޑެއް ބުޑެއް ނޭގޭ ނަޝީދު ކަހަލަ ބޯގަމާރުން މިވާހަކަ ޤަބޫލުކުރާނީ\nއޭޕްރީލް 22, 2021 06:21\nބީރުބޮލު ވަޒީރު ތީ.\nއޭޕްރީލް 22, 2021 08:54\nދިހަ ޕަސެންޓްވެސް ޙައްޤެއްނޫން. ވަޢްދު ފުއްދުމުގައި މިމީހުންގެ އޮންނަނީ ކަދުރު ރުކަށް އެރި މީހާގެ ނަދުރު.\nބަހާއި ޢަމަލު ދިމާނުވޭ\nއޭޕްރީލް 22, 2021 09:09\nއެންމެ ފަހުގެ އިންތިހާބުން ޔާމީންވެސް ވަގުތު ޕޯލް އިލް ކާމިޔާބުކުރި\nއޭޕްރީލް 22, 2021 10:21\nދެން ޕޯލް އެއް ނަގާބަލަ މިޤައުމުން މީނަ ބޭރުކުރަން ކިތައްމީހުންތޯ ބޭނުންވަނީ ، ނުކެރޭނެ ، ހީވާގޮތުން ވަގުތު ނޫހުންވެސް އުޅެނީ މި ބަރުލަމާނީ ކަންތައްގަނޑު އިސްތިހާރުކުރަން ، ނުކެރޭނެ މި ކޮމެންޓް ޖަހާލާކަށް ، ހަޖަމް\nއޭޕްރީލް 22, 2021 11:39\nރައީސް ނަޝީދު އަށް ކޮންމެ މަޤާމެއް ވެދުން ކުރިޔަސް ދިވެހިރައްޔިތުން ނަށް އޭނާގެ ފަރާތުން ލިބޭ ކުރިއެރުމެއް ނޯންނާނެ، އޭނާއަކީ ޤައުމެއް ގެ އެންމެ އިސް ހިންގުންތެރި ވެރިއަކަށް އެކަށީގެންވާ ސިފައެއް ހުރިމީހެއްނޫން އަދި ކެތްތެރި ކަމެއް ހުރި މީހެއްވެސް ނޫން. ޕާޓީ އަށް ޤައުމުގެ ރައީސް ކަމާއި މަޖިލިސް ގެ ރައީސްކަން ލިބި މަޖިލީހުގެ މެޖޯރިޓީ ދިނީމާ ވެސް ރައްޔިތުންނަށް ޚިދުމަތް ދެވޭތޯ ބެލުމުގެ ބަދަލުގައި ކުރާކަމަކީ ރައްޔިތުން ގަނޑުތެޅުވުން ވީމާ މިއީ ފެންނަން ހުރި ޙަޤީޤަތް.\nއޭޕްރީލް 23, 2021 16:38\nރަނގަޅަށް ދުނިޔެ ފެނިޖެއްނު


Evves party akah dhera gotheh nuhadhaanan: Raees\n"އެއްވެސް ޕާޓީއަކަށް ދެރަގޮތެއް ނުހަދާނަން"\nސަރުކާރު ކޯލިޝަންގައި ހިމެނިވަޑައިގަންނަވާ އެއްވެސް ޕާޓީއަކަށް ދެރަގޮތެއް ވިޔަ ނުދެއްވާނެ ކަމަށް ރައީސް އިބްރާހިމް މުހައްމަދު ސޯލިހު ވިދާޅުވެއްޖެ އެވެ.\nރައީސް ސޯލިހު މިހެން ވިދާޅުވީ އެމްޑީޕީ ކެނޑިޑޭޓަކަށް ތާއީދު ކުރެއްވުމުގެ ގޮތުން ވ. ކެޔޮދޫއަށް ވަޑައިގެން ކެމްޕެއިން ޖަލްސާގައި ވާހަކަފުޅު ދައްކަވަމުންނެވެ. އެގޮތުން ރައީސް ވިދާޅުވީ އެމަނިކުފާނު ރިޔާސީ އިންތިހާބު ކާމިޔާބު ކުރެއްވީ އެމްޑީޕީއާ، ޖުމްހޫރީ ޕާޓީއާ، އަދާލަތު ޕާޓީ އަދި ކުރީގެ ރައީސް މައުމޫން އަބްދުލް ގައްޔޫމްގެ ތާއީދާ އެކުގައި ކަމަށެވެ. ވެރިކަމަށް ވަޑައިގަތުމަށް ފަހުގައި ވެސް އެއިން އެއްވެސް ބޭފުޅަކަށް ނުވަތަ ޕާޓީއަކަށް ދެރަގޮތެއް ވިޔަ ނުދެއްވާނެ ކަމަށެވެ.\n"[ރިޔާސީ] އިންތިހާބު ކާމިޔާބު ކުރީ އެމްޑީޕީ ޖޭޕީ އޭޕީ އަދި ރައީސް މައުމޫން އަދި ވަރަށް ގިނަ ބައެއްގެ ބުރަ މަސައްކަތުން. އެއްވެސް ޕާޓީއަކަށް ދެރަ ގޮތެއް ވިޔަކަ ނުދޭނަން އެއްވެސް ބޭފުޅަކަށް ދެރަ ގޮތެއް ވިޔަކަ ނުދޭނަން،" ރައީސް ވިދާޅުވި އެވެ.\nރައީސް ވިދާޅުވީ އެމަނިކުފާނު ވެރިކަމާ ހަވާލުވެވަޑައިގަތް އިރު ރާއްޖޭގެ މާލީ ހާލަތު އޮތީ ވަރަށް ގޯސްކޮށް ކަމަށެވެ. ރައްޔިތުންގެ ތެރޭގައި ބިރުވެރިކަން ފެތުރިފައިވާއިރު މިނިވަންކަން ކަން ގެއްލިފައިވާ ކަމަށެވެ. ނަމަވެސް އެ ދަތިތަކާއެކުގައި ވެސް ވައުދުތައް ފުއްދުމުގެ މަސައްކަތް ކުރަމުން ގެންދަވާ ކަމަށެވެ.\nއެގޮތުން އެޖެންޑާ 19 ގައި ހުރި ކަންކަން ފުއްދަން ވަރަށް މުހިންމު ކަމަށް ރައީސް މިއަދު ވެސް ވިދާޅުވި އެވެ. އެކަން ތަންފީޒު ކުރުމަށްޓަކައި ސަރުކާރަށް ތާއީދު ކުރާ އަދި އެޖެންޑާ 19 ގަބޫލު ކުރާ ބޭފުޅުން ތިއްބަވަންޖެހޭ ކަމަށް ވެސް ރައީސް ވިދާޅުވި އެވެ.\n"ވެރިކަމަށް އައި ވައުދުތަކެއް ވެސް ވެގެން، މި ރަށާއި އަތޮޅަށާއި ސަރަހައްދަށް ގެންނަން ޖެހޭ ތަރައްގީގެ މަޝްރޫއުތަކާއި ރާއްޖެއަށް ހެޔޮ ބަދަލު ގެނައުމަށް ވީ ވައުދުތަކެއް، އެއީ ހަމައެކަނި ވައުދުތަކެއް ނޫން ފުއްދަން ޖެހޭ ކަމެއް ގޮތުގައި ގަބޫލު ކުރަން، އެހެންކަމުން ވައުދުތައް ފުއްދަން ބޭނުންވާ އެހީތެރިކަން މަޖިލީހުންނާއި މުއައްސަސާތަކުން ބޭނުންވޭ،" ރައީސް ވިދާޅުވި އެވެ.\nރައީސް ބައިވެރިވެ ވަޑައިގަންނަވާ އެމްޑީޕީގެ އެހެން ކެމްޕެއިން ޖަލްސާތަކުގައި ވެސް ވާހަކަފުޅު ފައްޓަވަނީ، ރިޔާސީ އިންތިހާބު ކާމިޔަބު ކުރެއްވީ ހަތަރު ޕާޓީގެ އެހީގައި ކަމަށް ވިދާޅުވުމަށް ފަހުގަ އެވެ. ރައީސް މިހެން ވިދާޅުވި ނަމަވެސް ކޯލިޝަންގެ ދެވަނައަށް އެންމެ ބޮޑު ޕާޓީ ޖޭޕީ އިން ވަަނީ ކުރީގެ ރައީސް އަބްދުﷲ ޔާމީންގެ ކެނޑިޑޭޓުންނަށް ތާއިދު ކުރައްވަން ނިންމަވައިފަ އެވެ.\nއިބްރާހިމް މުހައްމަދު ސޯލިހު މޯލްޑިވްސް ޔުނައިޓެޑް އޮޕޮޒިޝަން


DarkRain ge furathama kuru film Youtube ah\nޑާކްރެއިންގެ ފުރަތަމަ ކުރު ފިލްމު ޔޫޓިއުބަށް\nޑާކްރެއިން އެންޓަޓެއިންމަންޓުން ބެލުންތެރިންނަށް ގެނެސްދޭން ނިމި ކުރު ފިލްމުތަކުގެ ތެރެއިން ފުރަތަމަ ފިލްމު ޔޫޓިއުބަށް ލައިފި އެވެ.\nޑާކްރެއިންއިން ވަނީ އެ ސްޓޫޑިއޯގެ ޔޫޓިއުބް ޗެނަލް މެދުވެރިކޮށް "ޝޯޓްސް" ގެ ނަމުގައި ކުރު ފިލްމުތަކެއް ގެނެސް ދޭން ނިންމާ އެކަން އިއުލާނު ކޮށްފައެވެ. އެ ސްޓޫޑިއޯއިން ބުނީ މިއީ ޑާކްރެއިންގެ ވަފާތެރި ސަޕޯޓަރުންނަށް ދޭ ހަދިޔާއެއް ކަމަށެވެ.\n"ޝޯޓްސް" ގެ ދަށުން ފުރަތަމަ ގެނެސްދިން "ދައުވަތު" މިއަދު ވަނީ ޔޫޓިއުބަށް ލާފައެވެ. ޑާކްރެއިންއިން ބުނީ ޔޫޓިއުބް ޗެނަލްގައި ގެނެސްދެނީ ކުރު ފިލްމުތަކެއް ނަމަވެސް އެ ފިލްމުތަކަކީ ސަންސްޕެންސްތަކާއި ޓްވިސްޓްތަކުން ފުރިފައިވާ ފިލްމުތަކަކަށް ވާނެ ކަމަށެވެ. "ދައުވަތު" ގައި ކޮމެޑިއަން އަހުމަދު ސުނީ އަދި ޒުވާން ފިލްމީ ތަރި މަރިޔަމް ޝިފާ ހަރަކާތްތެރިވެ އެވެ.


Majlis Member arihun edhunee kaa echakah. Vidhaalhuvee dheyne echeh neikamah!\nމަޖިލިސް މެންބަރު އަރިހުން އެދުނީ ކާއެއްޗަކަށް. ވިދާޅުވީ ދޭނެއެއްޗެއްނެތްކަމަށް!\n-6months ago 18 - އިނާޒް މޫސާ\nމިއީ މިމަހުގެ 21 ވަނަދުވަހު ރައްޔިތުންގެ މަޖިލިސް ކުރާގޭ ސަރަހައްދުގައި ހިނގައިދިޔަ ކަމެއްގެ ވާހަކައެވެ. ތޯތޯއެއްނޫނެވެ. އަޅުގަނޑަށް ފެނި ތަޖުރިބާ ކުރަން ޖެހުނުކަމެއްގެ ވާހަކައެވެ.\nމަޖިލިސް ކުރާގެ ސަރަހައްދުގައި އެމްޑީޕީ މެންބަރެއް މަޖިލިސް ޕާކިންގ ގޭޓް ސަރަހައްދުގައި ހުއްޓައި، ހާއްސަ އެހީއަށް ބޭނުންވާ މީހަކު މެންބަރު ގާތުން ކާނެ އެއްޗެއް ލިބިދާނެތޯ އެއްސެވިއެވެ. އެމެންބަރު ނެތްކަމަށް ބުނެ އަތްހޫރާލުމަށްފަހު ވަނީ އެތެރެއަށެވެ. އަޅުގަނޑާއި، މަންޒަރު ދުށް ދެމީހަކާއެކު އޭނާ ގާތަށް ގޮސް ވީގޮތް އެހުމުން ކިޔައިދިނެވެ. ވާޒީފާނެތި، އާމްދަނީއެއް ލިބޭނެގޮތް ނެތިފައިހުރި ހާއްސަ އެހީއަށް ބޭނުންވާ މި މީހާ ބޭނުންވީ ބަނޑުހައި ހޫނުކަން ފިލުވާލަން ކާއެއްޗެއްކަމަށާއި، މެންބަރު ނޫނެކޭ އެ ވިދާޅުވީ އެކަމަށް އެދުމުން ކަމަށް ބުންޏެވެ. މަގުމަތީގައި ހަރަކާތްތެރިވި އާދައިގެ ދެ ރައްޔިތުން ވެގެން އޭނާ ބޭނުންވާ ތަކެތި ގަނެދިނެވެ.\nމެންބަރު މުއިއްޒު ކެންޕެއިން ސައިގައި\nމިއީ ކޮވިޑް-19 އާއި ގުޅިގެން ރާއްޖެއަށް ދިމާވެފައިވާ އިޤްތިސާދީ ބޮޑު ގޮންޖެހުންތަކާއެކު ދިވެހި އަދި ބިދޭސީންނަށް މިއަދު ކުރިމަތިވެފައިވާ ދަތިކަމެވެ. އަދި މިއީ ރައްޔިތުންގެ ހާދިމުންގޮތުގައި އަމިއްލައަށް މުސާރަ ކަނޑައަޅުއްވައިގެން ތިއްބަވާ އިއްޒަތްތެރި މެންބަރެއްގެ ހާލުވެސްމެއެވެ.\nކޮވިޑް-19 އާއި ގުޅިގެން މަޖިލިސްގެ މުސާރަ 35-20 ޕަސަންޓުގެ އަދަދަކަށް ވަނީ ކުޑަކޮށްފައެވެ. އެގޮތުން މިހާރު ޖުމްލަ މުސާރައިގެ ގޮތުގައި 82،500 ރުފިޔާ ލިބިވަޑައިގަންނަވާ މަޖިލިސް މެމްބަރުންގެ އަސާސީ މުސާރައިން އިން 30 ޕަސެންޓް އުނިކުރުމުން ދެން ލިބިވަޑައިގަންނަވާނީ، 69،750 ރުފިޔާއެވެ. މިއީ ރައިސުލްޖުމްހޫރިއްޔާއާއި ރައީސުލުޖުމްހޫރިއްޔާގެ ނައިބު، ރައްޔިތުންގެ މަޖިލީހުގެ ރައީސް އަދި އުއްތަމަ ފަނޑިޔާރަށް ދެން ލިބިވަޑައިގަންނަވާ މުސާރައަށްވުރެ ބޮޑު އަދަދެކެވެ.\nނަމަވެސް ހާލުގައި ޖެހިފައިވާ ރައްޔިތަކަށް އެހީވުމަށް އިއްޒަތްތެރި މެންބަރު މިވަނީ ނުކުޅެދިފައެވެ. މިއީ ބަލަން ހުންނަން އުދަގޫވި މަންޒަރެކެވެ. އަޑު އަހަންވެސް ފަސޭހަވި ވާހަކަތަކެއް ނޫނެވެ.\nމެންބަރުގެ ޖީބުން ހަރަދުކުރުން އެއީހައްލެއްނޫނެވެ.ނަމަވެސް މިފަދަ ކަންކަމަށް ހައްލު ހޯދައިދިނުމަކީ މެންބަރުންގެ ޒިނަމާއެކެވެ. ދެވަނަ ބާރުގެ ޒިންމާއެކެވެ. މެންބަރުން ސަރުކާރަށް ފާޑުކިޔުމުގެ ބަދަލުގައި ރައްޔިތުންނަށް ހެޔޮގޮތް ހޯދައިދިނުމަށް މަސައްކަތްކުރަންޖެހެއެވެ.\nމަޖިލިސް ތަޅުމުގައި ކެމޭރާތަކުގެ ކުރިމަތީގައި ރައްޔިތުންގެ ހައްޤުގައި ވަކާލާތުކުރެއްވުމަށްފަހު، ރައްޔިތުންނާއި ކުރިމަތިލައްވާތޮތް މުޅީންވެސް ތަފާތެވެ.\nޖެންޑާ މިނިސްޓްރީގެ ހިސާބުތަކުން، ކޮވިޑް-19 އާއި ގުޅިގެން ގިނަ އަދަދެއްގެ ބަޔަކު ކުލި ނުދެއްކުމުގެ ސަބަބުން ގެދޮރުން ވަނީ ނިކުންނަންޖެހިފައެވެ. ގިނަ ބަޔަކަށް މިހާރުވެސް ސަރުކާރުން ބޯހިޔާވަހިކަމާއި ކާބޯތަކެތި ފޯރުކޮށްދެމުން ދާކަމަށް ބުނާއިރު، މިފަދަ އެތައް ބަޔަކު މިއަދު މަގުމަތީގައި ސަލާންޖަހަމުން ދެއެވެ. އެދެނޭ ފައިސާއަކަށް ނޫނެވެ. ކާނޭއެއްޗަކަށެވެ. ދިވެހިންނާއި ބިދޭސީންނެވެ. އިންސާނުންނެވެ.\nމިވާހަކަ ދައްކާލަންޖެހޭ ވަރަށް މުހިންމު އެއްސަބަބުވެއެވެ. މަޖިލިސް އިންތިހާބުތަކާއި ދިމާކޮށް ރައްޔިތުންގެ ގާތަށްގޮސް ހާލުބަލައި، ބޭނުންވާ ތަކެއްޗާއި ހަރުމުދާވެސް ދެއެވެ. އަބަދުމެ ހަރުގެ ތަކުން ހިލޭ ކެއުންވެސް ލިބެން ހުރެއެވެ. މެންބަރުން އިސްވެ މަސައްކަތް ކުރައްވާފައިވަނީ ވެލްފެއާ ފަންޑެއްގޮތުގައެވެ. އެހެންކަމުން މެންބަރު ކަމަށް ހޮވުމުން މިކަމުން ރެކެވޭނެތޮތެއް އޮންނާނެކަމަކަށްވެސް ނުބެލެވެއެވެ.\nމިއަދު މިހާލަތަށް އިޔާއަތްކޮށް ކުރެވޭ ސުވާލަކީ "އިންސާނިއްޔަތު" އިސްކުރަން ޖެހޭ މިހާލަތުގައި އިންސާނިއްޔަތު ކޮބައިތޯއެވެ. ރައްޔިތުންނަށް ހެޔޮގޮތް ހޯދައި، ރައްޔިތުންގެ ހައްޤުގައި މަސައްކަތް ކުރަން ޖެހޭ މެންބަރެއްގެ ހާލަކީމިއީއެވެ. މަޖިލީހުން ރައްޔިތުންގެ ހައްޤުގައި ކޮވިޑް-19 އަށް ބެލުމެއްނެތި މަޖިލިސް ހުޅުވައިގެން ކުރައްވަނީ ރައްޔިތުންގެ މަސައްކަތަ ކަމުގައި ވިދާޅުވިނަމަވެސް، ރައްޔިތުންގެ ގެ ހަޤީގީ މައްސަލަތައް މަޖިލިސް ގޭޓުން ބޭރުވުމުން ނުހަނު ސާފުކޮށް މެންބަރުންނަށް މިހިރީ ފެންނާށެވެ.\nރައްޔިތުންގެ މަޖިލިސްމެމްބަރުންގެ މުސާރަ ކުޑަ ކުރަންވީ. ގައުމުގެ ހުރިހާ ލާރިއެއް މި ސިޔާސީ މީހުންނަގާ ހުސްކޮއްފަ ދެން ގައުމުގަ ބާކީ ނެއް އިތުރު އެއްޗެއް. އާމު އާދައިގެ މީހުންގެ މުސާރަ ބޮޑު ކުރަންވީ. ބޮޑުންގެ އެއްނޫން.\nރ. މަޖްލިހުގެ މެންބަރުންނަށް މިހާރުދޭ މުސާރަ އަކީ އެމީހުން ފައިސާއަށް ވިކިދާނެތީ ކަނޑައަޅާފައިވާ މުސާރަ އެއް ކަމަށް ބުނެވެއެވެ. އެހެންނަމަވެސް އެ ބޮޑުމުސާރަ ލިބިލިބި ހުއްޓާވެސް ފައިސާއާއި ގޯތިގެދޮރަށް އަދި އެހެންވެސް ކަންކަމަށް ތިމާގެ ގޮނޑި އާއި ފިކުރު ވިއްކާ ލުމުން. އެވަރުގެ ބޮޑުމުސާރައެއް ދިނުމުގެ ބޭނުމާމެދު މިވަނީ ސުވާލު އުފެދިފައެވެ.\nމިހުރިހާ ކަމެއްވެސް އެންމެންނަށްވެސް އެބަ އިނގޭ އެކަމަކު މިހެން މިދިމާވަނީ އިންސާނިޔަތު ކަމާއި އިހްލާސްތެރި ކަމައްވުރެ ހުރިހާ ގޮތަކުންވރސް ފައިސާ މުހިންމުވީމަ.މިދުނިޔޭގައި ހުރިހާވެސް އެއްޗަކީ ފައިސާއާއި މަގާމު ކަމުގައި ދެކޭތީ.އަމަލުތައް ބައްލަވާ ފަރާތެއް ވާކަން ހަނދުމަ ނުވާތީ..\nލޮލުން ކަރުނަ އައިސްފި ތިކަން ތިގޮތަކަށް ނުވީސް މަޖުލިސް އިންތިހާބު ބޯމަތި ވެފާ ވީ ނަމަ.\nމީ ހަމަ އެއްވެސް ކަމެއް ކުރާ މީހެއްނޫން\nމަޖިލިސް ބޮލަށް ނާރާ. ކޮބާތަ ސޯލިހު\nވޮއިސް އިން ތި ފާހަގަކުރީ އެއްވެސް މީޑިއާއަކުން ފާހަގަ ނުކުރާކަމެއް. މަ ދަންނަ ވަރަށް ގިނަ ރަށްޓެހިން ހާލުގަ ޖެހިއްޖެ. ކާނެ ގޮތެއް ނެތް! ސަލާން ޖަހަންޖޭހޭ ހިސާބުގަ ތިބީ!\nމުއިއްޒު މީ ކާކުތަ. މަސައްކަތެއް ނުކޮށް 80،000 ރ ގެއަށް. މުސާރަ ހަލާލުކޮށްބަލަ ކަލޭމެން މެންބަރުން.\nބައެއް ނޫސް ތަކަށް ހީވެފަ އޮންނަނީ މަޖިލިސް މެމްބަރުންނަކީ ވެލްފެއާ ފަންޑު ތަކެއް ހެން\nއެހެންވީމަ އަދިވެސް ގަވއިދާހިލާފަށް މި ގައުމުގަ އުޅޭ ބަންގާޅިންނަށް ފަންޑު ހުޅުވާ\nމަޖިލިސް މެންބަރު އަރިހުން އެދުނީ ކާއެއްޗަކަށް. ވިދާޅުވީ ދޭނެއެއްޗެއްނެތްކަމަށް! 186months ago\n19 ވަނަ ރައްޔިތުންގެ މަޖިލިސް "ރޭސިސްޓް" ވީތޯއެވެ؟26 months ago\n2020އަށް އަލްވަދާއު ކިޔާއިރު....02 weeks ago\nވެރިންގެ ކީރިތިފުޅު ކުރެއްވުން03 weeks ago\nސްރީލަންކާ މުސްލިމުންގެ ހަށިތައް ރާއްޖެ ގެންނަން އުޅުމުގެ ފަހަތުގައިވަނީ ކޮންކަމެއް؟ 164weeks ago


Champions League: PSG - Manchester United\nޕީއެސްޖީ- ޔުނައިޓެޑް މެޗު ފެށޭނީ އަންގާރަ ދުވަހުގެ ރޭ 12 ޖަހާއިރު\n20 އޮކްޓޯބަރ 2020 - 01:09:29\nޗެމްޕިއަންސް ލީގުގެ އާ ސީޒަންގެ ކުޅުން މިރޭ ފެށޭއިރު، އެންމެ ގިނަ ބައެއްގެ ސަމާލުކަން ލިބިގެންދާނެ އެއް މެޗަކީ، ފްރާންސްގެ ޗެމްޕިއަން ޕެރިސް ސެއިންޓް ޖެމެއިން- ޕީއެސްޖީއާ މެންޗެސްޓާ ޔުނައިޓެޑުގެ މެޗެކެވެ.\nމިރޭގެ މެޗަށް މި ދެ ޓީމު ނުކުންނައިރު، މި ދެ ޓީމު އެއްބަޔަކު އަނެއް ބަޔަކާ ދެކޮޅަށް މީގެ ކުރިން ކުޅެފައިވަނީ 2018-2019 ވަނަ އަހަރުގެ ޗެމްޕިއަންސް ލީގުގެ ރައުންޑް އޮފް ސިކްސްޓީންގައެވެ. އެ ފަހަރު ކުޅުނު ދެ މެޗުގެ އެގްރިގޭޓް ނަތީޖާއިން ކުރި ހޯދީ ޔުނައިޓެޑެވެ.\nއެ ފަހަރުގެ ފުރަތަމަ މެޗު ޔުނައިޓެޑުގެ ދަނޑުގައި ކުޅެ ދެ ލަނޑު ސުން ލަނޑުން ޔުނައިޓެޑް ބަލިވިނަމަވެސް ދެވަނަ މެޗު ފްރާންސްގައި ކުޅެ ތިން ލަނޑު އެއް ލަނޑުން މޮޅުވެ، އަވޭ ގޯލްސް ރޫލުން ޔުނައިޓެޑްވަނީ ޕީއެސްޖީގެ މައްޗަށް ކުރި ހޯދާފައެވެ. އެ ނޫނީ މި ދެ ޓީމުގެ ރަސްމީ ކުރިމަތިލުމެއް ނެތެވެ.\nމިރޭގެ މެޗުގައި ކުޅޭނެ ކުޅުންތެރިންނަށް ބަލާލާއިރު، ޕީއެސްޖީއިން ޔުނައިޓެޑަށް ބަދަލުވި އެޑިސަން ކަވާނީ ޔުނައިޓެޑްގެ ޖަރޒީގައި ކުޅޭ ފުރަތަމަ މެޗަށް މިރޭގެ މެޗު ވެގެން ދިޔުމުގެ ފުރުސަތު އެބައޮތެވެ. އޭނގެ އިތުރުން ޔުނައިޓެޑާ އަލަށް ގުޅުނު ބްރެޒިލްގެ އެލެކްސް ޓެލެސްގެ ފުރަތަމަ މެޗަށް މިރޭގެ މެޗު ވެގެން ދިޔުމަކީވެސް އެކަށީގެންވާ ކަމެކެވެ.\nއަނެއްކޮޅުން ޕީއެސްޖީއަށް ބަލާއިރު، ނޭމާ މިރޭގެ މެޗަށް ފިޓްވާނެ ކަމަށް ޕީއެސްޖީއާ ހަވާލާދީ މީޑިއާ ރިޕޯޓްތައް ބުނެއެވެ.\nމި ދެ ޓީމުން ދެ ޓީމުގެ ލޯކަލް މުބާރާތްތަކުގައި އެންމެ ފަހުން ކުޅެފައިވާ ތިން މެޗަށް ބަލާލާއިރު، ޕީއެސްޖީން އެ ޓީމު އެންމެ ފަހުން ކުޅުނު ތިން މެޗުވެސްވަނީ ކާމިޔާބުކޮށްފައެވެ. ޔުނައިޓެޑު އެންމެ ފަހުން ކުޅުނު ތިން މެޗުގެ ތެރެއިން ދެ މެޗުން މޮޅުވެފައިވާއިރު އެއް މެޗުންވަނީ ބަލިވެފައެވެ.\nއެންމެ ފަހުގެ ޗެމްޕިއަންސް ލީގުގެ ފައިނަލުން ބަލިވި ޕީއެސްޖީއާ މެންޗެސްޓާ ޔުނައިޓެޑުގެ މެޗު ކުޅޭނީ ފްރާންސްގައެވެ. ކޮރޯނާ ވައިރަހާއި ގުޅިގެން އަޅާފައިވާ ރައްކާތެރިކަމުގެ ފިޔަވަޅުތަކުގެ ތެރެއިން ކުޅިބަލަން މީހުން ދަނޑަށް ނުވައްދާ ކުޅޭތީ މިރޭގެ މެޗުވެސް ކުޅޭނީ ހުސް ސްޓޭޑިއަމްގައެވެ. މެޗު ފަށާނީ ރާއްޖޭ ގަޑިން، އަންގާރަ ދުވަހުގެ ރޭ ބާރަ ޖަހާއިރުއެވެ.\nޗެމްޕިއަންސް ލީގުޕީއެސްޖީމެންޗެސްޓާ ޔުނައިޓެޑް\nޗެމްޕިއަންސް ލީގުގައި ފުރަތަމަ ފަހަރަށް އަންހެން ރެފްރީއެއް